8 அடி உயரம் 160 கிலோஎடையுடன் வளரும் இளம் பெண்


சத்துணவு குறைப்பாட்டால் போதுமான வளர்ச்சி அடையாத குழந்தைகள் ஒருபுறம் இருக்கும் நிலையில், மேற்கு வங்காளத்தில் 8 அடி உயரம் 160 கிலோ எடையுடன் தொடர்ந்து வளர்ந்து வருகிறார் பரிதாபத்துக்குரிய ஒரு இளம்பெண். மேற்கு வங்க மாநிலம் தெற்கு தினாஜ்பூர் மாவட்டம் பலுர்காட் பகுதியை சேர்ந்தவர் சித்திகா பர்வின் (25) பிறந்து சில ஆண்டுகள் வரை இவரது வளர்ச்சி மற்றவர்களை போலவே இருந்தது.
சில ஆண்டுகளாக சித்திகா பர்வீன் விரைவாக வளர்ச்சிடையந்து வருகிறார். ஆரம்பத்தில் ஆரோக்கியமான வளர்ச்சி என்று மகிழ்ச்சியடைந்த பெற்றோர், சித்திகாவின் அபரிமித வளர்ச்சியை பார்த்து பயந்தனர். 
அருகில் உள்ள மருத்துவமனைக்கு சென்று பரிசோதித்தில் சித்திகாவுக்கு ஒமோன் கோளாறு இருப்பது தெரிந்தது. இதற்கு டொக்டர்கள் மருந்து, மாத்திரைகள் அளித்தனர். அவற்றாலும் சித்திகாவின் பிரமாண்ட வளர்ச்சியை தடுக்க முடியவில்லை.
இப்போது சித்திகா 8 அடி உயரமும் 160 கிலோ எடையும்இருக்கிறார். உயரம் மற்றும் எடை நாளுக்கு நாள் அதிகரித்து வருகிறது. 3 மாதங்களுக்கு முன் சித்திகா 7.6 அடி உயரமும் 140 கிலோ எடையும் இருந்ததாக அவரது தாயார் மோன்சுரா பி.பி. தெரிவித்தார். சித்திகாவுக்கு அசுரபசி எடுக்கும் என்றும் தினமும் 6 கிலோ சாதம் மற்றும் காய்கறிகள் சாப்பிடுவார் என்று அவர் கூறினார். 
சித்திகாவின் தந்தை கூலித் தொழிலாளி தினமும் அவருக்கு கிடைக்கும் சொற்ப வருமானம் சித்திகாவின் பசிக்கு சோறுபோட போதவில்லை. சித்திகாவுக்கு உணவு கொடுப்பதற்காகவே நிறைய கடன் வாங்கியதாகவும் தாய் மோன்சுரா பிபி கூறினார்.
அண்மையில் சிகிச்சைக்காக சித்திகா சேர்க்கப்பட்ட போது மூளைக்கு அடி¨யில் உள்ள பிட்யூட்டரி கிளாண்ட் எனப்படும் நாளமில்லா சுரப்பியில் ஏற்பட்டுள்ள கோளாறே சித்திகாவின் இந்த வளர்ச்சிக்கு காரணம் என்று டாக்டர் தெரிவித்தார். மேல் சிகிச்சைக்காக கொல்கத்தா மருத்தவமனைக்கு சித்திகாவை அனுப்ப இருப்பதாகவும் டொக்டர் கூறினார்.
