சூழல் மாசடைவதை தடுப்பது நமது கடமை

பாத்திமா றிஸாதா
&#39;மாறுதல் இந்த ஜகத்தின் முதலாவது விதி&#39; என்ற பாரதியின் கூற்றுக்கிணங்க மாற்றம் என்ற சொல்லைத் தவிர இன்று உலகில் அனைத்துமே மாறிவருகின்றன. இந்த மாற்றத்திற்கான அடிப்படைக் காரணம் விஞ்ஞான வளர்ச்சியே என்றால் மிகையாகாது. இவ்விஞ்ஞான வளர்ச்சியில் ஏற்ப டுத்தப்பட்ட மாற்றங்களினால் சூழல் மாசுபடுதல் மிகப்பிரதானமானது ஆகும்.
சூழல் மாசுபடுதல் என்பது சுற்றுப்புற சூழல் தனது இயற்கை தன்மையிலிருந்து மாறுபடுவதை குறிக்கும். சூழல் மாசுபடுதல் என்பதை பல்வேறாக நோக்கலாம். அவைகளா வன: நிலம் மாசடைதல், நீர் மாச டைதல், வளி மாசடைதல், ஒலி மாசடைதல் போன்றனவாகும்.
இவற்றுள் நிலம் மாசடைதல் பற்றி நோக்கும்போது நிலம் என்பது உயிர்களுக்குத் தேவையான உணவுகள் உற்பத்தியாகும் ஒர் இடமாகும். இது பல்வேறு காரணிகளால் மாசு படுகின்றது. அதாவது நிலத்தில் நவீன இரசாயனப் பசளைகளை இடுதல், பிளாஸ்டிக் பொலித்தீன் போன்ற உக்காத பொருட்களை புதைத்தல் / எரித்தல் காரணமாகவும் நிலவளமாக்கியான நிலத்தில் வாழும் நுண்ணுயிர்களை அழிக்கும் நடவ டிக்கை களில் ஈடுபடுவதன் மூலமும் நிலம் மாசுபடுகின்றது எனக் கூறலாம்.
இவற்றைத் தடுக்க வேண்டியது எம்எல்லோரினதும் கடமையாகும். அதற்காக இயன்றளவு இயற்கையான பசளைகளை பாவித்தலும் உக்காத பொருட்களை மண்ணில் புதைப்பதை தவிர்த்தலும் போன்ற வழிமுறைகளை நாம் பின்பற்றலாம்.
அடுத்து நீர் மாசுபடுதலாகும். உணவின்றி சிலகாலம் வாழ்ந்தாலும் நீரின்றி சிலமணி நேரமாவது உயிர்வாழ முடியாது என்பதனால் நீர் மாசடைவது பற்றி நாம் அதிக கவனம் செலுத்த வேண்டியுள்ளது. நீர் மாசுபடுவதற்கு பிரதான காரணம் கழிவுகள் நீருடன் சேர்வதேயாகும். தொழிற்சாலைக் கழிவுகள் நீருடன் சேர்தல், குப்பைகளை ஆற்றோரங்களில் கொட்டுதல், எண் ணெய்க் கப்பல்கள் நீரில் மூழ்குதல், மிருகங்களை ஆறுகளில் குளிப்பாட்டு தல் என இவற்றை அடுக்கிக்கொண்டே போகலாம். நீர் மாசுபடுதலை பற்றி நாம் அதிக கவனம் செலுத்த வேண் டியுள்ளது. இதற்காக நாம் உரிய நடவடிக்கைகளில் ஈடுபடவேண்டும். நீர் மாசுபடுவது பற்றி மக்களுக்கு அறிவுறுத்துவதோடு தொழிற்சாலைக் கழிவுகள் நீருடன் சேர்க்கப்படும் வகையில் அமைந்தால் அத்தொழிற்சா லைக்கெதிராக தக்க நடவடிக்கைகளில் உரியவர்கள் ஈடுபட வேண்டியது அவசியமாகும். மேலும் மக்களுக்கு குப்பைகளை போடுவதற்கு உரிய வழிகள் செய்து கொடுக்கப்பட வேண் டும்.
இவ்வாறான நடவடிக்கைகளால் இயன்றவரை நீர் மாசடைதலை கட்டுப்படுத்த முடியும்.
அடுத்ததாக வளி மாசுபடுதலை பற்றி நோக்கும்போது நிலம், நீர் என்பவற்றை விட அதிகமாக மாசடைவது வளி ஆகும். தொழிற்சாலையிலிருந்து வெளி வரும் புகை, வாகனம் போன்றவை மூலம் வளி மாசடைகின்றது. வளி மாசடைகின்ற போது பல நோய்கள் ஏற்படக் கூடிய சந்தர்ப்பங்கள் அதிக மாகவே இருக்கின்றன. சிலவேளையில் மரணம்கூட சம்பவிக்க நேரிடலாம். ஆகவே வளி மாசடைதலை தடுப்பதற்கு வாகனங்கள் அதிக புகைவிடுவதை தவிர்த்தல், தொழிற்சாலை வாயுக்களை முறையாக வடிகட்டி அகற்றல் போன்ற செயற்பாடுகளில் ஈடுபடுவது அவசியமாகும்.
இதேபோன்றுதான் ஒலியும் தொழிற் சாலைகள், வாகனங்களின் சத்தம் போன் றவற்றின் மூலம் மாசடைகிறது. எனவே ஒலி மாசடைவதை தடுக்க அதிக சத் தத்தை வெளிவிடும் வாகனங்களுக்கெதி ராக தக்க நடவடிக்கைகளை மேற் கொள்ளல் அவசியமாகும்.
சூழல் பாதிப்புப்பற்றி பகுத்தறி வுடைய மக்களுக்கு அறிவுறுத்துவதன் மூலமே இச்சூழல் பாதிப்பை குறைக்கலாம் என்பதனை நாம் புரிந்துகொண்டும் எதிர்கால சந்ததியினரின் நலனை கருத்திற் கொண்டும் இயன்றவரை சூழல் மாசுபடுவது பற்றி அவதானமாக இருப்போம்.
