நிறுவனம் திருகோணமலையில் தனது சேவை நிலையத்தை திறந்து வைத்தது


சிட்டிஸன்ஸ் டிவலப்மன்ட் பிஸ்னஸ் ஃபினான்ஸ் பீஎல்வி (CDB) நிறுவனம் அண்மையில் இல. 266 சென்ட்ரல் வீதி, திருகோணமலை என்ற முகவரியில் தனது சேவை நிலையத்தினை திறந்து வைத்ததன் மூலம் திருகோணமலை மற்றும் அதனை அண்டிய பிரதேச மக்களுக்கு முழுமையான நிதியியல் சேவைகளை அங்குரார்ப்பணம் செய்துள்ளது.
CDB யின் புதிய திருகோணமலை சேவை நிலையம் அனைத்து முன்னேற்றகரமான வசதிகளையும் தன்னகத்தே கொண்டுள்ளதுடன், உயர் தரமான தொழில்நுட்பத்தின் ஊடாக வாடிக்கையாளர்கள் விரைவாக சேவைகளை பெறக்கூடிய விதத்தில் அமைந்துள்ளது. 
அதேநேரம் பல்வகைப்பட்ட நிதியியல் தீர்வுகளை உடனுக்குடன் வாடிக்கையாளர்கள் அனுபவிப்பதற்கும் வழிவகுக்கின்றது.
திறப்பு விழா நிகழ்வில் CDB நிறுவனத்தின் முகாமைத்துவப் பணிப்பாளரும், பிரதம நிறைவேற்று அதிகாரியுமான மஹேஷ் நாணயக்கார, பணிப்பாளரும் பிரதம நிதியியல் அதிகாரியுமான தமித் தென்னகோன், பணிப்பாளரும் பிரதம சந்தைப்படுத்தல் அதிகாரியுமான மல்கம் வீரசூரிய, பணிப்பாளரும் பிரதம கடன் அதிகாரியுமான சசீந்திர முனசிங்க, CDB நலன் விரும்பிகள் மற்றும் பிரதேச வாசிகள் பலரும் கலந்துகொண்டிருந்தனர்.
‘தற்போது நாடெங்கிலும் வியாபித்து காணப்படுகின்ற எமது வாடிக்கையாளர் சேவை வலையமைப்பினை இந்தப் புதிய சேவை நிலையமானது மேலும் விஸ்தரிப்பதுடன் சேவை நிலையங்களின் எண்ணிக்கையினை 34 ஆகவும் அதிகரித்துள்ளது. தற்போது இலங்கையில், கிழக்கு மாகாணத்தின் முக்கியத்துவம் மிக்க கேந்திர மையமாக திருகோணமலை முன்னேறி வருகின்றது. 
சுற்றுலாத் துறை மறுமலர்ச்சி கண்டு வருவதுடன் மிகச் சிறந்த பொருளாதார நடவடிக்கைகள் இப்பகுதியில் முன்னெடுக்கப்பட்டு வருகின்றன. அதனடிப்படையில், சிறிய மற்றும் நுண்பாக தொழில் முயற்சிகளுக்கு நிதியியல் தீர்வுகளை வழங்குவதன் மூலம் உள்ளூர் சமூகத்தின் வாழ்வாதாரத்தை மேம்படுத்தும் வகையில் CDB நிறுவனம் தனது சேவைகளை விஸ்தரிக்கவுள்ளது. வடக்கு, கிழக்கு பகுதிகளில் பொருளாதார செயற்பாடுகள் புத்துயிர் பெறுவதற்கு நாம் அனைத்து ஒத்துழைப்புக்களையும் வழங்குவோம்’ என்று பிரதம சந்தைப்படுத்தல் அதிகாரி மல்கம் வீரசூரிய தெரிவித்தார்.
திருகோணமலை இயற்கை எழில்மிக்க நகரமாகும். சுடுநீர் கிணறுகள், மணற் பாங்கான கடற்கரைகள், இயற்கைத் துறைமுகம், திருக்கோணேஸ்வர ஆலயம் உள்ளிட்ட பல்வேறு முக்கியத்துவமிக்க இடங்கள் திருகோணமலையின் பால் உள்நாட்டு மற்றும் வெளிநாட்டு சுற்றுலாப் பயணிகளை கவர்ந்திழுப்பதில் முக்கிய பங்கினை வகிக்கின்றன. CDB நிறுவனம் தனது பிரசன்னத்தின் ஊடாக, திருகோணமலை மக்களுக்காக நிதியியல் துறைசார் தீர்வுகளை வழங்குவதற்கு உறுதிபூண்டுள்ளது.
CDB நிறுவனத்தின் உபாய அடிப்படையிலான வளர்ச்சி முன்னெடுப்புக்களில் ஒரு அங்கமாக ஜா-எல, கண்டி, கம்பஹா, சிலாபம் மற்றும் எம்பிலிப்பிட்டி ஆகிய கிளை அலுவலகங்களும் வேறு சிறந்த முகவரிக்கு மாற்றப்பட்டு, புதுப்பிக்கப்பட்டதன் காரணமாக வாடிக்கையாளர்களுக்கு மேலும் சிறப்பான சேவைகளை வழங்க முடிந்துள்ளது. இலங்கை முழுவதும் வாடிக்கையாளர்களுக்கான நவீன இணைய (ஒன்லைன்) அடிப்படையிலான இணைப்பினை கொண்டமைந்துள்ள CDB நிறுவனமானது, நிதியியல் துறையில் உறுதியான ஒரு செயற்பாட்டாளராக தொடர்ந்தும் முன்னேறிச் செல்கின்றது.
