சர்வதேச இப்ட் உணவுக் கண்காட்சி

(கம்பளை தினகரன் நிருபர்)
ஆண்டாண்டு தோறும் அமெரிக்கா லாஸ் வேகஸ் நகரில் இடம்பெறும் சர்வதேச இப்ட் உணவுக் கண்காட்சி எதிர்வரும் ஜுன் 26 முதல் 28 வரை நிகழவுள்ளதாக இலங்கை ஏற்றுமதி அபிவிருத்திச் சபைத் தலைவர் தெரிவிக்கின்றார்.
செயன்முறை உணவு உற்பத்திகள் கொப்பறாவுட்பட தெங்கு அடிப்படையிலான உற்பத்திகள் வாசனைத் திரவியங்கள், குடிபானங்கள், வாசனைத்திரவிய கலவைகள், வெகுமதிப் பொதிகள் போன்றவற்றை உற்பத்தி செய்யும் உற்பத்தியாளர்கள் மற்றும் 
ஏற்றுமதியாளர்களிடமிருந்து இக்கண்காட்சியில் கலந்து கொள்வதற்காக விண்ணப்பங்களை கோரியுள்ளது.
இலங்கை ஏற்றுமதி அபிவிருத்திச் சபை தலைமையகம் மத்திய மாகாண, வடமேல் மாகாண தென்மாகாண பிராந்திய அலுவல்கள் அம்பாறை, பதுளை பிரதேசச் செயலகங்கள் ஹம்பாந்தோட்டை அலுவலகங்கள் என்பவற்றிலும் விண்ணப்பங்களைப் பெறமுடியும். அமெரிக்க லொஸ் ஏஞ்சல்ஸிலுள்ள இலங்கைக்கான தூதுவர் உதவியோடு இலங்கை ஏற்றுமதி அபிவிருத்தி சபை இக்கண்காட்சியில் இலங்கையர் பங்கு கொள்வதற்கான ஒழுங்குகளை மேற்கொண்டு வருகின்றது.
