நெருப்பு எரிவது எப்படி?


நெருப்பு என்பது இரசாயன மாற்றத்தின் விளைவாக இரு பொருட்கள் வெளியிடும் ஒளியும், வெப்பமும் ஆகும்.
இரசாயன மாற்றங்கள் பலவகைப்படும். அவற்றில் ஒன்று, ஏதேனும் ஓர் எரிபொருளுடன் ஒட்சிசன் சேர்ந்து நெருப்பை உண்டாக்குவது. நெருப்பை உண்டாக்குவதற்கு மூன்று பொருட்கள் தேவை ஒட்சிசன் எரிபொருள் வெப்பம் மூன்றும் சேர்ந்து நெருப்பு உண்டாகிறது.
மரக்கட்டையை எரிக்கும் போது அதிலிருந்து உண்டாகும் எரிவாயு காற்றில் உள்ள ஒட்சிசனுடன் உடனே கலந்து விடுகிறது. எரிபொருளும், ஒட்சிசனும் இருந்தால் மட்டும் போதாது.
உதாரணமாக, கரி அல்லது விறகு கடதாசி போன்றவற்றைச் சூடாக்க வேண்டும். அதற்கு ஒரு தீக்குச்சி தேவை. கடதாசி சூடானது அதனுடன் ஒட்சிசன் எளிதாகக் கலக்கிறது.
ஒவ்வொரு எரிபொருளும் ஒரு குறிப்பிட்ட வெப்பநிலையை அடைந்ததும்தான் எரிய ஆரம்பிக்கிறது. அதற்கு, வெப்பம் தூண்டப்படும் புள்ளி என்று பெயர்.
ஒரு மரக்கட்டையில் எரியும் தீக்குச்சியை இட்டால் மரம் தானாக எரியாது. ஏனெனில் முழு மரக்கட்டையில் ஒட்சிசன் எந்த இரசாயன மாற்றத்தையும் விளைவிக்காது. ஆனால் நெருப்புப் பற்றவைத்தால் மரக்கட்டையின் மேற்பரப்புக் கருகி, ஒருவித வாயு வெளியாகிறது. அந்த வாயுவுடன் ஒட்சிசன் கலப்பதால் இரசாயன மாற்றம் ஏற்பட்டு மரக்கட்டை எரிகிறது.
வெப்பம் அதிகரிக்கும் போது காற்று ஒட்சிசன் மரக்கட்டை எரியும் வாயு எல்லாம் தூண்டிவிடப்பட்டு நெருப்பு கொழுந்துவிட்டு எரியும்.
குதிரை வண்டியிலிருந்து கார் உருவானதற்கு நீண்ட வரலாறு உண்டு. ஓட்டோ என்பவர் “இன்டர்னல் கம்பஸ்சன் என்ஜினை” உருவாக்கியதே காருக்கு வழிவகுப்பதாக அமைந்தது.
1884 இல் கார்ல் பென்ஸ் என்ற ஜெர்மானியர் இரு இருக்கைகள் கொண்ட மூன்று சக்கர வண்டியில் சிறிய என்ஜினை பொருத்தி காரை உருவாக்கினார். தனது முதல் காரை 1887 இல் கார்ல் பென்ஸ் விற்பனை செய்தார். மூன்றாண்டுகளுக்குப் பிறகு காரை 4 சக்கர வாகனமாக மாற்றினார் அவர். 3.5 குதிரைச் சக்தி கொண்ட அந்த வண்டி மணிக்கு 20 கிலோ மீற்றர் வேகத்தில் சென்றது.
அதன்பின் காட்லீப் டைம்லர் போன்ற மற்ற தயாரிப்பாளர்கள் காரின் வடிவத்தை மேம்படுத்தினர். வணிக ரீதியாக கார் தயாரிப்பதை ஹென்றி போர்ட் கண்டு பிடித்ததும் உலகெங்கும் பெரும் எண்ணிக்கையில் கார்கள் ஓடத் தொடங்கின.
அமெரிக்க மாநிலங்கள் ஒவ்வொன்றின் பெயருக்கும் ஒரு பின்னணி உள்ளது.
அந்நாட்டின் 10 மாநிலங்களுக்கு பிரித்தானிய அரச குலத்தினரின் பெயர்களும், லூசியானாவுக்கு பிரெஞ்சு அரசர் பதினான்காம் லூயியின் பெயரும் சூட்டப்பட்டுள்ளன.
இங்கிலாந்து அரசர் இரண்டாம் ஜார்ஜின் பெயர் ஜார்ஜியா மாநிலத்துக்கு இடப் பட்டுள்ளது.
அரசி ஹென்ரீட்டா மேரியோவின் பெயரால் அமைந்த மாநிலம் மேரி லாண்ட்.
இங்கிலாந்து கிராமப்புறத்தின் பெயரான ஹாம்ப்ஷயர் ‘நியூ ஹாம்ப்ஷயருக்கு’ அளிக்கப்பட்டுள்ளது.
‘சேனல் ஜல் ஆப் ஜெர்சி’யின் பெயர் நியூஜெர்சிக்கு வைக்கப்பட்டுள்ளது.
கன்னி (வெர்ஜின்) அரசியான இங்கிலாந்து அரசி எலிசபெத்துக்கு மரியாதை செலுத்தும் விதமாக ‘வெர்ஜீனியா’ என்று பெயரிடப்பட்டது.
மேற்கு வெர்ஜீனியாவும் முதலாம் எலிசபெத்துக்கு மரியாதை செலுத்தும் விதமாகவே சூட்டப்பட்டது.
