புத்தகங்களை வாசிக்கும் பழக்கத்தை 
மீண்டும் உருவாக்குவது அவசியமாகும்


புத்தகங்களை வாசித்து அறிவை பெருக்கிக் கொள்ளும் பழக்கம் இன்றைய உலகில் குறைந்து வருகிறது. 1950 ஆம் ஆண்டு தசாப்தத்தின் முதல் 6 ஆண்டுகள் வரை எமது நாட்டில் புத்தக ங்களை வாசிக்கும் மக்கள் குறிப்பாக, மாணவர்கள் சமூகத்தின் பெரு மளவில் இருந்து வந்தார்கள்.
அதனால் தான், அன்று இலங்கை பிர ஜைகள் உலகில் தலைசிறந்த விஞ்ஞானிகளாகவும், வைத்திய நிபு ணர்களாகவும், பொருளாதார மேதைகளாகவும், சட்டத்துறை பேரறி ஞர்களாகவும் விளங்கி எமது தாய்நாட்டிற்கு உலக அரங்கில் பெருமை தேடி தந்தார்கள்.
இவ்விதம் இலங்கை மக்கள் எல்லாத்துறைகளிலும் முன்னணியில் திகழ் வதற்கு யாழ்ப்பாணத்தின் கிறிஸ்தவ மிஷன் பாடசாலைகளும், ஏனைய பாடசாலைகளும் உறுதுணை புரிந்தன. அன்று யாழ்ப்பா ணத்தில் கல்வித்தரம் அதியுன்னத நிலையில் இருந்ததனால், நாட் டின் ஏனைய பகுதியிலுள்ள சிங்கள, முஸ்லிம், பறங்கி இன பெற் றோர் தங்கள் பிள்ளைகளை யாழ்ப்பாணத்து பாடசாலைகளில் சேர் த்து, அவர்களை பாடசாலை விடுதிகளிலே தங்கவைத்து தங்கள் பிள்ளைகளுக்கு கல்வியறிவை புகட்டுவதில் அதிகம் ஆர்வம் காட்டி வந்தார்கள்.
இதனால் தான் அன்று எமது நாடு இந்தியாவைக் கூட கடந்து கல் வித்துறையில் உன்னத நிலைக்கு வந்தது. அதையடுத்து சில சுயநல அரசியல்வாதிகளின் தவறான கொள்கைகளினால் சுயபாஷையில் கல்வி கற்கும் நடைமுறை எமது பல்கலைக்கழகங்களில் படிப்படி யாக அறிமுகம் செய்யப்பட்டன. இதுவும் எமது நாட்டில் படித்த பட்டதாரிகளிடையே ஆங்கில அறிவு மங்கிப் போவதற்கு ஒரு கார ணமாக அமைந்தது.
இன்று நாம் உங்களுக்கு புத்தகங்களை ஆர்வத்துடன் படித்தல், நூல கங்களை தங்கள் மதவழிபாட்டு தலங்களைப் போன்று மதித்து அவ ற்றிற்கு வாரத்திற்கு ஓரிரு தடவையாவது செல்ல வேண்டும் என்ற யோசனையை முன்வைக்க விரும்புகிறோம்.
இந்தியாவின் தன்னிகரற்ற தந்தையாக விளங்கிய மகாத்மா காந்திஜியின் சத்தியசோதனை நூல் கோடிக்கணக்கான இந்தியர்களின் அறிவுப் பசிக்கு விருந்தாக அமைந்ததுடன், அவர்களுக்கு நூல்களை படிக் கும் ஆர்வத்தை ஏற்படுத்தும் ஒரு உந்து சக்தியாகவும் விளங்கியது.
சுதந்திர இந்தியாவின் முதலாவது பிரதம மந்திரி ஸ்ரீ ஜவர்லால் நேரு, ஒரு நாளைக்கு 3 மணித்தியாலங்கள் மாத்திரமே நித்திரை செய் வார். அவரிடம் உலகின் முன்னணி பத்திரிகையாளர்கள் ஒரு தடவை உரையாடும் போது பிரதம மந்திரி அவர்களே, நீங்கள் இவ்வளவு குறைவாக நித்திரை செய்வதனால் உங்கள் உடலுக்கு பாதிப்பு ஏற்ப டாதா? என்று வினவினார்கள்.
அதற்கு பதிலளித்த ஸ்ரீ ஜவர்லால் நேரு, புன்முறுவல் பூத்தபடி இந்த 3 மணித்தியாலங்களே அதிகம் என்று நான் நினைக்கிறேன். அந்த நேரத்தையும் புத்தகங்களை படிப்பதற்கு நான் பயன்படுத்தினால், அதனால் எனது அறிவுப் பெருகும். அதன் மூலம் என்னால் எனது தாய்நாட்டிற்கு இதைவிட கூடுதலாக பணிபுரிவதற்கு சந்தர்ப்பம் கிடைக்கும் என்று கூறியிருக்கிறார்.
இந்த கூற்று எந்தளவுக்கு உண்மையானது என்பதை எமது நாட்டின் இன்றைய எதிர்கால சந்ததியினர் உணர்ந்து, தங்களின் புத்தகம் படி க்கும் பழக்கத்தை மேலும் அதிகரித்துக் கொள்வது அவசியமாகும். இன்று எங்கள் நாட்டில் வளர்ந்தவர்கள் முதல் பாமர மக்களும், மாணவ, மாணவிகளும் புத்தகப் படிப்பில் ஆர்வம் காண்பிக்காமல் இருப்பதற்கு 1978 ஆம் ஆண்டிற்கு பின்னர் இலங்கைக்கு அறி முகம் செய்து வைக்கப்பட்ட தொலைக்காட்சி சேவையே பிரதான காரணமாகும்.
அதையடுத்து, 1993 ஆம் ஆண்டில் பிணி 99 என்ற இலங்கையின் முத லாவது தனியார் வானொலி நிலையத்தை சிரேஷ்ட ஒலிபரப்பாளர் அமரர் லிவி. ஆர். விஜயமான ஆரம்பித்ததை அடுத்து, இலங்கை யில் வானொலி ஒலிபரப்பு துறையிலும் ஏற்பட்ட நவீன மாற்றங்கள் எமது நாட்டு மக்களிடையே புத்தகங்களை வாசிக்கும் பழக்கத்திற்கு படிப்படியாக தீங்கிழைக்க ஆரம்பித்தது.
இந்த தனியார் வானொலி நிலையம் ஆரம்பிப்பதற்கு முன்னர் இல ங்கை ஒலிபரப்பு கூட்டுத்தாபனத்தின் ஒலிபரப்பு ஒவ்வொரு நாளும் இரவு 11 மணிக்கு நிறைவுபெறும். ஆனால், இன்று சகல வானொலி நிலையங்களும் 24 மணி நேரமும் ஒலிபரப்பை நடத்திக் கொண் டிருப்பதனால் மக்களின் தூக்கமும் கெட்டு அவர்களின் புத்தகங்களை வாசிக்கும் பழக்கத்தையும் பெருமளவு குறைந்துவிட்டது என்று கூறினால் எவரும் அதனை தவறு என்று மறுக்க மாட்டார்கள்.
மீண்டும் எங்கள் நாட்டில் புத்தகங்களை வாசித்து கல்வியறிவையும், பொது அறிவையும் பொது மக்களும் மாணவர் சமூகமும் பெருக் கிக் கொள்ள வேண்டும் என்ற நல்லெண்ணத்துடன் ஜனாதிபதி மஹிந்த ராஜபக்ஷ அவர்களின் அரசாங்கம் இன்று நாடெங்கிலும் உள்ள நூல் நிலையங்களுக்கு கூடுதலான நிதியை ஒதுக்கீடு செய்து புதுப்புது நூல்களை அவை வாங்குவதற்கு உதவி செய்து வருகின் றது. 
அது போன்றே ஜனாதிபதி அவர்களின் பணிப்புரையின் கீழ் உயர் கல்வி அமைச்சர் எஸ். பி. திஸாநாயக்காவும், கல்வியமைச்சர் பந்துல குணவர்த்தனாவும் பல்கலைக்கழக நூல் நிலையங்களிலுள்ள நூல்களின் எண்ணிக்கையை அதிகரிப்பதற்கும், பாடசாலைகளின் நூல் நிலையங்களை நவீன நூல் நிலையங்களாக மாற்றுவதற்கும் இப்போது நடவடிக்கைகளை மேற்கொண்டு வருகிறார்கள்.
இதனால், விரைவில் இலங்கையில் மீண்டும் 1950 ஆம் ஆண்டு, தசாப் தத்தில் தலைதோங்கி வந்த நூல்களை படிக்கும் பழக்கம் உருவாகு வதற்கான ஒரு சாதகமான சூழ்நிலை ஏற்படும் என்று நாம் நம்புகிறோம்.
