பெருகி வரும் சனத்தொகையினால் 
எதிர்நோக்கப்படும் பிரச்சினைகள்

எம். றிஸ்வான் காலித்தர்கா நகர்.

ஒரு நாட்டின் சனத்தொகை என்பது, அந்த நாட் டில் வசிக்கின்ற மக்க ளின் எண்ணிக்கையை குறிக்கும் என்பது யாவரும் அறிந்த விடயமாகும். இவ்வெண்ணிக்கை ஒவ்வொரு நாட்டிலும் கணக்கிடப்பட மொத்தத் தொகையானது உலக சனத் தொகை யாகும். 
வேகமாக அதிகரித்து வரு கின்ற இந்தச் சனத்தொகைக்கேற்ப வசதிகளைச் செய்து கொடுக்க முடியா மையானது இன்றைய நவீன உலகின் முக்கிய பிரச்சினைகளுள் ஒன்றாகும்.
இந்தச் சனத்தொகையின் அதிகரிப்பு வீதம் நாட்டுக்கு நாடு வேறுபடுகின்றது. அபிவிருத்தி அடைந்த நாடுகளைவிட அபிவிருத்தி அடைந்து வருகின்ற நாடுகளினது சனத்தொகையின் வளர்ச்சி வீதம் அதிகமானது. ஒவ் வொரு நாடுகளிலும் பெருகி வருகின்ற சனத்தொகையினால் பற்பல பிச்சினைகளை இன்றைய நவீன யுகம் எதிர்நோக்கிக் கொண்டிருக்கின்றது.
இந்தப் பிரச்சினைகளுள் பிரதான மானது, பொருளாதார வீழ்ச்சியாகும். இந்த நாடுகளில் பொருளாதார வளர்ச்சிக்காக மேற்கொள்ளப்பட வேண்டிய திட்டங்களுக்குச் செல விடப்படவுள்ள அனைத்து வளங் களையும், அதிகரித்து வருகின்ற சனத்தொகையின் உணவு, உடை, இருப்பிடம், கல்வி, சுகாதாரம் போன்ற இன்னோரன்ன அடிப்படைத் தேவைகளுக்காகச் செலவழிக்க வேண்டியிருப்பதனால், நாட்டு மக்களின் வாழ்க்கைத் தரத்தை உயர்த்துவதற்காக எடுக்கப்படுகின்ற அனைத்து முயற்சிகளும் பயனற்றுப் போகின்றன.
அதிகரித்து வருகின்ற சனத் தொகையினால் தோன்றுகின்ற மற்றுமொரு பிரச்சினைதான் இடநெருக்கடியாகும். அனைத்து நாடுகளிலும் சனத்தொகை பெருகி வருவதேயல்லாமல், சனப் பெருக் கத்திற்கேற்ப நிலப்பரப்பு வளர்ச் சியடையாது. 
எதிர்காலத்தில் பெரியதோர் இட நெருக்கடியை உலக நாடுகள் எதிர்கொள்ள வேண்டி வரும். எனவேதான், இன்று பல நாடுகளிலும் விண்ணைத் தொடுமள வுக்குப் பல அடுக்கு மாடிக் கட்ட டங்கள் கட்டப்பட்டு மக்கள் குடியமர்த்தப்படுகின்றனர். 
இதனால், மக்கள் சமுதாயம் பாதிப்படைவதனை இலகுவாக அறிந்து கொள்ள முடிகின்றது. நெருங்கி வாழ்வதனால் சுகாதாரம் பாதிக்கப்படுவதோடு, சூழலும் மாசடைவதற்கு ஏதுவாகின்றது. எனவேதான், இவ்வாறான பிரதே சங்களில் கொடிய தொற்று நோய்கள் இலகுவாகப் பரவுகின்றன.
இந்த நிலைமை ஏற்படாமலிப்பதற்கு நாடுகளினது நிலப்பரப்பிலேயே குடியிருப்புக்களை அமைத்தல் வேண்டும். எனினும், இவ்வமைப்பி னால் உணவு உற்பத்தி பாதிக்கப்படும். விவசாயத்தைக் கருதினால் ஒழுங்கான வீடுகள் இல்லை. ஒழுங்கான வீடுகளை கருதினால் விவசாயம் பாழடையும். இதில் எதனைத்தான் கைவிடுவது என்ற பிரச்சினை தோன்றும் இதற்குக் காரணம் சனத் தொகைப் பெருக்கமேயாகும்.
மேலும் அபிவிருத்தி அடைந்து வரும் நாடுகளின் பிறப்பு வீதம் அதிகரிக்க, எதிர்காலத்தில் தொழில் வழங்குவதும் பெரியதொரு பிரச்சினையாகிறது. இந்த நாடுகள் துரித வளர்ச்சியடையாவிடில் தொழில் வழங்குவதற்கு முடியாமல் போகின்ற ஒரு நிலைமை ஏற்படலாம்.
இதனால், தொழிலில்லாப் பிச்சினையும், வேலையில்லாத் திண்டாட்டமும் ஏற்படும். இத்துர்ப்பாக்கிய நிலைமையை ஒழிக்கவல்ல சாதனம் சனத்தொகைப் பெருக்கத்தினைக் கட்டுப்படுத்துவதேயாகும்.
சனத்தொகை பெருக்கமடைய, அதற்கேற்றாற் போல் பயிர்ச் செய்கையையும் அதிகரிக்க வேண்டும். வீடுகள் கட்டப்படல் வேண்டும். அவற்றுக்காகத் தளபாடங்கள் செய்யப்படல் வேண்டும். இத்தனைக்கும் காடுகள் அழிக்கப்படல் வேண்டும். இதனால் நிலத்தின் வளம் அற்றுப் போதல், மண்ணரிப்பு ஏற்படுதல் போன்ற தீய விளைவுகள் ஏற்படும்.
அபிவிருத்தி அடைந்து வருகின்ற நாடுகளில் அதிகரிக்கும் சனத் தொகைக்கு உணவு வழங்கும் பிரச்சினையும் ஏற்பட இடமுண்டு. கடும் வரட்சி, கோடை, வெள்ளம் போன்ற அனர்த்தங்களினால், பயிர்ச் செய்கைகள் அழிந்து போகலாம். இதனால் அபிவிருத்தி அடைந்த நாடுகள் கூடுதலான வளங்களைச் செலுத்தி உலகின் தானியங்களைக் கொள்வனவு செய்யும் அதேவேளையில் அபிவிருத்தி அடைந்து வருகின்ற நாடுகள் பொருட்களின் விலையேற்றம் காரணமாகத் தத்தளிக்க வேண்டி வரும். இவ்வாறான பல பிரச்சினைகள் பெருவி வருகின்ற சனத்தொகையினால் ஏற்படும் என்பதை இலகுவில் புரிந்துகொள்ள முடியும்.
எனவேதான் உலக நாடுகள் துரிதமான சனத்தொகை வளர்ச்சியை ஏற்படுத்தும் காரணங்களை அறிந்து சனத்தொகை வளர்ச்சி வீதத்தினைக் கட்டுப்படுத்துவதற்கான பல நடவடிக்கைகளை மேற்கொண்டு வருகின்றன. உலகிலுள்ள அனைத்து வளங்களும் மிகச் சரியான விதத்தில் பயன்படுத்தப்படுமேயானால் தற்போது இருப்பதனை விடப் பன்மடங்கு சனத்தொகை பெருகினாலும் எவ்வித பிரச்சினையுமின்றி அனைவருக்கும் உணவு வழங்க முடியும் என்பது வெள்ளிடைமலை.
