தேவைகளை பு+ர்த்தி செய்வதாககல்வித்துறை அமைய வேண்டும்


நம் நாட்டில் எதிர்கால தலைமைத்துவத்தை பொறுப்பேற்க வேண் டிய பிள்ளைச் செல்வங்கள் கல்வியில் மாத்திரம் ஆர்வம் கொண் டிருப்பது நல்லதல்ல. 
அவர்கள் இன்றைய போட்டியுணர்வுடைய சமூகத்தில் எதிர்காலத்தில் வெற்றிநடை போட வேண்டுமாயின், பாட சாலைக் கல்வியைக் கற்றுக் கொள்ளும் அதேவேளையில், விளையா ட்டுத்துறை, மேலதிக சமூக செயற்பாடுகள், கலாசார நிகழ்ச்சிகளிலும் ஏக காலத்தில் பங்குகொள்வது அவசியம் என்று ஜனாதிபதி மஹிந்த ராஜபக்ஷ அவர்கள் தெரிவித்துள்ளார்.
இவற்றுடன் சிறுவர், சிறுமியர் ஆன்மீக துறையிலும் ஆர்வம் கொண்டு, நற்பண்புகளை கடைப்பிடிக்க பழகிக்கொள்ள வேண்டும். இத்தகைய சகல பண்புகளும், திறனும் உடைய பிள்ளைகளுக்கு எதிர்காலத்தில் ஏற்படக்கூடிய சவால்களுக்கு வெற்றிகரமாக முகம் கொடுக்க முடியும் என்றும் ஜனாதிபதி அவர்கள் தெரிவித்துள்ளார்.
கல்வி, பிள்ளைகளின் அறிவை புகட்டும் ஒரு ஆயுதமாக இருப்பதுடன், அது அவர்களின் மனவளர்ச்சியையும், உடல் வளர்ச்சியையும், நல் லொழுக்கத்தையும் கட்டியெழுப்பும் ஒரு வலுவான அடிதளமாகவும் அமைவது அவசியம் என்று சமீபத்தில் அநுராதபுரம் மத்திய கல்லூரி யில் 2009 ஆம் 2010 ஆம் ஆண்டுகளில் சிறந்த சாதனை படைத்த மாணவர்களுக்கு சான்றிதழ்களை வழங்கும் நிகழ்வில் உரையாற்றிய ஜனாதிபதி மேலும் தெரிவித்தார்.
இலங்கையின் எதிர்காலம் அபிவிருத்தியிலும், பொருளாதார வளர்ச்சியி லும் முழுமையாக தங்கியிருக்கின்றது. இதனால், பொருளாதாரத்தை யும் அபிவிருத்தி பணிகளையும் மாத்திரம் மையமாகக் கொண்டு, நாட்டின் கல்வித்துறை வடிவமைக்கப்பட்டால், அது முழுமையான முன்னேற்றமாக அமையாது.
பாடசாலை மட்டத்திலேயே பிள்ளைகளுக்கு நாட்டின் மொழி, கலை, கலா சாரப் பாரம்பரியங்கள் பற்றிய நல்ல அறிவையும், அனுபவத்தையும் வளர்ப்பதற்கு நம் நாட்டின் கல்வித்துறைக்கான பாட விதானங்கள் தயாரிக்கப்படுவது அவசியமாகும். இன்றைய நவீன உலகில் ஒரு மாணவன் கல்வியில் மாத்திரம் சிறப்புற்று விளங்குவதனால், நாட்டு மக்களின் எதிர்கால அபிலாஷைகளை அந்த மாணவனினால் முழு மையாக பூர்த்தி செய்ய முடியாது இருக்கும்.
இன்றைய பாடசாலை பிள்ளைகளில் பெரும்பாலானோர் வைத்தியர்களாக வும், பொறியியலாளர்களாகவும், கணக்காளர்களாகவும், கல்வி கற்று வாழ்க்கையில் உயர்ந்துவிட வேண்டும் என்ற நோக்கத்துடன் இருக்கி றார்கள். எமது கல்வி அமைப்பில் இந்த மூன்று துறைகளுக்கு மாத்தி ரம் முன்னுரிமை அளிக்கப்பட்டால், திரும்பிய இடமெல்லாம் நாட்டில் டாக்டர்களும், பொறியியலாளர்களும், கணக்காளர்களும் மாத்திரமே இருப்பார்கள். 
இத்தகைய உயர்கல்வி உடைய சமுதாயத்தில் மற்ற பணிகளை மேற் கொள்வதற்கு கற்றறிந்தவர்களுக்கு பெரும் தட்டுப்பாடு ஏற்படுவதை தவிர்ப்பதற்காக சகல துறைகளிலும், மாணவர்களுக்கு அறிவை புகட் டுவது பாடசாலைக் கல்வியின் பிரதான நோக்கமாக இருக்க வேண் டும்
இவ்விதம் கல்வி விதானம் பல்வேறு தொழிற்துறைகளை இலக்கு வைத்து மாற்றப்படுவதனால் நாட்டின் எதிர்காலத்தில் பொருளாதார நிபுணர்கள், அறிஞர்கள், கவிஞர்கள், இசைக் கலைஞர்கள், இலக்கியவாதிகள், எழு த்தாளர்கள், சமூகவியலாளர்கள் போன்ற ஒரு சமூகத்தின் முன்னேற் றத்திற்கு அவசியமான அனைவரையும் உருவாக்கக்கூடியதாக இருக் கும்.
ஒரு நாட்டின் வளர்ச்சிக்கும், பொருளாதார முன்னேற்றத்திற்கும் அந்நாட் டிற்கு வலுவான பாதுகாப்பு படையினரும், சட்டத்தையும் ஒழுங்கை யும் நிலைநாட்டும் பொலிஸாரும் மிகவும் அவசியமாகும். வெறுமனே உடல் வளர்ச்சியும், அஜானுபாகுவான தோற்றத்தை உடையவர்கள் மாத்திரம் இவ்விதம் பாதுகாப்பு படைகளிலும், பொலிஸ் சேவையி லும் சேர்ந்து கொள்வதன் மூலம் அவர்கள் மக்களின் உணர்வுகளை யும், உரிமைகளையும் சரியாக மதித்து நடப்பார்கள் என்று உத்தர வாதம் அளிப்பது கடினமாகும்.
அவர்களுக்கும் சமூகத்தில் நல்லவர்களாக இருந்து, மக்களின் உணர்வுக ளையும், உரிமைகளையும் மதித்து, நாட்டின் பாதுகாப்புக்கு உத்தரவா தம் அளிக்கும் அதேநேரத்தில் அவர்கள் சட்டத்தையும், ஒழுங்கை யும் நிலைநாட்டுவதன் முக்கியத்துவத்தையும் பாடசாலை கல்வியின் மூலம் கற்றுக்கொள்வதும் அவசியமாகும்.
இவை அனைத்துடன், இன்றைய நவீன உலகத்தில் முக்கியத்துவம் பெற் றிருக்கும் தகவல் தொழில்நுட்ப கல்வியையும், எங்கள் நாட்டின் சகல பாடசாலைப் பிள்ளைகளுக்கும் சரிசமமான முறையில் பெற்றுக் கொடு ப்பதில் அரசாங்கம் மிகவும் ஆர்வத்துடன் செயற்பட்டு வருகிறது. அநுராதபுர மாவட்டத்திலுள்ள 100 பாடசாலைகளுக்கு நவீன கணனி நிலையங்களை ஏற்படுத்தி தகவல் தொழில்நுட்ப கல்வியின் தரத்தை உயர்த்துவதற்காக அரசாங்கம் 1000 மில்லியன் ரூபாவை ஏற்கனவே ஒதுக்கீடு செய்துள்ளது.
கல்வியின் முக்கியத்துவத்தை உணர்ந்து பெற்றோரும், ஆசிரியர்களும் ஒரு பிள்ளை எந்தத்துறையில் உயர் கல்வியை தொடருவதற்கு விரு ப்பம் காட்டுகிறது என்பதை மிகவும் அவதானமாக எடை போட்டு, அப்பிள்ளைகளுக்கு அத்துறையில் உயர் கல்வி அளிப்பதற்கு தங்கள் பூரண ஒத்துழைப்பை பெற்றுக்கொடுக்க வேண்டும்.
பெற்றோர் தங்கள் பிள்ளை டாக்டராக வரவேண்டும் என்று அப்பிள்ளை க்கு எந்நேரமும் அழுத்தங்களை கொண்டு வந்தால், அந்த பிள்ளை டாக்டராகவும் மாறமாட்டான், அத்துடன் அவன் விரும்பிய கல்வியை யும், கற்றுக் கொள்ளும் வாய்ப்பையும் இழப்பான் என்ற யதார்த்த த்தை உணர்ந்து அனைவரும் செயல்பட்டால் இந்நாட்டின் எதிர்கால சமுதாயம் கல்வித்துறையில் சிறப்புற்று விளங்குவது திண்ணம்.
