பிரணாப்பிற்கு 65 சத வாக்கு;சிதம்பரம் ஆரூடம்


பிரணாப் முகர்ஜிக்கு 65 சத வாக்குகள் கிடைக்கும். அவர் தான் அடுத்த ஜனாதிபதியாவார் என மத்திய அமைச்சர் சிதம்பரம் கூறினார். நேற்று முன்தினம் மேற்கு வங்கம் வந்த மத்திய அமைச்சர்கள் சிதம்பரம் கபில்சிபில் ஆகியோர் கல்கத்தாவில் கூட்டாக செய்தியாளர்களை சந்தித்தனர்.
மத்திய அமைச்சர் சிதம்பரம் கூறிய தாவது :-
வரவுள்ள ஜனாதிபதி தேர்தலில் ஐக்கிய முற்போக்கு கூட்டணி கட்சிகளின் வேட்பாளரான பிரணாப் முகர்ஜியை ஆதரிக்குமாறு கூட்டணி கட்சியான திரிணாமுல் காங். தலைவரும், முதல்வருமான மம்தாவை வலியுறுத்தியுள்ளோம்.
பிரணாப்பிற்கு 65 சத வாக்குகள் உள்ளதால் அவர் தான் அடுத்த ஜனாதிபதி. மேற்கு வங்க மாநிலம் பின்தங்கிய மாநிலம் தான், மேற்கு வங்க மாநிலத்திற்கு கடந்த 11 வது ஐந்தாண்டு திட்டத்தில் 48,213 ஆயிரம் கோடியை மத்திய அரசு ஒதுக்கியது 12வது ஐந்தாண்டு திட்டத்திற்கு இம்மாநிலத்திற்கு 1,36,067 கோடி நிதி ஒதுக்க திட்டமிடப்பட்டுள்ளது. இது கடந்த ஐந்தாண்டு திட்டத்தைவிட 118 சதவீதம் ஆகும்.
