ஆண்டவரின் கருணையை வெளிப்படுத்தும் இறை இரக்கத்தின் பெருவிழா


,றை இரக்கத்தின் பெரு விழா இம்மாதம் 1ஆம் திகதி வெகு விமரிசையாகக் கொண்டாடப்பட்டது. இறை மகன் இயேசு இவ்வுலகில் வாழ்ந்த காலத்தில் அனைவரதும் மீட்புக்காக அவர் அளித்த அறிவுரைகளும் ஆறுதல் வார்த்தைகளும் ஏராளம். 
அவர் விடுதலை அளித்ததால் நாம் உண்மையிலேயே மீட்படைகிறோம். வானத்தின் திறவு கோல்களை நான் உனக்குத் தருவேன் என புனித பேதுருவுக்கு வாக்களித்து நிறுவப்பட்ட கத்தோலிக்க அப்போஸ்தல திருச்சபையின் தூண்களாக பல்வேறு புனிதர்கள் பலம் பெற்று விளங்குகின்றனர். 
மறைவானவை நம் கடவுளாகிய ஆண்டவருக்கு உரியவை இத்திருச்சட்டத்தின் வார்த்தைகளைக் கடைப்பிடிக்குமாறு நமக்கும் நம் பிள்ளைகளுக்கும் என்றென்றைக்கும் உரியவை அவ்வாறே இறைவன் இயேசுவினால் அருளப்பட்டு வெளிப்படுத்தப்பட்ட ஒவ்வொரு கடமைகளும் செபங்களும் இறை இரக்கப் பக்தியின் திறவுகோல்கள் என்பதால் இவற்றைக் கொண்டு விண்ணரசை அணுகலாம்.
மானிட வரலாற்றில் ஏற்றமும் – இறக்கமும் வாழ்வும் தாழ்வும் அவ்வப்போது பதிவு செய்யப்பட்டுள்ள வாழ்வின் எதார்த்தங்கள் மானிட சமூகம் ஒட்டுமொத்தமாகவும் தனித்தனியாகவும் இத்தகைய உயர்வு தாழ்வு அனுபவங்களையே பதிவு செய்துள்ளது. இதற்கு பலரும் பல்வேறு காரணங்களைக் குறிப்பிடலாம். 
ஒவ்வொரு இயலும் தனது இயலுக்கேற்ற காரணத்தை குறிப்பிடும் அரசியல் இயல் சரியான ஆட்சித் தலைமை இன்மையை காரணமாகக் குறிப்பிடும் சமூக இயல் பல்வேறு சமூக பொருளாதாரக் காரணங்களைக் குறிப்பிடும் இவ்வாறு ஒவ்வொரு துறையும் ஒரு காரணத்தை குறிப்பிடும். 
யார் என்ன காரணத்தைக் குறிப்பிட்டாலும் மானிட சமூகம் எப்பொழுது இறைகுரலுக்கு செவிசாய்க்க மறந்ததோ மறுத்ததோ அப்பொழுது சரிவை தாழ்வை சந்தித்துள்ளது. அதற்கு மாறாக இறை குரலுக்கு செவி சாய்த்த பொழுதெல்லாம் வாழ்வின் உச்சிக்கே மானிட சமூகம் சென்றுள்ளது.
இறைவனை தூரத்திற்கு தள்ளி வாழ்வின் உயர்வை உருவாக்கிக் கொள்ள எடுக்கும் எந்த மனித முயற்சியும் தற்கொலை முயற்சிக்கு ஒப்பாகும். பாயேல் கோபுரம் பழைய ஏற்பாடு குறிப்பிடும் ஒரு இஸ்ரயேலர் அனுபவம் இறை நெருக்கம் மனித வாழ்வின் ஏற்றம் மானிட வாழ்வின் உயர்வு என்ற இறைச் செயற்பாட்டில் மோசே தாவீது, ஆபிரகாம் லிங்கன், மகாத்மா காந்தி, மார்டின் லூதர் கிங், நெல்சன் மன்டேலா இறைவன் சரியாகப் பயன்படுத்திய சிறப்பு மிக்க கருவிகள். 
இருபத்து ஒன்றாம் நூற்றாண்டில் வாழும் மானிட சமூகம் மிகப்பெரிய சவாலை சந்தித்துக் கொண்டு வருகிறது. உயர்வுக்கும் தாழ்வுக்கும் வாழ்வுக்கும் சாவுக்குமிடையேயான போராட்டம் இறைவனை மறந்து வாழ முயற்சி செய்யும் மேலை நாட்டு மானிட சமூகங்களாக இருந்தாலும் சரி மதங்களை முன்னிறுத்தி அரசியல் ஆதாயம் காணத் துடிக்கும் கீழை நாட்டுச் சமூகங்களாக இருந்தாலும் சரி சாவுக் கலாசாரத்தின் நுழை வாயிலில் நின்று கொண்டிருக்கின்றன என்பது மட்டும் உண்மை.
மனிதர் சாவைத் தேர்ந்தெடுத்தாலும் வாழ்வின் கடவுள் அவனுக்கு வாழ்வைத் தர ஓடோடி வருகிறார். இரக்கம் இறைவனின் பண்பு, அன்பே அவரது சாயல் அன்பே இறைவனின் வரலாற்று வடிவம் இறைமகன் இயேசு, கிறிஸ்து இறைத் தந்தையின் பரிவிரக்க அன்பே அவரது சாயல் அவரது பணிவாழ்வின் பாதைப் பதிவுகள்.
அந்த வரலாற்று மனிதர் இயேசு கிறிஸ்து தனது மாட்சிமை மிகு உயிர்ப்பிற்கு பிறகும் இறை வார்த்தை விவிலியம் அருளடையாளங்கள் திருச்சபையின் பற்பலபாடுகள் மற்றும் அவ்வப்போது சாட்சிகள் வழியாகவும் தமது மீட்புத் திட்டத்தை நிறைவேற்றிக் கொண்டே இருக்கிறார்.
சாட்சிகள் முயற்சிக்கு அப்பாற்பட்ட இறைவன் இயற்கைக்கு உட்பட்டவராக மாறும்பொழுது நிகழ்கின்றன. புதிய ஏற்பாட்டின் மீட்புத் திட்டம் காட்சிகள் வழியாகவே வெளிப்படுத்தப்பட்டன.
கிறிஸ்தவத்தை உலகமறையாக மாற்றியது சாட்சியின் விளைவே. குழந்தை மனம் கொண்டவருக்கு சாட்சிகள் வழங்கப்படுகின்றன. இருபதாம் நூற்றாண்டின் தொடக்கத்தில் புனித பால்டினா கொவரல்காவிற்கு சாட்சிகளையும் செய்திகளையும் கொடுத்துள்ளார்.
உலக ஆரம்பத்திலிருந்தே இறைவன் மக்கள் மீதும் தாம் கொண்டுள்ள இரக்கத்தை பழைய ஏற்பாட்டு வரலாற்று நிகழ்ச்சிகள் மூலம் புதிய ஏற்பாட்டில் கிறிஸ்துநாதர் மூலமும் இறைவனின் இரக்கம் வெளிப்படுகிறது.
எனவே ஆண்டவருடைய புதிய மீட்புத் திட்டத்தின் படி அவரது பேரிரக்கத்தின் மீது பெரு நம்பிக்கை கொண்டு அவர் சொல்லிக் கொடுத்த ஜெபமாலையின் துணையோடு அவரது புதிய கதிரொளி வீசும் திருவுருவத்தினை வைத்து வணங்கி வழிபட்டு ஒரு திருவிழா எடுக்குமாறு செய்தி விடுக்கப்பட்டுள்ளது. 
என்னிடம் வாருங்கள் உங்களுக்கு இளைப்பாறுதல் தருவேன் என்ற ஆண்டவர் இயேசுவின் வார்த்தைகள் ஏற்று உள்ளத்தின் மருள் நீக்கி இருள் போக்கும் அருளின் ஊற்றாம் இரக்கத்தின் ஆண்டவரை நாடி அவர் பேரிரங்கம் பெற்று வாழ முனைவோமாக!

