நமது பலம் எவ்வளவு?


ங்களால் ஒரு கையால் எவ்வளவு எடையைத் தூக்க முடியும்? இது உங்கள் கையின் தசைத்திறனைக் குறிப்பதாக அமையுமா? இல்லவே இல்லை. உங்கள் கையின் இருதலைத் தசை இன்னும் அதிக பலமுள்ளது. உங்கள் முன்னங்கை எலும்பை ஒரு நெம்புகோலாகக் கொண்டால், அதன் ஆதார ஸ்தானத்துக்கு அருகில் இரு தலைத் தசை இணைக்கப்பட்டுள்ளது.
நீங்கள் தூக்கும் எடை இந்த உயிருள்ள நெம்புகோலின் மறுமுனையில் செயல்படுகிறது. எடைக்கும் ஆதார ஸ்தானத்துக்கும் (அதாவது முழங்கை இணைப்புக்கும்) உள்ள தூரம் இருதலைத் தசையின் முனைக்கும் ஆதார ஸ்தானத்துக்கும் உள்ள தூரத்தை விட எட்டு மடங்கு அதிகமாகும்.
அதாவது 10 கிலோ எடையை நீங்கள் தூக்கும்போது உங்கள் இருதலைத் தசை பயன்படுத்தும் விசையின் அளவு அதைப் போல எட்டு மடங்கு அதிகம். எனவே அதனால் 80 கிலோ எடையைத் தூக்க முடியும்.
ஒவ்வொருவரும் தாம் நினைப்பதைவிட அதிகப் பலமுள்ளவர் என்பதே உண்மை. அல்லது நாம் நமது தசைகளால் செய்யக்கூடியதை விட அவை அதிக வலுவுள்ளவை என்று கூறலாம். இது சரியான அமைப்புதானா?
மேம்போக்காய் பார்த்தால், இல்லை என்று தான் எண்ணுவீர்கள், எந்த ஈடுமில்லாத நஷ்டம் என்றே தோன்றும்.
ஆனாலும் இயக்கியலின் பழமையான ‘பொன்விதி’ ஒன்றை அதாவது விசையில் ஏற்படும் இழப்பு இடப் பெயர்ச்சியில் இலாபம் அடைகிறது என்பதை நினைவுபடுத்திக்கொள்ளுங்கள், இங்கு வேகத்தில் இலாபம் கிடைக்கிறது.
அதாவது உங்கள் கை அதன் தசைகளை விட எட்டு மடங்கு விரைவாக இயங்குகிறது. விலங்குகள் தம் உடல் நுனிப் பகுதிகளை விரைவாக இயங்க வைப்பதற்கு உதவும் வகையில் அவற்றின் தசைநார் அமைப்பு உள்ளது. உயிரினங்கள் அழியாது நிலைப்பதற்கான போராட்டத்தில் இதுதான் மிகவும் முக்கியமானது. இப்படி இல்லாவிட்டால், நாம் நத்தை வேகத்தில் தான் நகர்ந்து கொண்டிருப்போம்.

நகரத்தில் இரவு வேளைகளில் பெரிய கடைகள், வணிக நிறுவனங்களில் வண்ண வண்ண எழுத்துகள் ஒளிர்வதைக் காண்கிறோம். இவ்வாறு வண்ண வண்ண ஒளி உமிழும் எழுத்துகளை ‘நியோன் சைன்’ விளக்குகள் என்கிறோம். இவை நியோன் வாயு நிரம்பியவை என்ற அடிப்படையில் இவ்வாறு கூறுகிறோம். ஆனால் உண்மையில், தகதகக்கும் எல்லா விளக்குகளும் நியான் வாயுவினால் ஆனவை அல்ல.
நியோன் வாயுவைப்போல வேறு பல வாயுக்களுக்கும் இப்படி ஒளிரும் குணம் உண்டு. ஹீலியம், ஆர்கான், கிராப்டான், செனான் ஆகிய வாயுக்களையும் இம்மாதிரி ஒளிரும் எழுத்துகளுக்குப் பயன்படுத்துகிறார்கள். ஒவ்வொரு வாயுவிலும் மின்சாரம் பாயும்போது வெவ்வேறு வண்ணங்களை உமிழ்கிறது.
வெப்பநிலை, அழுத்தம், மின்சார வோல்டேஜ் ஆகியவற்றுக்கு ஏற்ப இந்த வாயுக்களில் இருந்து வெளிப்படும் வெளிச்சத்தின் வண்ணமும் மாறும். நியோன் வாயுவில் மின்சக்தி பாயும்போது நியோன் அணுக்கள் உண்டாகி ஒளி தருகிறது.
