கொக்காவில் கோபுரம் நாட்டின்சமாதான சின்னமாக விளங்குகிறது


தெற்காசியாவிலுள்ள மிகவும் உயரமான தொலைத்தொடர்பு சமிக்ஞைகளை பரிமாறும் அதிஉயரமான கோபுரத்தை ஜனாதிபதி மஹிந்த ராஜபக்ஷ அவர்கள் நேற்று முல்லைத் தீவு மாவட்டத்திலுள்ள கொக்காவில் பிரதேசத்தில் அங்குரார்ப்பணம் செய்து வைத்தார்.
கொக்காவில் கோபுரம் தெற்கையும், வடக்கையும் இணைக்கும் ஒரு பாலமாக அமையும் என்று அரசியல் விமர்சகர்கள் கருத்து தெரி வித்துள்ளனர். 330 மில்லியன் ரூபா செலவில் நிர்மாணிக்கப்பட்ட 174 மீற்றர் உயரமான இந்த கொக்காவில் கோபுரம் இலங்கையில் வானொலி, தொலைக்காட்சி அலைவரிசைகள் பலவற்றை செயற் படுத்தக்கூடிய வலுமிக்கதாக அமைந்துள்ளது.
இந்த கொக்காவில் கோபுரத்தின் பரீட்சார்த்த ஒலி, ஒளி அலைவரிசை களின் சேவை கடந்த ஏப்ரல் மாதத்தில் ஆரம்பிக்கப்பட்டது. 20 ஆண்டுகளுக்கு பின்னர் கொக்காவில் கோபுரம் மீண்டும் செயற் பட ஆரம்பித்திருப்பது இலங்கை வாழ் தமிழ், சிங்கள, முஸ்லிம் மக்களை ஒன்றிணைக்கும் ஒரு நற்பணியாக கருதப்படுகிறது.
வவுனியாவிலிருந்து கிளிநொச்சி செல்லும் பிரதான வீதியான ஏ9க்கு அருகில் இந்த கொக்காவில் தொலைத்தொடர்பு கோபுரம் அமைக் கப்பட்டுள்ளது. 1990ஆம் ஆண்டு ஜுன் மாதம் 11ம் திகதியன்று எல்.ரி.ரி.ஈ. பயங்கரவாதிகள் மேற்கொண்ட தாக்குதலில் இந்தக் கோபுரத்தை பாதுகாக்கும் பணியில் ஈடுபட்டு வந்த இலங்கை இரா ணுவத்தின் கெப்டன் அலதெனிய அன்றைய தினம் வீர மரணம் எய்தினார்.
1990ம் ஆண்டுகளுக்கு முன்பிருந்தே இப்பகுதியில் 100 மீற்றர் உயரத்தில் தொலைத் தொடர்பு கோபுரம் அமைக்கப்பட்டிருந்தது. வடக்கில் தொடர்ச்சியாக இடம்பெற்று வந்த பயங்கரவாத வன் முறைகளினால் இந்தக் கோபுரம் முற்றாக அழிவுற்றது.
2009ம் ஆண்டு மே மாதம் 18ம் திகதியன்று பயங்கரவாதம் இலங்கை யில் ஒழிக்கப்பட்டதை அடுத்து ஜனாதிபதி மஹிந்த ராஜபக்ஷ அவர்கள் காலதாமதமின்றி வடக்கின் வசந்தம் அபிவிருத்தி வேலைத்திட்டத்தை முன்னெடுத்துச் செல்லும் பணிகளை துவக்கி வைத்தார். அதன் ஓர் அங்கமாகவே கொக்காவில் தொலைத்தொடர்பு கோபுரம் வேகமாக நிர்மாணிக்கப்பட்டமை குறிப்பிடத்தக்கது.
கொக்காவில் தொலைத்தொடர்பு கோபுரத்தை அமைக்கும் பணியை பொருளாதார அபிவிருத்தித்துறை அமைச்சர் பசில் ராஜபக்ஷவின் பணிப்புரையின் கீழ் இலங்கை தொலைத்தொடர்பு ஒழுங்குபடுத் தும் ஆணைக்குழு மற்றும் தகவல் ஊடகத்துறை அமைச்சும் மேற்கொண்டன.
இந்த தொலைத் தொடர்பு கோபுரத்தின் மூலம் டிஜிட்டல் வீடியோ மற்றும் ளிVகி-ஹி2 ஒளிபரப்பு சேவையையும் வடமாகாணம் முழுவதிலும் மேற்கொள்வதற்கான வாய்ப்பு உருவாகியுள்ளது.
இந்த தொலைத்தொடர்பு கோபுரம், தரமான தொலைக்காட்சி சேவை யையும், தெளிவான வானொலி சேவையையும் வடபகுதி மக்களுக்கு சிறந்த முறையில் வழங்குவதற்கு உதவியாக அமையும். இந்த கோபுரம் வழங்கும் சேவைகளை தொலைக்காட்சி, வானொலி மற்றும் தொலைத்தொடர்பு சேவைகளுக்கும் இராணுவத்தின் தொலைத் தொடர்பு சேவைகளுக்கும் பயன்படுத்தக்கூடியதாக இருக்கும். இந்த கோபுரத்தை நிர்மாணிக்கும் பணிகளுக்கு இலங்கை இராணு வத்தினர் தங்கள் முழுமையான பங்களிப்பை நல்கினார்கள்.
இலங்கை ஒலிபரப்பு கூட்டுத்தாபனம், ரூபவாஹினி கூட்டுத்தாபனம், சுயாதீன தொலைக்காட்சி சேவை ஆகியன பரீட்சார்த்த ஒலி, ஒளிபரப்பு சேவைகளை கடந்த ஏப்ரல் மாதம் முதல் இதன் மூலம் ஆரம்பித்தன. 1982ம் ஆண்டில் முதன் முதலில் கொக்காவில் கோபுரம் நிர்மாணிக்கப்பட்டது.
யுத்தத்தினால் ஏற்பட்ட வேதனை வடுக்களை வடபகுதி மக்களின் மனதிலிருந்து முற்றாக சுகப்படுத்துவதற்கு கொக்காவில் தொலைத் தொடர்பு கோபுரத்தின் ஒலி, ஒளிபரப்புகளின் மூலம் தொலைக் காட்சி மற்றும் வானொலி சேவைகளை கேட்டும், பார்த்தும் இந்த மக்கள் கடந்தகால துன்பத்தை மறந்து மீண்டும் தங்கள் வாழ்க் கையை நம்பிக்கையோடு ஆரம்பிப்பதற்கு இது பேருதவியாக இருக்குமென்று தகவல் ஊடகத் துறை அமைச்சின் செயலாளர் டபிள்யூ. பி. கணேகல தெரிவித்தார்.
இதுவரை காலமும் வடபகுதி மக்களுக்கு தமிழ்நாட்டிலிருந்து ஒலி, ஒளிபரப்பாகும் வானொலி, தொலைக்காட்சி நிகழ்ச்சிகளையே பார்ப்பதற்கான வாய்ப்பு இருந்தது. இதனால் வடபகுதி மக்கள் தென் இலங்கையில் தமிழ், சிங்களவர் மத்தியிலான ஒற்றுமையை வளர்ப்பதற்காக அரசாங்கம் மேற்கொண்டுவரும் நல்லிணக்கப்பாடு நடவடிக்கைகள் பற்றிய முழுமையான தகவல்களை தெரிந்து கொள்ள முடியாத நிலை தோன்றியிருந்தது. எனினும் இனிமேல் இந்த பிரச்சினைக்கு சுமுகமான தீர்வு ஏற்படுமென்றும் தகவல் ஊட கத்துறை அமைச்சின் செயலாளர் மேலும் தெரிவித்தார்.
கொக்காவில் தொலைத்தொடர்பு கோபுரம் இன்று நாட்டு மக்க ளிடையே ஒற்றுமையையும், நல்லிணக்கப்பாட்டையும் ஏற்படுத்தக் கூடிய ஒரு சமாதான சின்னமாக விளங்கி வருகிறது. அது இனி மேல் கொண்டும் பிரிவினைவாதிகளாலோ, பயங்கர வாதிகளாலோ அழிக்கப்படாதளவிற்கு வடபகுதி மக்களின் பேர பிமானத்தைப் பெற்று எங்கள் நாட்டு மக்கள் மத்தியில் உண்மை யான தேசிய உணர்வை வலுப்படுத்துவதற்கு பல்லாண்டு காலம் உறுதுணையாக இருக்குமென்று நாம் நம்பிக்கை வைக்க முடியும்.
