தேசிய ஒற்றுமைக்காகவும் சிறுபான்மை மக்களின் பிரச்சினைகளை தீர்க்கவும்இடதுசாரிகளுடன் இணைந்து உழைத்தவர் மர்ஹ_ம் அப்துல் அஸீஸ்

-ஏ.எச்.எம். அஸ்வர் எம்.பி
(ஹட்டன் நிருபர்)
இந்தியாவில் பிறந்த அkஸ் இலங்கை வந்தபோது மிகப் பெரிய செல்வந்தன். நேர்த்தியாக ஆடை அணிபவர். இடதுசாரி நோக்கம் கொண்டவர். அதன் காரணமாக நசுக்கப்பட்ட இந்திய வம்சாவளித் தமிழர்களின் குரலாகவிருந்து தொழிற்சங்கத்துறையிலும் அரசியல் துறையிலும் அளவற்ற செல்வாக்கு பெற்றிருந்தார். ஆசிய, ஆபிரிக்க கண்டங்களின் தொடர்புகளை ஏற்படுத்தியவர் மறைந்த அப்துல் அkஸ்.
என்று மறைந்த அப்துல் அkஸ் 23வது நினைவு விழாவில் கலந்து கொண்டு பேசும் போது நாடாளுமன்ற உறுப்பின் ஏ.எச்.எம். அஸ்வர் குறிப்பிட்டார்.
நினைவு விழா ரெய்மூகுழுமம் நிறுவனம் அமைந்துள்ள ஸ்ரீமாவோ பண்டாரநாயக்க வீதியிலுள்ள 191வது கட்டடத்தில் பார்த்தியா ஓதலுடன் கூட்டம் நடைபெற்றது.
அஸ்வர் தொடர்ந்து பேசுகையில் கூறியதாவது,
தேசிய ஒற்றுமைக்காகவும், சிறுபான்மை மக்களின் பிரச்சினைகளுக்கு இடதுசாரி தலைவர்களையும் இணைத்துக்கொண்டு தீர்வுகாண அயராது பாடுபட்ட அரசியல் பெருமகன். அரசியல் நாகரிகமும், தார்ப்பரியமுமிக்க தலைவர். உலக வல்லரசுவிற்கு எதிராக குரல் கொடுத்த கலாநிதி பதூர்தீன் மொகமட், சேர் இராசிக் பரீட், டாக்டர் ஜாயா போன்ற தலைவர்களோடு ஒன்றிணைந்து உலக முஸ்லிம்கள் இயக்கத்தை ஏற்படுத்தினார்.
இன்றைக்கு எமது அரசை கவிழ்ப்பதற்கு ஐ.நா.வின் பான் கீ மூன் போன்றவர்களின் கைங்கரியத்திற்கு எதிராக குரல் கொடுக்க வேண்டும். அதிமேதகு ஜனாதிபதி மஹிந்த ராஜபக்ஷ அவர்கள் குடும்ப ஆட்சியை நடத்துகின்றார் என்று கூப்பாடு போட இவர்கள் யார்? இவர்களுக்கு ஏன் வலிக்கின்றது? அன்று டாக்டர் என்.எம்.பெரேரா கொழும்பு நகரை சுத்தமாக பரிபாலிப்பேன் என்றார். 
அது முடியாமல் போய்விட்டது. இன்று எவ்வளவு சுத்தமாக கொழும்பு நகரை மாற்றியுள்ளார். அதேநேரத்தில் 30 வருடமாக நாட்டில் ஏற்பட்டு வந்த விரும்பத்தகாத யுத்தத்தை வெற்றிக் கொண்டு மக்கள் நிம்மதி பெருமூச்சு விடுவதற்கு வழியமைத்துள்ளார்.
அதற்கு காரணம் ஜனாதிபதி மஹிந்த குடும்பமேயாகும். உள்நாட்டு விவகாரங்களில் தலையிட இவர்கள் யார்? நடந்த யுத்தம் எல்லாம் போதும் இனி சிறுபான்மையினராகிய தமிழ், முஸ்லிம், பறங்கியர் என்ற பேதத்தை நீக்கி பேச்சு வார்த்ததை மூலம் வெற்றி காணுவோம் என்று தமிழரசு கட்சியினரை வேண்டுகிறோம். கட்சித் தலைவர் சம்பந்தன் ஐயாவை நேரில் கண்டு கோரிக்கை விட்டு வருகிறேன்.
எதிர்காலம் ஒளிமயமாக வேண்டும் என்ற தனது தீராத அவாவை ஜனாதிபதி வெளியிட்டு வருகிறார். அவரின் நல்லெண்ணத்தை நாம் மதித்து அவரோடு கைகோர்க்க வேண்டும். நாடு அபிவிருத்தித் துறையில் முன்னேறி வருகின்றது. இந்த பொன்னான சந்தர்ப்பம் மீண்டும் கிடைக்காது. அரசியலில் யாரும் வரலாம் போகலாம். ஜனாதிபதியின் குடும்பத்தினரை மக்கள்தானே தெரிவு செய்துள்ளனர்.
அந்த வகையில் பொருளாதார அபிவிருத்தி அமைச்சராக பசில் ராஜபக்ஷவும் சபாநாயகராக சமல் ராஜபக்ஷவும் நாடாளுமன்ற உறுப்பினராக அவரது மகன் நாமல் ராஜபக்ஷவையும் மக்கள் சேவைக்கு தங்களை அர்ப்பணித்துள்ளனர். இதையிட்டு கவலைப்பட எவருக்கும் உரிமையில்லை.
அkஸ் மன்றத் தலைவரும், அkஸ் ஜனநாயக தொழிலாளர் காங்கிரஸ் தலைவருமான அஸ்ரப் அkஸ் ஏற்பாடுகளை மேற்கொண்டார். இவ்விழாவில் அ.ஜ.தொ.கா. பொதுச் செயலாளர், நிதிச் செயலாளர் திருமதி ஐ. நல்லசெல்வம் ஆகியோரும் கலந்து கொண்டனர். (ஐ - ஞ)
