கிருமிநாசினி கலந்த பாலை குழந்தைகளுக்கு பருக்கி, தானும் குடித்த தாய்


கணவனுக்கும் மனைவிக்குமிடையில் ஏற்பட்ட தகராற்றில் மன வேதனையுற்ற மனைவி தமது இரு பிள்ளைகளுக்கும் கிருமி நாசினி கலந்த பாலை பருக்கி விட்டு மீதமுள்ள பாலை தாமும் அருந்தியுள்ள சம்பவமொன்று ஹாலி ௭லபகுதியின் சென். ஜேம்ஸ் தோட்டத்தில் வெள்ளியன்று இடம்பெற்றுள்ளது.
கிருமிநாசினி கலந்த பாலைக்குடித்த மூவரும் ஆபத்தான நிலையில் பதுளை அரசினர் மருத்துவமனையில் தீவிர சிகிச்சைப் பிரிவில் அனுமதிக்கப்பட்டு சிகிச்சை பெற்று வருகின்றனர். 28 வயது நிரம்பிய தாய் அவரது ஒன்றரை வயது நிரம்பிய பெண் குழந்தை, நான்கு வயது நிரம்பிய சிறுவன் ஆகியோர்களே மருத்துவமனையில் அனுமதிக்கப்பட்டுள்ளவர்களாவர்.
இம்மூவரின் நிலை கவலைக்கிடமாக இருப்பதாக மருத்துவமனை வட்டாரங்கள் தெரிவித்தன. கணவனுக்கும், மனைவிக்குமிடையே ஏற்பட்ட தகராற்றினையடுத்து கணவன் கொழும்புப்பகுதிக்குத் தொழிலுக்கு சென்று விட்டார். இதனால் மனமுடைந்த பெண் மேற்படி தற்கொலை முயற்சியை மேற்கொண்டதோடு தமது பிள்ளைகளுக்கும் கிருமி நாசினி கலந்த பாலைக் கொடுத்துவிட்டு தாமும் மிகுதிப்பாலை அருந்தியுள்ளார்.
பதுளைப் பொலிஸார் இது தொடர்பான விசாரணைகளை மேற்கொண்டுள்ளனர்.

