பொதுமக்களும் பொலிஸாரும் நட்புறவை வளர்த்துக் கொண்டால் நாடு மேம்படும்


நாட்டில் அமைதியும், சமாதானமும், சட்டமும், ஒழுங்கும் நிலை பெற வேண்டுமாயின் அந்நாட்டில் நடுநிலையான நன்நெறியை கடைப்பிடிக்கும் ஒரு பொலிஸ் படை இருத்தல் அவசியமாகும்.
பொலிஸார் என்று சொன்னவுடன் பொதுவாக இலங்கையில் மட்டுமல்ல, வெளிநாடுகளில் உள்ளவர்களும் அவர்களை மனப்பூர்வமாக வெறு த்து, அந்த பொலிஸ் உத்தியோகத்தர்களை தங்கள் எதிரி களாகவே பார்ப்பார்கள்.
சில சந்தர்ப்பங்களில் சில பொலிஸார் தங்கள் அதிகார வரம்பை மீறி மக்களை துன்புறுத்துவதும், மக்க ளிடமிருந்து கைலஞ்சம் வாங்குதல் போன்ற செயற்பாடுகளில் ஈடு படுவதும், மக்கள் மனதில் பொலிஸார் மீது வெறுப்பு ஏற்படு வதற்கு ஒரு நியாயபூர்வமான காரணம் இருக்கின்றது.
ஒரு சில பொலிஸார் இவ்விதம் சட்டத்தையும், தமது பொலிஸ் படையின் ஒழுங்கு நெறியையும் மீறி நடந்து கொண்டாலும், பெரும்பாலான பொலிஸ் உத்தியோகத்தர்கள் தங்கள் கடமையில் கண்ணாக இருந்து அதிக துன்பங்களை அனுபவித்து வருவதை பொதுமக்களாகிய நாம் இலகுவில் உணர்ந்து கொள்வதில்லை.
பொலிஸாரும் எங்களில் ஒருவர் என்ற உணர்வு பெரும்பாலான மக் கள் மனதில் இருப்பதில்லை. பொலிஸாரும் எங்களைப் போன்று மனிதர்கள் தான். அவர்களுக்கும் தனிப்பட்ட வாழ்க்கை, மனைவி, மக்கள், குடும்பங்கள் இருக்கின்றன. வேறு எந்த தொழிலை புரிப வர்களைவிட பொலிஸாரே தங்கள் கடமையை வாரத்திற்கு ஏழு நாட்களிலும் செய்ய வேண்டிய கண்டிப்பான விதிகளை கடைப் பிடிக்க வேண்டிய கஷ்ட நிலையில் இருக்கிறார்கள்.
தனியார் அல்லது அரசாங்கத் துறைகளில் பணிபுரிவோர் நாள் ஒன்று க்கு 8 மணித்தியாலங்கள் வேலை செய்துவிட்டு, பின்னர் சுதந்திரப் பறவைகளாக தங்கள் இல்லங்களுக்கு திரும்பிவிடுவார்கள். பொலி ஸாருக்கு அவ்விதம் 8 மணி கடமை நேரம் அபூர்வமாகவே கிடைப் பதுண்டு. அவர்கள் பொதுவாக நாளாந்தம் சுமார் 16 முதல் 18 மணித் தியாலங்கள் பணிபுரிந்து நித்திரை செய்வதற்காகவே தங்கள் இருப்பிடங்களுக்கு திரும்பும் கஷ்டங்களையும் எதிர்நோக்குகின் றார்கள்.
உள்ளூரில் கலவரங்கள், அரசாங்க நிகழ்ச்சிகள் போன்றவை நடக்கும் போதும் சுதந்திரத் தினக் கொண்டாட்டங்கள், வெசாக் பெளர்ணமி கொண்டாட்டங்கள் போன்ற சமய நிகழ்ச்சிகள் மற்றும் பெரஹெர நிகழ்ச்சிகள் நடக்கும் போதும் பொலிஸார் ஓய்வு, உறக்கமின்றி 24 மணி நேரமும் தொடர்ந்தும் பணி செய்ய வேண்டிய கஷ்டங்களை யும் எதிர் நோக்குகின்றார்கள்.
மேற்கத்திய நாடுகளில் பொலிஸாருக்கு ஆடம்பரமான கார்கள், தங்கள் தற்பாதுகாப்புக்கு நவீன ஆயுதங்கள், திருடர்களை விரட்டிச் சென்று பிடிப்பதற்கு ஹெலிகொப்டர்கள் மூலம் தகவல் அறியும் வசதிகள் போன்ற பலதரப்பட்ட வசதிகள் இருக்கின்றன. 
ஆனால், எங்கள் நாட்டில் பொலிஸார் ஆகக்குறைந்த வசதிகளுடன் தான் தங்கள் கடமைகளை மிகவும் கஷ்டப்பட்டு நிறைவேற்றுகிறார்கள். இவர் களில் பெரும்பாலானோருக்கு பண்டிகைகளை தங்கள் குடும்பத்தா ருடன் சேர்ந்து கொண்டாடுவதற்கான வாய்ப்பும் கிடைப்பது அரிதாகும்.
நாட்டில் ஏதாவது பிரச்சினைகள் ஏற்படும் போது முதல் காரியமாக பொலிஸ் உத்தியோகத்தர்களுக்கு வழங்கப்படும் லீவு ஒட்டு மொத்தமாக இரத்து செய்யப்படுகின்றது. கொள்ளை, கொலை மற் றும் வன்முறைகள் அதிகரிக்கும் போது மக்களும் அரசாங்கத் தலைவர்களும் பொலிஸார் கையாலாகாதவர்கள். அவர்களால் எது வும் செய்ய முடியாதென்று கண்டனக் குரல் எழுப்புவார்கள்.
இத்தகைய வன்முறைகள் கொள்ளை, கொலை போன்ற சம்பவங்களில் சம்பந்தப்பட்டவர்களை பிடிக்கும் முயற்சியில் பொலிஸார் சற்று கடினமாக நடந்து கொண்டால் அல்லது கொள்ளையர்கள் மீது துப் பாக்கி பிரயோகம் மேற்கொண்டு அவர்களை மரணமடையச் செய்தால், உடனடியாக பொலிஸார் மீது குற்றம் சுமத்தப்பட்டு அவர்கள் பொதுமக்களினதும் அரசாங்கத் தலைவர்களினதும் கண் டனத்திற்கு இலக்காகுவார்கள்.
பொலிஸார் அத்துமீறி அடக்கு முறையை கையாண்டதனால் பல அப்பாவிகளின் உயிர்களுக்கு ஆபத்து ஏற்பட்டதென்று பொதுவான கண்டனக்குரல் எழுப்பப்படும்.
இத்தகைய சம்பவங்களினால் பல பொலிஸார் எத்தனையோ சந்தர்ப் பங்களில் விளக்கமறியலில் வைக்கப்பட்டு குற்றவியல் சட்டத்தின் கீழ் வழக்குகளும் தொடரப்படுவதுண்டு. வேறு சிலர் தற்காலிக மாக பதவிநீக்கம் செய்யப்பட்டு ஒழுக்காற்று விசாரணையை எதிர் நோக்குவார்கள். இன்னும் சில பொலிஸார் தாங்கள் செய்த அல்லது செய்யாத தவறுகளுக்காக இடமாற்றம் செய்யப்படுவதும் உண்டு.
இவ்விதம் பல்வேறு துன்பங்களை தங்கள் நாளாந்த கடமைகளின் போது அனுபவிக்கும் பெரும்பாலான பொலிஸ் உத்தியோகத்தர் களைப் பற்றி பொதுமக்கள் சிந்தித்து அவர்களையும் தங்கள் குடும்பத்தில் ஒருவராக, நண்பராக, சகோதரர்களாக மதித்து அன்பு டன் பழகவேண்டும். 
பொலிஸ் உத்தியோகத்தர்கள் வேண்டுமென்றே குற்றமிழைக்காத அப்பாவி மக்களை தண்டிப்பது மிகவும் அரி தான சம்பவங்களாகவே இருக்கின்றன. பொலிஸாருக்கு யார் குற் றம் செய்துள்ளார், யார் நிரபராதி, யார் சந்தேக நபர் என்பதை பொலிஸ் உடை அணிந்ததன் மூலம் கிடைக்கும் அனுபவத்தின் ஊடாக இலகுவில் கண்டுபிடிக்கும் செயற்திறன் இருக்கின்றது.
ஒரு தடவை கனடாவின் ஒரு நகரில் பொலிஸார் திடீரென்று ஒரு நாள் அடையாள வேலைநிறுத்தத்தில் ஈடுபட்டனர். வன்முறைகள ற்ற இந்த நகரத்தில் அன்று இரண்டு கொலைகள், பத்துக்கும் மேற் பட்ட அடிதடி சண்டைகள், பல மோட்டார் விபத்துகளும் இடம் பெற்றன. இதிலிருந்து பொலிஸார் ஒரு நாட்டுக்கு எவ்வளவு முக் கியமானவர்கள் என்பதை நாம் புரிந்து கொள்ள முடியும்.
பொலிஸாருக்கும், பொதுமக்களுக்கும் இடையில் நல்லுறவு இருப்பது அந்நாட்டின் மேம்பாட்டிற்கு பேருதவியாக அமையும். எனவே, பொலிஸாரும் தங்கள் கடமைகளை நிறைவேற்றும் கடப்பாட்டினை கொண்டுள்ள போதிலும் மக்களை குறிப்பாக குற்றமிழைத்தவர் களையும் ஈவிரக்கமற்ற முறையில் துன்புறுத்தாமல், மனிதாபிமான முறையில் நடத்த வேண்டும். இதன் மூலமே பொலிஸ் பொதுமக் கள் நல்லுறவு தழைத்தோங்கும்.
