தீவிரவாதத்தை கட்டுப்படுத்தாத பாக். பிரதமர்கிலானியை மன்மோகன் பாராட்டுவதா?


ஜெய்ப்பூர்
தீவிரவாதத்தை கட்டுப்படுத்தாத பாகிஸ்தான் பிரதமர் கிலானியை பிரதமர் மன்மோகன் சிங் பாராட்டியது கண்டனத்துக்குரியது என்று பா. ஜ. மூத்த தலைவர் அத்வானி கூறியுள்ளார்.
ராஜஸ்தான் மாநிலம் சுரு நகரை அத்வானியின் ரத யாத்திரை நேற்று முன்தினம் அடைந்தது. அங்கு நடந்த பொதுக் கூட்டத்தில், அத்வானி பேசியதாவது :-
ஆக்ரா உச்சி மாநாட்டின் போது தீவிரவாதத்தை ஒழிக்க பாகிஸ்தான் உறுதி அளித்தது. ஆனா, இன்றும்கூட தீவிரவாத தாக்குதல்கள் நடந்து வருகிறது. ஆனா 2 நாளுக்கு முன் பாகிஸ்தான் பிரதமர் கிலானியை அமைதியின் உருவம் என்று மன்மோகன் சிங் பாராட்டியது கண்டனத்துக்குரியது. இவ்வாறு அத்வானி கூறியுள்ளார். இதற்கிடையே ஜெய்ப்பூரில், காங்கிரஸ் பொதுச் செயலாளர் திக்விஜய் சிங் கூறுகையில், பாகிஸ்தான் இராணுவத்தில் உளவுப் பிரிவான ஐ. எஸ். ஐ.யின் தலையீட்டை ஒழிக்க ஜனநாயக சக்திகளை பலப்படுத்த வேண்டும். அந்த வகையில், கிலானியை பிரதமர் பாராட்டியது சரிதான் என்றார்.
