கோபம் சரியான வகையில் கையாளப்படுகின்றதா?



மனிதனுடைய உணர்ச்சிகளில் மிகவும் அபாயகரமானது கோபம். இது உறவுகளுக்குள் சிக்கலை ஏற்படுத்துகிறது. நண்பர்களை எதிரிக ளாக மாற்றுவதுடன், உடல் ரீதியாக வும், மனரீதியாகவும் பாதிப்பை உண்டாக்குகிறது. 
மேலும், நம்முடைய சொந்த விஷயங்கள், குடும்பம், சமூகம் மற்றும் தொழிலில் தாக்குதலை ஏற்படுத்துகிறது. தவிர, முரட்டுத்தனம், துன்பம், நாசம், அழிவு போன்ற தீய காரியங்களுக்கு இட்டுச் செல்கிறது.
ஆனால் மனநல மருத்துவர்கள் கோகத்தை தவறாக கருதக் கூடாது என்கிறார்கள். ஏனெனில், கோபம் என்பது மினத உணர்ச்சிகளில் ஒன்று. ஆனால் அதை கட்டுப்பாட்டுக்குள் வைத்துக்கொள்ள வேண்டும் என்பது அவர்கள் கருத்து, கோபத்தை கட்டுப்படுத்துவதைவிட, சரியாக கையாளத் தெரிந்திருக்க வேண்டும். 
அப்பிடிக் கையாளத் தெரியாவிட்டால் நமது தொழில், உறவுகள், வாழ்க்கை என அனைத்தையும் சீரழித்துவிடும். உங்களுக்கு கோபம் வந்தால் எப்படிக் கையாள வேண்டும் என தெரிந்து கொள்ள தொடர்ந்து படியுங்கள்.
உங்களின் நன்மதிப்பை உயர்த்திக் கொள்ளுங்கள். தங்களுடைய நன்மதிப்பை மேம்படுத்திக் கொள்வதே கோபத்தைக் கையாளுவதற்கான சிறந்த வழியாகும். சிறந்த முறையில் கையாண்டால், கோபத்தாலும் உலகில் மாற்றங்களை ஏற்படுத்த முடியும். ஏனெனில் நியாயமான மனித உரிமைகளைப் பெறுவதற்கு இது உதவும். மதிப்பு குறைவாக இருந்தால் மகிழ்ச்சிக்குலைவு, மன அழுத்தம், தவறான விமர்சனம் உள்ளிட்ட பல தீயவைகளுக்குக் காரணமாகிவிடும்.
உங்களை நீங்கள் சரிப்படுத்திக் கொள்ளுங்கள். நாம் ஒவ்வொருவரும் நம்மைச் சுற்றி உள்ளவர்களின் குறைகளைக் கண்டுபிடித்து, அதைத் திருத்திக் கொள்ளுமாறு கூறுகிறோம். அல்லது திருத்த முற்படுகிறோம். ஆனால் நாம் செய்ய வேண்டியது முதலில் நம்முடைய குறைகளை நாமே சரிசெய்து கொள்வதுதான். 
கோபத்தைக் குறைக்க வேண்டுமென் றால், நம்முடைய கோபத்திற்கான உண்மையான காரணத்தை ஆராய வேண்டும். தவறு நம் மீது இருந்தால் கோபப்படுவதில் அர்த்தமே இல்லை.
உடனடி முடிவு எடுக்க வேண்டாம். நீங்கள் கோபத்தில் இருந்தால், கண்களை மூடி மூச்சை மெதுவாக இழுத்து விட்டு ரிலாக்ஸ் செய்யுங்கள். சில நிமிடங்க ளில் கோபம் காணாமல் போயிருக்கும். அதுபோல் கோபமான சூழ்நிலையில் எந்தவொரு முடிவும் எடுக்க வேண்டாம். பிரச்சினைக்கான காரணத்தை ஆராய நீண்டநேரம் எடுத்துக்கொள்ளுங்கள். தீர்வு எளிதில் கிடைக்கும்.

நீங்கள் கோபமாக இருக்கும் போது, உங்களுக்கு எதிரில் இருப்பவரின் பேச்சை உற்றுக் கவனியுங்கள். அப்போதுதான் உங்கள் கோபத்திற் கான உண்மையான காரணத்தைத் தெரிந்துகொள்ள முடியும். அதுபோல், நம் மீது தவறு இருக்கும் போது எந்தவித உணர்ச்சியையும் வெளிக்காட்டாமல் அமைதியாக இருப்பதும் அவசியம்.

முறையான பழக்க வழக்கம் இல்லா விட்டால் கோபத்தை இன்னும் அதிகலிக்கச் செய்யும். அடக்கி வைக்கப்பட்ட உணர்ச்சிகளும், கட்டுப்படுத்தப்பட்ட உணர்வுகளும் ஒருநாள் அழுத்தம் தாங்காமல் வெடித்துக் கொண்டு வெளியேறும். எனவே, நீங்கள் நம்புகின்ற ஒருவரி டம் ப்ரியாக மணம் விட்டுப் பேசுங்கள்.

ஏதாவது ஒரு தவறான விஷயம் நிகழ்ந்திருக்கலாம். அந்த விஷயத்தை அப்போதே மறந்து விடுவதே உங்களுடைய கோபத்தை கட்டுப் படுத்துவதற்கான சிறந்த வழியாகும். மன்னித்தலையும், மறத்தலையும் பண்பாகக் கொண்டவர்களே தற்போது இந்த உலகத்திற்குத் தேவை. ஆத்திரத்தில் இருக்கும் போது மறப்பதும். மன்னிப்பதுமே கோபத்தை ஒழித்து வாழ்க்கையை மகிழ்ச்சிகரமானதாக மாற்றும்.

மற்றவர்களை நம்பினால் நீங்கள் கோபப்பட வழியே இருக்காது. எனவே, மற்றவர்கள் மீது நம்பிக்கை வையுங்கள். எப்போதும் கோபப்பட் டுக் கொண்டே இருந்தால் நம்மால் வெற்றியடைய முடியாது. ஒரு நொடி கோபப்பட்டால் அறுபது விநாடிகள் சந்தோஷத்தை இழக்கிறோம் என்பதை எண்ணிப் பார்க்க வேண்டும். எனவே பிறரின் மேல் நம்பிக்கை வைத்து கோபத்தை வெற்றி கொள்ளுங்கள். பிறருடன் நட்பாய் இருங்கள். மகிழ்ச்சியாய் இருங்கள்.
