காலை வேளையில் காத்திருக்கவைக்கும் பஸ் வண்டிகள்


(ஹேவாஹெட்ட தினகரன் நிருபர்)
கம்பளை - புஸ்ஸல்லாவை பாதையில் சேவையில் ஈடுபடும் இ.போ.ச. பஸ் வண்டிகள் காலை வேளையில் இப் பாதையில் சேவையில் ஈடுப்படாமையால் அரச ஊழியர்கள், ஆசிரியர்கள் மாணவர்கள் பல்வேறு கஷ்டங்களையும் அசெளகரியங்களையும் எதிர் நோக்கி வருவதாக கவலை தெரிவிக்கின்றனர். 
இ.போ.ச பருவகால சீட்டினினைப் பெற்றுக் கொண்டும் மாணவர்கள் தனியார் பஸ்களில் பணம் கொடுத்து செல்ல வேண்டியிருப்பதால் தோட்டப் பகுதிகளில் இருந்து நகர்புற பாடசாலைக்கு செல்லும் மாணவர்கள் பெரும் பாதிப்புகளுக்கு முகம் கொடுத்து வருகின்றனர் சம்பந்தப்பட்டோர் இப் பாதையில் காலை வேளையில் இ.போ.ச. பஸ் வண்டிகள் சேவையில் ஈடுபட உடன் நடவடிக்கை மேற்கொள்ள வேண்டும் என பொது மக்கள் பலரும் வேண்டுகின்றனர். (ஐ)
