இரத்தினபுரி தமிழ்ப் பாடசாலைகளின்ஆசிரியர் பற்றாக்குறையை போக்க கோரிக்கை


(பலாங்கொடை தினகரன் நிருபர்)
இரத்தினபுரி கல்வி வலயத்தில் உள்ள எட்டு தமிழ் பாடசாலைகளில் ஆசிரியர் பற்றாக்குறை நிலவுகிறது. இப்பாடசாலைகளில் நிலவும் ஆசிரியர் பற்றாக்குறையினை நிவர்த்தி செய்து தருமாறு இரத்தினபுரி வலய கல்விக் காரியாலயம் கல்வி அமைச்சைக் கோரியுள்ளது என மேலதிக வலய கல்விப் பணிப்பாளர் சரத் ஜயவர்தன இரத்தினபுரி மாவட்ட இணைப்புக் கமிட்டி கூட்டத்தில் தெரிவித்தார்.
இக் கூட்டத்தில் சப்ரகமுவ மாகாண முதலமைச்சர் மஹிபால ஹேரத் பேசுகையில் இரத்தினபுரி மாவட்டத்தில் 533 தமிழ்மொழிமூல ஆசிரியர் பற்றாக்குறையினை நிவர்த்தி செய்து தருமாறு ஜனாதிபதியை வேண்டுவதாக தெரிவித்தார்.
இந்த கமிட்டிக் கூட்டம் பொது உள்நாட்டு அலுவல்கள் அமைச்சர் டப்ளியு. டி. ஜே. செனவிரத்னாவின் தலைமையில் மாவட்ட செயலகத்தில் நடைபெற்றது. (ஐ-ஞ)
