வாக்காளர் அட்டைகள் ஆகஸ்ட் 17 - 30 ஆம் திகதிக்கிடையில் விநியோகம்


எதிர்வரும் செப்டெம்பர் மாதம் 08ஆம் திகதி நடைபெறவுள்ள மாகாண சபை தேர்தல்களுக்கான வாக்காளர் அட்டைகள் ஆகஸ்ட் 17 ஆம் திகதிக்கும் 30 ஆம் திகதிக்கும் இடையில் விநியோகிக்கப்படும் என தேர்தல் அதிகாரிகள் தெரிவித்துள்ளனர்.
ஆகஸ்ட் 26 ஆம் திகதி ஞாயிற்றுக்கிழமையும் வாக்காளர் அட்டைகள் விநியோகிக்கப்படும் என மேலதிக தேர்தல்கள் ஆணையாளர் ஆர்.எம்.ஏ.எல். ரட்ணாயக்க தெரிவித்தார்.
வாக்காளர் அட்டை விநியோக நடவடிக்கைக்காக பாதுகாப்பு விவகாரங்களை ஆராயுமாறு அதிகாரிகள் பணிக்கப்பட்டுள்ளதாகவும் அவர் தெரிவித்தார்.
கிழக்கு, வடமத்திய, சப்ரகமுவ மாகாண சபைகளுக்கான தேர்தல் வாக்களிப்பு செப்டெம்பர் 8 ஆம் திகதி நடைபெறவுள்ளது. இத்தேர்தல்களுக்கான தபால்மூல வாக்களிப்பு ஆகஸ்ட் 27, 28 ஆம் திகதிகளில் நடைபெறவுள்ளன. இதேவேளை, முறைகேடுகளுக்கான சாத்தியம் குறித்து முறைப்பாடுகள் உள்ள கிழக்கு மாகாணத்தில் விசேட கண்காணிப்பு குழுக்கள் ஈடுபடுத்தப்படும் எனவும் மேலதிக தேர்தல்கள் ஆணையாளர் ஆர்.எம்.ஏ.எல். ரட்ணாயக்க தெரிவித்தார்.

