150 மலையக தோட்ட மக்கள் ஐ.ம.சு. மு.வில் இணைவு


(சிவா ஸ்ரீதரராவ் காவத்தை தினகரன் நிருபர்)
எமது நாட்டில் பயமின்றி சுதந்திரமாக வாழ்வதற்கு வழியை ஏற்படுத்திக் கொடுத்த ஜனாதிபதி மஹிந்த ராஜபக்ஷவிற்கு ஆதரவு வழங்குவதற்கான யட்டியந்தோட்ட பிரதேசத்தில் உள்ள 150க்கும் அதிகமான தோட்ட மக்கள் ஐக்கிய மக்கள் சுதந்திர முன்னணியில் இணைந்துகொண்டனர்.
யட்டியந்தோட்ட பிரதேசத்தில் பூநுகல, வெவன்ட, அல்கோல்ல ஆகிய தோட்டப் பகுதிகளைச் சேர்ந்த மலையக மக்களே மேற்படி ஐ.ம.சு.மு. இணைந்துகொண்டனர்.
மேற்படி ஐ. ம. சு. முன்னணியில் இணைந்துகொண்ட தோட்ட மக்கள் அனைவரும் சப்ரகமுவ மாகாண முதலமைச்சர் வேட்பாளர் மஹிபால ஹேரத்திற்கு ஆதரவு வழங்குவதற்கு முன்வந்துள்ளனர். கேகாலை மாவட்டத்தில் பெரும்பாலான தமிழ் மக்கள் ஐ. ம. சு. முன்னணியில் தொடர்ந்து இணைந்து வருவதும் குறிப்பிடத்தக்கது.
