வீதி அபிவிருத்தி பணிகளுக்கு 2552 மில்லியன் ரூபா ஒதுக்கீடு


(காவத்தை தினகரன் விசேட நிருபர்)
சப்ரகமுவ மாகாணத்தின் இரத்தினபுரி, கேகாலை ஆகிய மாவட்டங்களில் உள்ள கிராமிய வீதிகளை அபிவிருத்தி செய்து காபட் செய்வதற்கு பொருளாதார அபிவிருத்தி அமைச்சு 2552 மில்லியன் ரூபா நிதி ஒதுக்கீடு செய்துள்ளது.
பொருளாதார அபிவிருத்தி அமைச்சினால் ஒதுக்கீடு செய்யப்பட்ட மேற்படி நிதி தொகை மாவட்ட செயலாளர் ஊடாக அரசாங்க பொறியியலாளர் மற்றும் அரச அபிவிருத்தி கூட்டுத்தாபனங்களுக்கு வழங்குவதற்கு நடவடிக்கை எடுக்கப்பட்டுள்ளது.
மேற்படி அபிவிருத்தி செய்யும் சகல வீதிகளும் கண்காணிப்பதற்கு சப்ரகமுவ மாகாண பிரதான செயலாளரின் கண்காணிப்பின் கீழ் மாகாண அரச பொறியியலாளர் சேவைக்கு வழங்கப்பட்டுள்ளது. வீதி அபிவிருத்தி பணிகள் யாவும் மேல் மாகாண வீதி அதிகார சபைக்கு வழங்கப்பட்டுள்ளது.
மேற்படி வீதி அபிவிருத்தி குறித்து அபிவிருத்தி குழு கூட்டம் சப்ரகமுவ மாகாண முதலமைச்சர் அலுவலகத்தில் நடைபெற்றது. இக்கூட்டத்தில் சப்ரகமுவ மாகாண வீதி அபிவிருத்தி அமைச்சர் அத்துல குமார ரஜபக்ஷ, சப்ரகமுவ மாகாண சுகாதார அமைச்சர் பானு முனுபிரிய, உட்பட பல அதிகாரிகள் கலந்துகொண்டனர். இதில் கலந்துகொண்டு உரையாற்றிய முதலமைச்சர் மஹிபால ஹேரத், சப்ரகமுவ மாகாணத்திற்கு கிராமிய வீதிகளை அபிவிருத்தி செய்வதற்கு மிக பெரிய நிதி தொகை பொருளாதார அபிவிருத்தி அமைச்சினால் கிடைக்கப்பெற்றுள்ளது.
ஜனாதிபதி மஹிந்த ராஜபக்ஷவின் வேண்டுகோளுக்கு இணங்கவே பொருளாதார அபிவிருத்தி அமைச்சர் எமது மாகாணத்திற்கு நிதியை வழங்கியுள்ளதுடன், அவற்றை ஆராய்ந்து பார்க்கும் விடயத்திலும் அவர் அக்கரையுடன் செயல்பட்டு வருகின்றார் என்று முதலமைச்சர் தெரிவித்தார். (ஐ)
