2013: வரவு - செலவுத் திட்ட யோசனைகள்

பாராளுமன்றத்தில் ஜனாதிபதி ஆற்றிய வரவு செலவுத் திட்ட உரையின் தொடர்ச்சி
(நேற்றைய தொடர்)
37.2 எமது மருத்துவ தொழில்புரி நர்களினால் மேற்கொள்ளப்பட்ட ஏறக்குறைய 300 புதிய ஆராய்ச்சி முன்னெடுப்புகள் மருத்துவ விஞ்ஞானம் மற்றும் சுகாதார நிருவாகத்தில் விரிந்த கண்ணோட்டத்தில் நோக்கப்பட்டிருப் பதுடன், அவ்வாறான கண்டுபிடிப்புகள் சர்வதேச மாநாடுகளில் சமர்ப்பிக்கப்பட்டு ள்ளதுடன், பிரபலமான மருத்துவ சஞ்சிகைகள் பலவற்றிலும் பிரசுரிக்கப் பட்டுள்ளன. 
அரசாங்க ஆராய்ச்சி நிறுவனங்களின் விஞ்ஞான ஆராய்ச்சிகள் சர்வதேச கவனத்தினை ஈர்த்த 500 இற்கும் மேற்பட்ட ஆராய்ச்சி கருத்திட்டங்களாகக் காணப்படுகின்றன. உணவு தொழில்நுட்பம், பாற்பொருள் பண்ணை மற்றும் விலங்கு வளர்ப்பு, நீரியியல், நனொ தொழில் நுட்பம், விதைகள் மற்றும் நாற்றுப் பொருட்கள், டெங்கு கட்டுப் பாடு, தகவல் தொழில்நுட்பம், சிகிச்சை ஆராய்ச்சி, புடவைத் தொழில்நுட்பம், புதுப்பிக்க க்கூடிய சக்தி, சேதன பொருள் உற்பத்திகள் போன்ற தேசிய அபிவிருத்திக்கு பெறுமதி சேர்க்கக்கூடிய பல துறைகளையும் உள்ளடக்கி யதாக எமது பல்கலைக்கழக கல்வியியலாளர்களினால் மேற்கொள்ளப்பட்ட ஆராய்ச்சி முன்னெடுப்பு களின் மூலம் நான் நம்பிக்கையடைந்துள்ளேன். 
எமது விஞ்ஞானிகளுக்கு மத்தியுல் ஆராய்ச்சி ஆர்வத்தினை துரிதப்படுத்துவதற்காக வேண்டி எமது பல்கலைக்கழகங்கள் மற்றும் ஆராய்ச்சி நிறுவனங்களினால் மேற்கொள்ளப்படுகின்ற அத்தகைய ஏதேனும் ஆராய்ச்சி செலவினத்திற்கு நிதியளிப்பதற்கு நான் முன்மொழிகின்றேன். எனவே, தற்பொழுது தேசிய ஆராய்ச்சி பேரவைக்கு ஒதுக்கீடு செய்யப்பட்டுள்ள ரூபா 500 மில்லியனுக்கு மேலதிகமாக மேலும் ரூபா 250 மில்லியனை ஒதுக்கீடு செய்வதற்கு நான் உறுதி கூறுகின்றேன். 
ஆராய்ச்சி மற்றும் புதிய கண்டுபிடிப்பு களில் தனியார் துறை ஈடுபாட்டினை ஊக்குவிப்பதற்காக ஆய்வுகூட வசதிகளின் அபிவிருத்தி மற்றும் தேவையான உபகரணங்கள் மீதான மூலதனச் செலவினங் களுக்கான தேய்வுத் தொகையினையும் ஆராய்ச்சி செலவின ங்களை 3 மடங்காக குறைப்பதற்கான மானியத்தினை வழங்குவதற்கும் நான் முன்மொழி கின்றேன்.

38.1 கெளரவ சபாநாயகர் அவர்களே, எமது நாடு கடந்த வருடங்களில் அறிவு சேவை கைத்தொழில் துறையில் வளர்ச்சியினை கண்டுவருகின்றது. இதில் பல்வேறுபட்ட உயர் தொழில்புரிநர்கள் ஈடுபட்டுள்ளனர். தகவல் தொழில்நுட்பம், வியாபார செயன்முறை வெளியார் சேவைகள் மற்றும் அறிவு செயன்முறை வெளியார் சேவைகளை உள்ளடக்கிய இக்கைத்தொழில் துறையானது சர்வதேச ரீதியில் புகழ்பெற்ற சேவை வழங்குனர்களை எமது நாட்டின் பால் கவர்ந்திருழுக்கச் செய்துள்ளது. 
பெரும் எண்ணிக்கையிலான உள்நாட்டுக் கம்பனிகள் இத்துறையுடன் இணைந்து செயற்படுகின்றன. தகவல் தொழில்நுட்பத்தினை அடிப்படையாகக் கொண்ட ஆராய்ச்சி முன்னெடுப்புகளும் விரிவுபடுத்தப்பட்டுள்ளன. ஏறக்குறைய 65,000 ஊழியர்களைக் கொண்ட இத்துறையானது 400 மில்லியன் ஐக்கிய அமெரிக்க டொலர்களை வெளிநாட்டுச் செலாவணியாகச் சம்பாதிக்கின்றது. 
அடுத்த மூன்று வருடங்களின் போது இத்துறையினை 150,000 நேரடி ஊழியர்களைக் கொண்ட பில்லியன் டொலர் கைத்தொழில் ஒன்றாக மேம்படுத்துவது எமது நோக்கமாகும். அரசாங்கம் அம்பாந்தோட்டையில் ஏற்கனவே தகவல் தொழில்நுட்ப நிலையமொன்றினை உருவாக்கியுள்ளது.
38.2 தகவல் தொழில்நுட்பம் மற்றும் இணைந்த சேவைகள் உயர்ந்த சம்பளங்களையும் உயர் தொழில் சேவைகளையும் கவருகின்றன என்ற வகையில், அவர்களது ஆகக் கூடிய ஆளுக்குரிய வருமான வரி வீதத்தினை 16 சதவீதமாக வரையறுப்பதற்கு நான் முன்மொழிகின்றேன். 
புரோட் பேன்ட் வசதிகளில் செலவினத்தினை குறைப்பதற்கு இணைய தளங்களுக்கு ஏற்புடையதான தொலைத் தொடர்பு அறவீட்டினை 20 சதவீதத்திலிருந்து 10 சதவீதமாக குறைப்பதற்கும் நான் முன்மொழிகின்றேன். 
தகவல் தொழில்நுட்பம் வியாபார வெளியார் செயன்முறை என்பவற்றில் தரச் சான்றிதழ் மற்றும் பயிற்சியினை ஊக்குவிப்பதற்காக தகவல் தொழில்நுட்ப மற்றும் தொலைத் தொடர்பு தொழில்நுட்ப முகவர் நிலையத்திற்கு (ICTA) ரூபா 300 மில்லியன் ஒதுக்கீடொன்று ஏற்பாடு செய்யப்படும். தகவல் தொழில்நுட்ப வசதிகளை பெற்றுக்கொள்வ தற்கான விசேட கருத்திட்டமொன்றாக ஒவ்வொரு கிராம சேவையாளர் பிரிவிலும் நெனசெல நிலையங்களை உருவாக்குவதற்கு நான் முன்மொழிகின்றேன். 
அவ்வாறான நிலையங்கள் கைவிடப்பட்ட பாடசாலைகள் மற்றும் ஏனைய பொதுக்கட்டடங்களை புனரமைப்பு செய்வதன் மூலம் உருவாக்கப்படும். இந்நிலையங்கள் தாய் சேய் போஷாக்கு நிகழ்ச்சித் திட்டங்கள், சிறந்த விவசாய நடைமுறைகள் மற்றும் தொழில்நுட்ப மாற்றல்கள் போன்ற சமூக ஈடுபாடுகளைக் கொண்ட ஏனைய கல்வி வசதிகளையும் கொண்டிருக்கும் வறுமை தணிப்பு முன்னெடுப்புக்காக முன்மொழியப்பட்டதற்கு சமாந்தரமாக இம்முன்னெடு ப்புகளையும் செயற்படுத்துவதற்கு ரூபா 750 மில்லியனை ஒதுக்கீடு செய்வதற்கு நான் முன் மொழிகின்றேன்.

39.1 கெளரவ சபாநாயகர் அவர்களே, முன்னைய வரவு செலவுத் திட்டத்தில் எனது முன்மொழிவுகளைத் தொடர்ந்து ஊடகவியலாளர்கள் மற்றும் கலைஞர்களுக்கு அவர்களது சமூகப் பங்களிப்பினை பாராட்டும் வகையில் நீண்டகால கடன் அடிப்படையில் வாகனங்களை கொள்வனவு செய்வதற்கு வசதியளிப்பதற்காக புதிய கடன் திட்டமொன்று செயற்படுத்தப்பட்டது. 
இத்திட்டத்தின் முதலாவது கட்டமாக 150 ஊடகவியலாளர்களுக்கும் கலைஞர்களுக்கும் அத்தகைய வசதி ஏற்பாடு செய்யப்பட்டது. அடுத்த வருடத்தின்போது இந்நிகழ்ச்சித் திட்டத்தினை ஏறக்குறைய 1000 பேருக்கு வசதிகளை வழங்கும் வகையில் விரிவாக்குவதற்கு எதிர்பார்க்கப்பட்டுள்ளது. இத்திட்டத்திற்கான முழு வட்டிச் செலவினத்திற்கும் நிதியளிப்பதற்காக ரூபா 200 மில்லியனை ஒதுக்கீடு செய்வதற்கு நான் முன்மொழிகின்றேன்.

40.1 கெளரவ சபாநாயகர் அவர்களே, வெளிநாட்டு நாணயச் செலாவணி வருமானமாக ஏறக்குறைய 6,000 மில்லியன் ஐக்கிய அமெரிக்க டொலர்களை பங்களிப்புச் செய்யும் வெளிநாட்டு ஊழியர்களின் நலன்புரிக்கு விசேட கவனம் செலுத்துவது அவசியமாகும். இவ்வாறு வெளிநாடுகளிலிருந்து தொழிலை முடித்துக்கொண்டு திரும்புபவர்களுக்கு வீடமைப்பு வசதிகளை ஏற்படுத்திக் கொடுப்பதற்கு வெளிநாட்டு வேலைவாய்ப்பு பணியகம் சமுர்த்தி வங்கியின் மூலம் உத்தரவாதங்களை வழங்குவதன் மூலம் வீடமைப்புக் கடன்களை வழங்குவதற்கு நான் முன்மொழிகின்றேன். 
சிறிய தொழில் முயற்சிகளை ஆரம்பிக்கும் அத்தகைய குறை வருமானம் பெறுபவர்களுக்கு உதவுவதற்காக சமுர்த்தி வங்கி மற்றும் பிராந்திய அபிவிருத்தி வங்கி மூலம் ரூபா 250000 வரை 10 சதவீத வட்டி அடிப்படையில் கடன் வசதியினை செயற்படுத்துவதற்கு நான் முன்மொழிகின்றேன். 
அவர்களது வாழ்க்கைத் தர மட்டத்தினை அதிகரிப்பதற்கும் அவர்கள் வெளிநாட்டு வேலைவாய்ப்புக்காக செல்லுகின்ற நாட்டின் சூழலினை குறிப்பாக அறிந்துகொள்வதற்கும் புதிய வெளிநாட்டு வேலைவாய்ப்புப் தொழில்நுட்பக் கல்லூரிகள் இரண்டினை உருவாக்குவதற்கு நான் முன்மொழிகின்றேன். இத்தொழில்நுட்பக் கல்லூரிகள் சுற்றுலா, அழகு சாதனக் கலை, கணக்கீட்டு தொழில்நுட்பங்கள் போன்றவற்றினை அறிந்திருக்கின்ற ஏனைய நிறுவனங்களுடன் தொடர்புகளைக் கொண்டிருக்கும். இந்த முன்னெடுப்பினை செயற்படுத்துவதற்கு ரூபா 300 மில்லியனை முதலீடு செய்ய நான் முன்மொழிகின்றேன்.

41.1 இலங்கையின் பங்கு சந்தைமிகவும் சிறப்பாக வளர்ச்சியடைந்துள்ளது. கடந்த 10 மாதங்களின் போது வெளிநாட்டு முதலீட்டு முதலீட்டாளர்களின் பங்கு பங்களிப்பு 367 மில்லியன் ஐக்கிய அமெரிக்க டொலர்களை விஞ்சியதாகக் காணப்பட்டது. பல்வேறு புதிய கம்பனிகள் கொழும்பு பங்கு பரிவர்த்தனையில் பட்டியலிடப்பட்டதுடன் மொத்த உள்நாட்டு உற்பத்தியில் சந்தை மூலதன மயமாக்கல் 40 சதவீதத்தினால் அதிகரித்துள்ளது. 
இந்த போக்கினை நிலையாகப் பேணும் வகையில் 2013 டிசம்பருக்கு முன்னர் கொழும்பு பங்கு பரிவர்த்தனையில் பட்டியலிடப்படவுள்ள புதிய கம்பனிகளுக்கு அடுத்த 3 வருடங்களுக்கு அரைவாசி வரி விடுமுறையினை வழங்குவதற்கு நான் முன்மொழிகின்றேன்.
41.2 அதேபோன்று மூலதனத்தினை அதிகரிப்பதற்கும், சிறப்பாக தாபிதம்பெற்ற கம்பனிகளும் சந்தையின் ஆழத்தினை விரிவாக்குவதற்கும், மூலதனத்தினை அதிகரிப்பதற்கும், கொழும்பு பங்கு பரிவர்த்தனையில் தமது படுகடனை பட்டியலிட முடியும். கொழும்பு பங்கு பரிவர்த்தனையில் பட்டியலிடப்பட்ட முறிகள் மற்றும் பங்கிலாபங்களில் முதலீடுகளிலிருந்து பெறப்படும் வட்டி வருமானம் மீதான நிறுத்திவைத்தல் வரியினை விலக்களிப்பதற்கு நான் முன்மொழிகின்றேன். 
வெளிநாடுகளில் பணியாற்றும் இலங்கையர்கள் மற்றும் வெளிநாடுகளில் வாழ்பவர்கள் மற்றும் குறுகியகால முதலீட்டாளர்களுக்கிடையில் அலகு நம்பிக்கை பொறுப்பினை பிரபல்யப்படுத்தும் வகையில், பிணையங்கள் முதலீட்டுக் கணக்கின் ஊடாக அன்றி அலகு நம்பிக்கை பொறுப்புகளில் வெளிநாட்டு நாணயங்களில் நேரடி முதலீட்டினை அனுமதிப்பதற்கு நான் முன்மொழிகின்றேன். (நாளை தொடரும்)
