வளிமண்டலத்தில் ஏற்பட்டஅசாதாரண மாற்றம்



அருணா தருமலிங்கம்வந்தாறுமூலை.
உலகெங்கும் அவ்வப்போது ஏற்படுகின்ற அனர்த்தங்கள் பொதுமக்கள் எதிர்கொள்ள நேரிடுகிறது என்பது வெள்ளிடைமலை. இயற்கை அனர்த்தங்களான புயல், வெள்ளம், சூறாவளி, நிலநடுக்கம், பூகம்பம், மண்சரிவு என்பன சர்வதேச மெங்கிலும் இடைக்கிடை நிகழத்தான் செய்கின்றன. இதனால் உடமைகளுக்குச் சேதம் உண்டாகும் அதேவேளை கணிசமான உயிர்களும் காவுகொள்ளப் படுகின்றன என்றும் கூறலாம்.
		இன்று உலக வளிமண்டல தினம்
வளிமண்டலத்தில் ஏற்படுகின்ற அசாதாரண காலநிலை காரணமாக தாழமுக்கம் உருவாகின்றது. எனவே தொடர்ந்து மழை பெய்வதினால் நீர்த்தேகங்கள் நிரம்பி வழிவதையும், குளக்கட்டு உடைப்பெடுப்பதையும் தவிர்க்கும் நோக்குடன் நீர்ப்பாசன பொறியியலாளரின் பரிந்துரைக்கு அமைவாக வான் கதவுகள் திறக் கப்படுகின்றன. 
இதனால் ஊரிலிருந்து வயல் பக்கம் வழிந்தோடிய வெள்ளம் எதிர்த்திசைக்குத் திரும்பி மீண்டும் ஊர் மனைகளை நோக்கி பாய்ந்தோடி வருகின்றது. இதனால் குடிசை வீடுகளுக்குள் கூரை மட்டத்திற்கும் கல் வீடுகளுக்குள் நான்கு அல்லது ஐந்தடி வெள்ளமும் உட்புகுந்து விடுகின்றது.
இன்று உலக வளிமண்டல தினமாகப் பிரகடனப்படுத்தப்பட் டுள்ளது. எனவே கடந்த ஜனவரி, பெப்ரவரி மாதங்களில் இலங்கையில் பருவப் பெயர்ச்சி மழையைத் தொடர்ந்து வளிமண்டலத்தில் உண்டான அசாதாரண காலநிலை களிலொன்றான ‘லாலினோ’ (கடும் மழை)வினால் பல மாவட்டங்கள் பாதிப்பிற்குள்ளாயின. 
இரு வாரங்களுக்கு மேல் தொடர்ச்சியாக பெய்த மழையினால் உண்டான வெள்ளம் ஏன் ஏற்பட்டது? என்பதை முதலில் ஆராய்வோம். 
நம் நாட்டு மக்களுக்கு ஆண்டுதோறும் உண் டாகின்ற வட கீழ் பருவப் பெயர்ச்சி மற்றும் தென்மேல் பருவப் பெயர்ச்சி காலநிலைளை மாத்திரம் தான் நன்கு தெரியும். ஆனால் துரதிர்ஷ்ட வசமாக அனேகம் பேர் அறிந்திராத ‘லாலினோ’ காலநிலை வளிமண் டலத்தை ஆட்கொண்டதினால் நாம் அல்லலுற வேண்டியதாயிற்று.
இவ் அசாதாரண காலநிலை எமது வளிமண்டலத்தை ஏன் ஆக்கிரமித்தது? என்பதைப் பார்ப்போம். பசுபிக் சமுத்திரத்தின் மேற்கே வெப்பநிலை வழமையைவிட உயர்வடைந்ததினால் அத்திசையில் அமைந்துள்ள அவுஸ் திரேலியா, இலங்கை போன்ற நாடுகளில் கடும் மழை பெய்தது. இதுவே குறுகிய கால இடை வெளியில் வெள்ளப்பெருக்கு ஏற்பட்டதற்கான காரணியெனவும் கொள்ளலாம். 
இவ் அசாதாரண காலநிலை இவ்வாண்டு முடியும் வரை நீடிக்கலாம் என்று சுற்றாடல் மற்றும் இயற்கை வள அமைச்சகத்தின் சிரேஷ்ட தொழில்நுட்ப ஆலோசகராக விளங்கும் டாக்டர் சுமதிபால அண்மையில் அறிவித்தார். 
இதன் பிரகாரம் வளிமண்டலத்தில் கடும் வெயிலைத் தரக்கூடிய ‘எல்லினோ’ காலநிலையும் அதிகளவு மழையைப் பொழியக்கூடிய லாலினோ காலநிலையும் அவ்வப்போது உணரக்கூடியதாக விருக்குமாம். பூகற்பவியலாளரின் கூற்றின் பிரகாரம் இருண்ட கண்டமென அழைக்கப் படுகின்ற மத்திய ஆபிரிக்காவின் வனப்பகுதிகளில் எல்பினோ, லாலினோ காலநிலை நிலவுகின்றதாகவும் அறிய முடிகின்றது.
எமது நாட்டின் வளிமண்டலத்தில் உள்வாங்கப்பட்ட இவ் அசாதாரண காலநிலை காரணமாக இலங்கையில் இடைவிட்டு தொடர்ந்து மழை பெய்யும் நிலை ஏற்படலாம். பின்னர் சில காலங்களுக்கு அடியோடு மழை பெய்யாது. இதனையடுத்து மீண்டும் மழை பெய்யத் தொடங்கிவிடும். இவ் அசாதாரண காலநிலையின் தாற்பரியம் இதுவாகும் என்கின்றார் டாக்டர் சுமதிபால. 
அவர் அண்மையில் ஏற்பட்ட வெள்ளம் தொடர்பாக மேலும் விபரிக்கையில், இவ்வருட தொடக்கத்தில் வளிமண்டலத்தில் ஏற்பட்ட அசாதாரண காலநிலை காரணமாக நாட்டின் பல்வேறு மாவட்டங்களில் மழை பெய்தது. ஆரம்பத்தில் ஜனவரி மாதம் சுமார் ஒரு வாரமளவில் மழை தொடர்ந்தது. 
பின்னர் மழை ஓய்ந்ததையடுத்து வெள்ள நீரும் படிப்படியாக வற்றியது. சுமார் பத்து நாட்களுக்குள் மீண்டும் மழை தொடர்ச்சியாக பொழியத் தொடங்கியது. திரும்பவும் வெள்ளம் பெருக்கெடுத்து ஓடியது. மக்கள் கிலி கொள்ளத் தொடங்கினார்கள். அவர்களுக்கு இது ஓர் புது அனுபவம் ஆகும். இதற்கான காரணம் முன்னர் குறிப்பிட்டதைப் போன்று வளி மண்டலத்தில் உண்டாகிய லாலினோ காலநிலையேயாகும். 
இது உருவாக பிரதான காரணியாக பசுபிக் சமுத்திரத்தின் கிழக்குப் பகுதியில் வெப்பம் குறைந்தும் மேற்குப்பகுதியில் உஷ்ணம் அதிகரித்துக் காணப்படுவதே ஆகும். இவ்வாறான அசாதாரண காலநிலை குறைந்தது ஒரு வருட காலத்திற்கு நீடிக்கக்கூடியதாகும்.
வளிமண்டலத்தில் தோன்றிய மாறுபட்ட காலநிலை காரண மாக மக்களின் வாழ்வாதாரம் முற்றாகப் பாதிப்பிற்குள்ளாகி யது. அரச மற்றும் தனியார், நிறு வனங்கள் நிவாரணங்கள் ஓரளவு வழங்கப்பட்ட நிலையில் பாதிப் பிற்குள்ளானோர் இயல்பு வாழ் க்கைக்கு திரும்பிக் கொண்டிருக் கின்றனர் என்பது கண்கூடு.
