திறப்பனையில் மது ஒழிப்புபாத யாத்திரையும், விழிப்புணர்வுத் திட்டமும்


(திறப்பனை தினகரன் நிருபர்)
சட்ட விரோத மதுபான பாவனை, உற்பத்திக்கு விரோதமான பாத யாத்திரையொன்றில் திறப்பனை பிரதேச செயலாளர் பிரிவிற்குட்பட்ட பகுதிகளில் வசிக்கும் பொது மக்கள் கலந்து கொண்டிருந்தனர்.
சமுர்த்தி, சமுர்த்தி அபிவிருத்தி அமைப்பினால் இப் பாதயாத்திரை அண்மையில் ஏற்பாடு செய்யப்பட்டிருந்தது.
இப் பாதயாத்திரை அனுராதபுரம் - கல்குளம் பகுதியில் ஆரம்பமாகி திறப்பனை நகரை நோக்கி மேற்கொள்ளப்பட்ட போது, வீதிகளின் இரு மருங்கிலும் உள்ள கட்டடங்கள், வீதியில் போக்குவரத்துச் செய்த வாகனங்கள் அனைத்துக்கும் மதுபானத்தின் பாதிப்புப் பற்றிய தெளிவுபடுத்தும் ஸ்டிகர்கள் ஒட்டப்பட்டு பொது மக்களுக்கான விளக்கங்களும் வழங்கப்பட்டன.
மதுவின் தீங்கிலிருந்து எம்மைக் காப்போம், நாட்டை முன்னேற்றுவோம், உலகை வெல்வோம். என்ற தொனிப் பொருளில் இந்த பாத யாத்திரை ஏற்பாடு செய்யப்பட்டிருந்தது.
திறப்பனை பிரதேச செயலாளர் ரேணுகா குமாரி ஹேரத்தின் ஆலோசனையின் பேரில் இந்த மது ஒழிப்பு பாதயாத்திரை இடம் பெற்றமை இங்கு குறிப்பிடத்தக்கது. (ஐ-ஞ)
