சட்டத்தையும், ஒழுங்கையும் நிலைநாட்டிமக்களுக்கு பாதுகாப்பு அளிக்க வேண்டும்


ஒவ்வொரு நாள் காலையிலும் பத்திரிகைகளை எடுத்து படிக் கும் போது ஒரு படுகொலை, ஒரு குடும்பமே சுட்டுக் கொலை, கொள்ளைச் சம்பவம், சிறுபிள்ளைகள் பாலியல் துன்புறுத்தலுக்கு ஆளானார்கள் அல்லது பலகோடி ரூபா பெறுமதி யான ஒரு கிலோ போதைவஸ்து கைப்பற்றப்பட்டது போன்ற செய் திகளையே நாம் பெரும்பாலும் வாசிக்கின்றோம்.
இதிலிருந்து நாட்டில் சட்டமும் ஒழுங்கும் சீர்குலைந்திருக்கின்றது என் பதை நாம் விரும்பினாலோ, விரும்பாவிட்டாலோ ஏற்றுக் கொள் ளத்தான் வேண்டும். அரசியல் கொலைகளும் இலங்கையில் இன்று அதிகரித்த வண்ணம் இருக்கிறது. அது போன்று போதைவஸ்து துஷ்பிரயோகமும் நாடெங்கிலும் கட்டவிழ்த்து விடப்பட்டுள்ளது. 
சமீபத்தில் தென்னிலங்கையில் ஒரு டாக்டர் அவருடைய வர்த்தக ரீதியிலான எதிரியின் சதித்திட்டத்தினால் துப்பாக்கியால் சுட்டு கொல் லப்பட்ட சம்பவத்தைக் கேட்டு நாம் அனைவரும் வேதனைப்பட் டோம். அந்த செய்தியைக் கேட்டவுடன் கொலைகாரர்களை பிடி த்து தண்டிக்க வேண்டுமென்று எங்கள் மனதில் ஆத்திர உணர்வு பெருக்கெடுத்தது.
இரு தினங்களுக்கு முன்னர் அந்த டாக்டரின் கொலைக்கு பின்னணி யில் இருந்த சூத்திரதாரி, பொலிஸாரால் கைது செய்யப்பட்டான் என்ற செய்தியும் எங்களுக்கு மகிழ்ச்சியளித்தது. இந்த மனிதன் இந் தக் குற்றத்தை செய்திருந்தால் அவனுக்கு கடுமையான தண்டனை கொடுக்க வேண்டுமென்று நாம் அனைவரும் விரும்பினோம். 
ஆனால், அந்த மனிதன் சந்தேகத்தின் பேரில் இந்த டாக்டர் கொலை சம் பந்தமாக கைது செய்யப்பட்டவுடன் நீதிமன்றம் அவன்தான் குற்ற வாளி என்று தீர்ப்பளிப்பதற்கு முன்னரே, மக்களே அவன்தான் குற்றவாளி என்று தீர்மானித்து அந்த மனிதனின் வீட்டையும், அவ னது வர்த்தக நிலையத்தையும், உறவினர்களின் வீடுகளையும் தீக் கிரையாக்கிய வேதனைக்குரிய சம்பவம் இடம்பெற்றது.
ஒரு மனிதன் குற்றமிழைத்திருந்தால் அவன் மாத்திரம் தான் தண்டிக் கப்பட வேண்டும். அதுவும் அவன்தான் குற்றம் செய்தான் என் பதை நீதிமன்றமொன்று ஆதாரபூர்வமாக கண்டறிந்து, அவனுக்கு தண்டனை வழங்க வேண்டும். ஒரு மனிதன் செய்த குற்றத்திற்காக அவனது மனைவி மக்களையும், உற்றார், உறவினர்களையும் இவ் விதம் மிலேச்சத்தனமாக தாக்கி கொடுமைப்படுத்துவது எவ்வகை யிலும் நியாயபூர்வமான ஒரு செயலாக முடியாது.
இது போன்று இன்னுமொரு சம்பவம் தொம்பே பொலிஸ் நிலையத் தில் ஒரு விசாரணைக் கைதி மரணமடைந்ததைத் தொடர்ந்து இட ம்பெற்றது. இவ்விதம் மக்கள் தாங்கள் கையில் சட்டத்தை எடுத்துக் கொண்டு தான்தோன்றித்தனமாக வன்முறைகளில் ஈடுபடும் கலா சாரத்திற்கு முற்றுப்புள்ளி வைக்க அரசாங்கம் உடனடியாக தக்க நட வடிக்கைகள் எடுக்க வேண்டும்.
அவ்விதம் அரசாங்கம் செய்யாவிட்டால் நாட்டில் அராஜகம் தழைத் தோங்கி, மக்களின் நிம்மதியான வாழ்க்கைக்கு பெரும் பாதகம் ஏற் படும். இந்த விடயத்தில் நாம் சிங்கப்பூரையும், மலேசியாவையும் உதாரணமாக எடுத்துக் கொள்வது அவசியம்.
அந்நாடுகளில் கொலை மற்றும் போதைவஸ்து குற்றச்செயல்களில் ஒருவர் ஈடுபட்டார் என்பது நீதிமன்றத்தில் நிரூபிக்கப்பட்டால், அவ ர்களுக்கு மரண தண்டனை விதிக்கப்படுகிறது. 
அது போல் சிறுவர் களை பாலியல் ரீதியில் துஷ்பிரயோகம் செய்பவர்களுக்கு சிறைத் தண்டனையும், கசையடியும் கொடுக்கப்பட வேண்டும். இவ்விதம் இவ்விரு நாடுகளும் சட்டத்தை கடுமையாக நிலைநாட்டி வருவத னால் அங்கு கொலை, கொள்ளை, போதைவஸ்து கடத்தல் போன்ற சட்ட விரோத சம்பவங்கள் விரல் விட்டு எண்ணக்கூடிய அளவி ற்கு மிகவும் குறைவாக காணப்படுகின்றன.
இலங்கையில் கொலை செய்வதற்கு சில சமூக விரோதிகள் அஞ்சுவ தில்லை. கொலை செய்தாலும் எனக்கு தூக்குத் தண்டனை கிடைக் காது, சிறைத்தண்டனையை அனுபவித்து, வெளியில் வந்து விட லாம் என்ற தைரியத்தில் கொலை செய்தல், போதைவஸ்து விற் பனை செய்தல் போன்ற செயல்களில் அஞ்சாமல் அவர்கள் ஈடுப ட்டு வருகின்றனர்.
ஆகவே, எங்கள் நாட்டின் சகல அரசியல் கட்சிகளும் நாட்டின் சட் டத்தையும், ஒழுங்கையும் நிலைநாட்ட வேண்டுமென்று உண்மையி லேயே விருப்பம் கொண்டிருந்தால் மீண்டும் மரண தண்டனையை அமுலாக்குவதற்கு முன்வருவது அவசியமாகும். 
போதைவஸ்து கடத்தல், கொலை செய்தல் போன்ற குற்றங்களுக்கு கட்டாயம் மரண தண்டனை கிடைக்குமென்று எல்லோர் மனதிலும் ஒரு அச்சம் உரு வாகினால் எங்கள் நாட்டில் கொலை, கொள்ளை, போதைவஸ்து விற் பனை போன்ற குற்றச்செயல்கள் படிப்படியாக குறைந்துவிடும்.
நண்பர்கள், ஆதரவாளர்கள், கட்சி அபிமானிகள், உறவுக்காரர்கள் என்று எவருக்கும் பாரபட்சம் காட்டாமல் குற்றமிழைத்த அனைவரையும் நீதி தேவதை முன் நிறுத்தி, அவர்கள் குற்றமிழைத்தது சட்டபூர்வ மாக நிரூபிக்கப்பட்டால் சம்பந்தப்பட்டவர்களை தண்டிப்பது அவ சியமாகும். குற்றமிழைப்பவர்களை தண்டிப்பதில் அரசாங்கங்கள் கடுமையாக நடந்து கொண்டால் நிச்சயம் எங்கள் நாட்டில் குற்றச் செயல்கள் குறிப்பாக கொலைகள், கொள்ளைகள், போதைவஸ்து விற்பனை ஆகியன குறைந்து விடுமென்பது திண்ணம்.
