மின்துண்டிப்பு வேளைகளில்இருளில் மூழ்கும் வைத்தியசாலை


(புசல்லாவை தினகரன் நிருபர்)
புசல்லாவை வகுகபிடிய அரசாங்க வைத்தியசாலையில் மின்சாரத் துண்டிப்பு ஏற்படுகின்ற போது தற்காலிகமாக மின்சாரத்தைப் பெற்றுக் கொள்ள ஜெனரேட்டர்கள் இல்லாமையால் நோயாளிகள் பெரும் சிரமப்படுவதாக பொது மக்கள் கூறுகின்றனர். இரவு வேளைகளில் மின் துண்டிப்புகள் மேற்கொள்ளப்படும் சந்தர்ப்பங்க ளில் நோயாளர் வாட்டுகள் இருளில் மூழ்கிக் கிடப்பதால் பெரும் சிரமங்களுக்கு முகம் கொடுத்து வருவதாகத் தெரிவிக்கப் படுகிறது. 
வாட்டுகள் இருளில் மூழ்கிக் கிடப்பதால் நுளம்புத் தொல்லைகளுக்கு முகம் கொடுக்கும் நோயாளிகள் மலசலகூடம் செல்வது மற்றும் உணவருந்துவது போன்ற பல்வேறு பிரச்சினைகளுக்கு முகம் கொடுப்பதாகத் தெரிவிக்கப் படுகிறது. 
திடீரென வைத்தியசாலைக்கு அனுமதிக்கப் படும் நோயாளிகளுக்கு அவசர சிகிச்சையளிப்பதற்கான இயந்திரங்கள் இயங்காமையால் சிகிச்சையளிப்பது தாமதமாவதால் நோயாளிகள் அபாய நிலைக்குத் தள்ளப்படுவதோடு வைத்தியர்க ளும், தாதிகளும் பெரும் அசெளகரியங்களுக்கு முகம் கொடுப்பதாகவும் தெரிவிக்கப்படு கிறது. வகுகபிடிய மாவட்ட வைத்தியசாலைக்கு சம்பந்தப்பட்ட வர்கள் ஜெனரேட்டர்களை பெற்றுக் கொடுக்க நடவடிக்கைகளை மேற்கொள்ள வேண்டுமென பொதுமக்கள் வேண்டுகோள் விடுக்கின்றனர். (ஐ - ஞ)
