தயாநிதி, கலாநிதி ஆகியோரின் வீடுகளில் சி.பி.ஐ. சோதனை : கைது செய்யத் திட்டம்


நாட்டையே உலுக்கிய ஸ்பெக்ட்ரம் ஊழல் விவகாரத்தில் மேலும் ஒரு தி.மு.க வின் மாஜி மத்திய அமைச்சர் தயாநிதி, சன் டி.வி கலாநிதி (கருணாநிதி பேரன்கள்) மீது சி.பி.ஐ. முதல் தகவல் அறிக்கையை (எப்.ஐ.ஆர்), பதிவு செய்தது. 
இதனையடுத்து சென்னை டில்லி ஐதராபாத் பகுதியில் உள்ள இவர்களது வீடுகள் சன் டி.வி. அலுவலங்களில் (திங்கட்கிழமை) காலை சி.பி.ஐ, அதிகாரிகள் அதிரடி சோத னையில் ஈடுபட்டனர். தொலைத் தொடர்பு துறையில் ராஜாவுக்கு முன்பாக அமைச் சராக இருந்து அவரை ஜெயிலுக்கு தள்ளி விட்டு அவர் பிந்தி செல்லவிருக்கிறார் என்பது தான் கூடுதல் விஷயம். எப்.ஐ.ஆர். அடுத்து குற்றப்பத்திரிகை தாக்கல் செய்ய வும் தொடர்ந்து அவரை கைது செய்து விசாரிக்கவும் சி.பி.ஐ முடிவு செய்திருப்பதாக டில்லி வட்டாரம் தெரிவிக்கிறது.
கடந்த இரண்டு வாரங்களுக்கு முன்னர் சுப்ரீம் கோர்ட்டில் சி.பி.ஐ. தயாநிதி விவகாரம் தொடர்பாக எடுத்து வரும் நடவடிக்கையை விவர அறிக்கையாக தாக்கல் செய்தது. சீல் இட்ட கவரை நீதிபதிகள் ஜி.எஸ். சிங்வி மற்றும் ஏ.கே. கங்குலி ஆகியோர் கொண்ட பெஞ்ச் முன்பு தெரிவித்தபோது தயாநிதி மீதான ஸ்பெக்ட்ரம் ஊழல் தொடர்பு இருப்பதற் கான ஆதாரங்கள் கிடைத்துள்ளன. எனவே இன்னும் ஓரிரு நாளில் குற்றப்பத்திரிகை தாக்கல் செய்யப்படும் என்றார். இத னையடுத்து சி.பி.ஐ இன்று எப்.ஐ. ஆர். பதிவு செய்துள்ளது.
ஊழலுக்கு வித்திட அமைச்சர் குழு பரிந்துரையை நிராகரித்தார். தி.மு.க கூட்டணியுடன் மத்திய அமைச்சரவை அமைந்ததும் எனக்கு தொலை தொடர்பு துறை தான் வேண்டும் என அடம் பிடித்து பெற்றுக்கொண்டார். மே மாதம் 23ம் திகதி 2004 முதல் மே மாதம் 15ம் திகதி 2007 வரை இத்துறைக்கான அமைச்சர் பதவியில் இருந்த போது, ஸ்பெக்ட்ரம் அலை வரிசை தனியாருக்கு விற்க பாதுகாப்பு துறை ஒப்புதல் கொடுத்தது.
அந்நேரத்தில் ஸ்பெக்ட்ரம் தொடர்பான விலையை நிர்ணயிப்பதில் அமைச்சரவை குழுவை பிரதமர் 2006 ஜனவரி மாதம் அமைச்சர் குழு பரிந்துரைக்கு ஒப்புதல் வழங்கினார். ஆனால் இதற்கு பொறுக்காத தயாநிதி பிரதமரை, சந்தித்து (பெப் 1ல்) பேசினார். பொறுமினார். இதனையடுத்து அவர் பிரதமருக்கு 2006 பெப். 28ம் திகதி கடிதம் ஒன்றையும் எழுதி அனுப் பினார். 
இதில் தொலை தொடர்பு துறையில் அமைச்சக குழு தலையிடுவதை நான் விரும்பவில்லை. இது எனது துறையில் தலையீடாக இருக்கும் இத னால் நான் சுதந்திரமாக செயல்பட முடியாது என்று கூறி முடித்துக்கொண்டார். இதனையடுத்து முந்தி வருபவருக்கு முன்னுரிமை என்ற அடிப்படையில் ஸ்பெக்டரத்தை விற்க துவங்கினார்.
தயாநிதி தனது காலகட்டத்தில் ஏர்செல் நிறுவனர் சிவசங்கரனுக்கு நிர்ப்பந்தம் கொடுக்கப்பட்டது. இதனால் அவர் தொடர்ந்து இந்த தொழிலில் நிற்க முடியாமல் கம்பெனியை விற்றார்.
இது தொடர்பாக கடந்த சில மாதங் களுக்கு முன்னர் உயர் நீதிமன்றில் தாக்கலான விவர அறிக்கையில் சி.பி.ஐ. கூறியிருந்ததாவது,
கடந்த 2004-2007 காலகட்டத்தில் மத்திய தொலைத் தொடர்புத்துறை அமைச்சராக தயாநிதி இருந்தார். அப் போது, ஏர்செல் தனது சேவையை விரி வாக்கம் செய்வதற்காக பல்வேறு இடங் களுக்கான உரிமம் கேட்டு தொலைத் தொடர்புத்துறை அமைச்சகத்துக்கு விண் ணப்பம் செய்தது. ஏர்செல் நிறுவனத்தோடு மேலும் இரு நிறுவனங்களும் உரிமம் கேட்டு விண்ணப்பித்தன. உரிமம் வழங்குவதற்காக, ஏர்செல் நிறுவனத்திடம், தேவையில்லாத, முக்கியத்துவம் இல்லாத கேள்விகள் கேட்கப்பட்டன. 
விசாரணைகள் நடத்தப்பட்டன. ஆனால், இந்த நடை முறையை மற்ற இரு தொலைத்தொடர்பு நிறுவனங்களிடம் அமைச்சகம் மேற் கொள்ளவில்லை. அவர்களுக்கு உடனடியாக உரிமம் வழங்கப்பட்டுவிட்டது. அதேநேரம், ஏர்செல்லுக்கு உரிமம் வழங்குவதில் இழுத்தடிப்பு நடந்தது. இவ்விவகாரத்தில் சி.பி.ஐ. யின் முதற்கட்ட விசாரணையில், தொலைத் தொடர்புத் துறையின் முன் னாள் அமைச்சர், ஏர்செல் நிறுவனத்திற்கு நிர்ப்பந்தம் கொடுத்துள்ளார் என்பது தெரிய வந்துள்ளது. மலேசியாவைச் சேர்ந்த மேக்சிஸ் நிறுவனத்திற்கு ஏர்செல் நிறுவனத்தின் பங்குகளை விற்கும்படி, ஏர்செல்லின் அப்போதைய அதிபர் சிவசங்கரன் நெருக்கடிக்கு உள்ளாக்கப்பட்டி ருக்கிறார். 
இறுதியில் மேக்சிஸ் நிறு வனத்திற்கு ஏர்செல் பங்குகளை விற்பதைத் தவிர அவருக்கு வேறு வழி தெரியவில்லை. அந்த நெருக்கடியின் விளைவாக, ஏர்செல் பங்குகளை மேக்சிஸ் நிறுவனத்திற்கு விற்ற பின்தான், (2006, மார்ச் மாதத்திற்கு பின்) ஏர்செல் நிறுவனத்திற்கான ஸ்பெக்ட் ரம் உரிமங்கள் வழங்கும் நடவடிக்கைகள் துவங்கின. இவ்வாறு கோர்ட்டில் தெரிவிக்கப்பட்டுள்ளது.
சன் குழுமத்தில் 600 கோடி முதலீடு: ஏர்செல் நிறுவனம் விற்கப்பட்டதும், ஸ்பெக்ட்ரம் கைமாறியதும், மெக்சிஸ்ஸின் துணை நிறுவனம் மூலம் சன் குழுமத்தில் 600 கோடியை முதலீடு செய்தது. இந்த முதலீடு என்ன காரணத்தினால் எந்த ரூபத்தில் நடந்தது என்பது தற்போதைய கேள்வி. இதனையடுத்து சி.பி.ஐ. தொடர்ந்து பல மாதங்களாக தயாநிதி தொடர்பான விவரத்தை சேகரித்து வந்தது. அவருக்கு நெருங்கிய தொலைதொடர்பு அதிகாரிகள் விசாரிக்கப்பட்டனர். இவர் களும் தயாநிதி காலம் தாழ்த்திய விஷ யத்தை ஒத்துக் கொண்டனர். இந்த அடிப்படையில் எப்.ஐ.ஆர். பதிவு செய்யப்பட்டிருக்கிறது.
