ஷிராணி விவகாரம்: மூன்று குற்றச்சாட்டுக்கள் நிரூபணம்


பிரதம நீதியரசர் ஷிராணி பண்டாரநாயக்காவுக்கு எதிராக முன்வைக்கப்பட்டுள்ள குற்றச்சாட்டுக்களில் மூன்று நிரூபிக்கப்பட்டுள்ளதாக அமைச்சர் நிமல் சிறிபால டி சில்வா தெரிவித்துள்ளார்.
அவருக்கு எதிரான 14 குற்றச்சாட்டுக்களில் ஐந்து குற்றச்சாட்டுக்கள் தொடர்பில் முழுமையான விசாரணைகள் முன்னெடுக்கப்பட்டுள்ளதாக தெரிவித்துள்ள நிமல் மூன்று குற்றச்சாட்டுக்கள் நிரூபிக்கப்பட்டுள்ளதாக தெரிவித்துள்ளார்.
மற்றைய இரண்டு குற்றச்சாட்டுக்களிலிருந்தும் பிரதம நீதியரசர் ஷிராணி பண்டாரநாயக்க விடுவிக்கப்பட்டுள்ளதாகவும் நிமல் குறிப்பிட்டுள்ளார்.
பிரதம நீதியரசர் கலாநிதி ஷிராணி பண்டாரநாயக்கவுக்கு எதிரான 14 குற்றச்சாட்டுக்கள் உள்ளடக்கப்பட்ட குற்றப்பிரேரணையை விசாரணை செய்வதற்கென நியமிக்கப்பட்ட பாராளுமன்றத்தெரிவுக்குழுவினால் தயாரிக்கப்பட்ட அறிக்கை இன்று சபாநாயகரிடம் சமர்ப்பிக்கப்பட்டமை குறிப்பிடத்தக்கது.

