அறிமுகம்
நோக்கு

நிலைபேறான அபிவிருத்திக்காக சிறந்த நில வளப் பயன்பாடு.

செயற்பணி

இலங்கையின் சமூக, பொருளாதார அபிவிருத்திக்கு உச்ச பங்களிப்பு கிடைக்குமாறு நில வளத்தை உச்ச மட்டத்தில் முகாமை செய்தல்.

நோக்கங்கள்
தேசிய காணிக் கொள்கையொன்றை வகுத்தல்.
எதிர்கால சந்ததியினருக்காக பௌதீகச் சூழலை பேணிப் பாதுகாத்தல்.
காணிப் பயன்பாட்டு கொள்கையை தயாரித்தல்.
அரசாங்கக் காணிகளை சிறந்த முறையில் முகாமை செய்தலும் உகந்த காணிகளை, காணிகள் இல்லாத மக்களிடையே பகிர்ந்தளித்தலும், காணி வளத்தை அபிவிருத்தி செய்தலும்.
அபிவிருத்தித் திட்டங்களுக்காகவும் மற்றும் அத்தியாவசியமான தேவைகளுக்கும் காணிகளைப் பெற்றுக் கொடுத்தல்.
நாட்டிலுள்ள அனைத்துக் காணிகளினதும் உரித்தை உறுதி செய்து உரித்துப் பதிவினை மேற்கொள்ளல்.
செயற்பாடுகள்
நிலைத்திருக்கவல்ல அபிவிருத்தியின் பொருட்டு காணிப் பயன்பாட்டுக் கொள்கைக்கு ஏற்ப செயற்படுத்தல்.
காணிப் பயன்பாட்டு கொள்கைகளுக்கு ஏற்ப உரிய பிரிவுகளுக்கு ஆலோசனைகளை வழங்கல்.
சமூகத்தின் தேவைக்கு ஏற்ப காணிக் கொள்கையைத் தீர்மானித்தல்.
தேசிய தேவைகளுக்காக பொருத்தமான காணிகளை எடுத்துக்கொள்ளல்.
பொது மக்களின் தேவைகளுக்காக அரசாங்கக் காணிகளை நீண்டகால மற்றும் குறுகிய கால அடிப்படையில் குத்தகைக்கு விடல்.
அரசாங்கக் காணிகளின் உரிமைகளை உறுதிப்படுத்தும் பொருட்டு கொடைப் பத்திரங்களை வழங்குதல்.
காணியின் உரிமையை உறுதிப்படுத்தும் பொருட்டு உரித்துச் சான்றிதழ்களை பதிவு செய்தல்.
தேசிய திட்டமிடலை இலக்கு வைத்து காணி அளத்தல், நில அளவை வரைபடம் தயாரித்தல் மற்றும் சுவடு வரைபடங்களை தயாரித்தல்.
நாட்டிலுள்ள அனைத்துக் காணிகளையும் உள்ளடக்கியதாக காணித் தகவல் முறைமையொன்றை நிறுவுதல்.

மாண்புமிகு காணி, காணி அபிவிருத்தி அமைச்சரின் செய்தி
ஒட்டுமொத்தமான இலங்கைச் சமுதாயத்தின் வழியுரிமையின் அடிப்படையாக மாத்திரமன்றி எதிர்காலச் சந்ததியினரது மரபுரிமையாகவும் அமைகின்ற நாட்டின் காணி வளம் சம்பந்தமான பொறுப்பினை வகிக்கின்ற முதன்மை நிறுவனமான காணி, காணி அபிவிருத்தி அமைச்சிடம் ஒப்படைக்கப்பட்டுள்ள தேசியப் பணி மிகவும் தனிச்சிறப்பு வாய்ந்ததாகும்.

சிறந்த காணி முகாமைத்துவத்திற்கு வழிசமைப்பதன் மூலமாக நாம் கொண்டுள்ள வரையறுக்கப்பட்ட காணி வளங்களை நிலையான வகையில் அபிவிருத்தி செய்வதும், இலங்கை மண்ணின் உரிமையைப் பாதுகாப்பதும் காணி, காணி அபிவிருத்தி அமைச்சிடம் ஒப்படைக்கப்பட்டுள்ள அடிப்படைக் கடமையாகும். இந்த மாபெரும் பணியை ஈடேற்றும் பொருட்டு நான்கு திணைக்களங்கள் ஊடாக நடவடிக்கைகளை மேற்கொண்டு வருகின்ற எமது அமைச்சின் இணையதள தளத்தினூடாக அப்பணிகள் பற்றி நீங்கள் அறிந்திருக்க வேண்டிய பல்வேறு விடயங்களைப் பெற்றுக்கொள்ள உங்களுக்கு வாய்ப்பு கிடைத்துள்ளமையையிட்டு விடயத்துக்குப் பொறுப்பான அமைச்சரென்ற வகையில் எனது மகிழ்ச்சியைத் தெரிவித்துக்கொள்கிறேன்.

அதற்கிணங்க இந்த வாய்ப்பினைப் பயன்படுத்தி காணி அமைச்சின் அமைதியான ஆனால் மாபெரும் தேசிய செயலாற்றுகையை அறிந்து கொள்ளுமாறும் இது தொடர்பில் உங்களுக்கு தோன்றிய ஏதேனும் சிக்கல் இருப்பின் அதனைத் தீர்த்துக்கொள்ளுமாறும் உங்களுக்கு அழைப்பு விடுக்கிறேன்.

மாண்புமிகு காணி, காணி அபிவிருத்தி பிரதி அமைச்சரின் செய்தி
எமது கலாச்சார விழுமியங்களுக்கு ஏற்ப காணிக்குச் சொந்தக்காரராக இருப்பது பெருமைக்குரிய விடயமாகும் பெரும் பலம் பொருந்தியதாகும். இலங்கை மண்ணின் ஒவ்வோர் அங்குலமும் இலங்கைப் பிரசைகளுக்கு உரித்தான பெறுமதி மிக்க பௌதீக வளமாகும். அத்தகைய தேசிய வளத்திற்கான பொறுப்பினை வகிக்கும் காணி, காணி அபிவிருத்தி அமைச்சின் பிரதி அமைச்சரென்ற வகையில் உங்களுடன் தொடர்பாடக் கிடைத்தமையையிட்டு பெருமிதம் அடைகிறேன்.

காணி வளத்துடன் எமது சமூகத்திலும் பொருளாதார அபிவிருத்திச் செயற்பாட்டிலும் நிலவுகின்ற தீவிர தொடர்பு காரணமாக இவ்விடயத்துறை இலங்கை மக்களின் கவனத்தை அடிக்கடி ஈர்ப்பது இயல்பாகவே இடம் பெறுகின்றது. நாட்டில் வசிக்கின்ற இலங்கைப் பிரசைகளைப் போன்றே நாட்டுக்கு வெளியில் உள்ள ஒட்டுமொத்தமான இலங்கையர்களுக்கும் இவ்விடயம் தொடர்பில் ஆர்வம் காட்டுகின்ற வெளித் தரப்பினர்களுக்கும் தமது அறிவையும் புரிந்துணர்வினையும் வளர்த்துக்கொள்ள கிடைத்த தனித்துவமான வாய்ப்பாகவே நான் இந்த இணைய தளத்தைக் காண்கின்றேன். இதனூடாக எமது அமைச்சின் விரிவான கடமைப் பொறுப்புகள் மென்மேலும் இலங்கை மக்களை நெருங்குமென்பதே எனது நம்பிக்கையாகும்.

காணி, காணி அபிவிருத்தி அமைச்சரின் செயலாளரின் செய்தி
காணி, காணி அபிவிருத்தி அமைச்சு என்ற வகையில் நாங்கள் ஆற்றிவரும் கடமைப்பொறுப்பு இலங்கையில் சமூக, மற்றும் பொருளாதார அபிவிருத்தியில் ஏற்படுத்துகின்ற சாதகமான தாக்கங்கள் கொஞ்சநஞ்சமல்ல.

பிரதானமான நான்கு திணைக்களங்கள் இக்கடமைப் பொறுப்பினை ஈடேற்றும் பொருட்டு நெறிப்படுத்துகின்ற அதே வேளையில் பிம்சவிய நிகழ்ச்சித்திட்டம் மற்றும் காணி கொள்ளல் பிரிவின் ஊடாக நாட்டின் எதிர்கால முன்னேற்றத்திற்கு உறுதுணையாக அமையக் கிடைத்ததையிட்டு நாம் பெருமிதம் அடைகின்றோம்.

நாட்டின் பிற அமைச்சுக்களால் அமுலாக்கப்படுகின்ற அபிவிருத்தி வேலைத் திட்டங்களிலும்கூட காணிகளை அளவை செய்தல் மற்றும் காணிகளை எடுத்து கையளிக்கும் பணிகளின் ஒட்டுமொத்தமான பொறுப்பும் எமது அமைச்சுக்கும் எமது திணைக்களங்களுக்குமே ஒப்படைக்கப்படுவதால் இலங்கையின் அபிவிருத்திச் செயற்பாடுகளின் பின்னணியில் நாம் கொண்டுள்ள பலம் தொடர்ச்சியாக இயங்கி வருகின்றது. எம்மால் அமுலாக்கப்படுகின்ற காணி உரித்துப் பதிவு நிகழ்ச்சித்திட்டம் மூலமாக சிறந்த காணி முகாமைத்துவத்தை நோக்கி இலங்கைச் சமூகத்தை நெறிப்படுத்தும் தேசிய பொறுப்பே ஈடேற்றப்படுகின்றது.

நாட்டின் காணி வளத்தை நிலைபேறுடையதாக அபிவிருத்தி செய்வதினூடாக இலங்கை மக்களின் வாழ்க்கைத் தரத்தை மிகவும் சாதகமானதாக அமைப்பதே இவ்வனைத்துப் பணிகளினதும் இறுதி எதிர்பார்ப்பாகும். இதன் பொருட்டு நாம் செல்லும் பயணத்தில் இலங்கை வாசிகளான உங்களுக்கும் எமக்குமிடையே சிறந்த தொடர்பாடல் உறவுகளைக் கட்டியெழுப்ப இந்த இணையதளம் உறுதுணையாக அமையுமென நான் எதிர்பார்க்கிறேன்.

நோக்கங்கள்
உச்ச மட்டத்தில் அமைச்சின் நோக்கங்கள் அடைவதற்காக வினைத்திறனும் உற்பத்தித் திறனும் கொண்ட நிருவாக சேவையினை வழங்குதல்.
அமைச்சின் விடயப்பரப்பிற்குள் வருகின்ற நிறுவனங்களுக்கு சுமுகமான முறையில் தாபன மற்றும் நிருவாக அலுவல்களை நிறைவேற்ற உதவுதல்.
அமைச்சின் பதவியனியை நிறுவுதலும் முகாமைத்துவ நடவடிக்கைகளுக்கு உதவியாக இருத்தலும்.
அமைச்சின் செயற்பணியை வெற்றிகொள்ள பொருத்தமான சுற்றுச் கூழலை ஏற்படுத்துவதற்கான உட்கட்டமைப்பு வசதிகளை ஏற்படுத்தல்.
அமைச்சினதும் அதன் விடயப்பரப்பிற்கு உட்படுகின்ற திணைக்களங்களினதும் உற்பத்தித் திறனை மேம்படுத்துதல்.
அமைச்சுடன் தொடர்புடைய பாராளுமன்ற அலுவல்களை நிறைவேற்றுதல்.
நோக்கங்கள்
வருடாந்த வரவு-செலவு நோக்கங்களை அடையும் பொருட்டு நிதிசார் திட்டத்தை தயாரித்து அமுலாக்குதல்.
களஞ்சியம் மற்றும் நிலையான சொத்துக்களின் முகாமைத்துவ செயற்பாட்டிற்கு சமாந்திரமாக கொள்வனவுத் திட்டத்தை அமுலாக்குதல்.
அமைச்சின் நிதிசார் மற்றும் பௌதீக செயலாற்றுகையை அடையும் பொருட்டு திணைக்களங்களுடனும் நிறுவனங்களுடனும் மிகவும் சாதகமான தொடர்பினை ஏற்படுத்திக் கொள்ளல்.
நிதிக் கூற்றுகள், அறிக்கைகள் மற்றும் வருடாந்தக் கணக்குகளைத் தயாரிப்பதன் மூலமாக நிதி முகாமைத்துவ தகவல்களை நேரகாலத்திற்கு சமர்ப்பித்தல்.

நோக்கங்கள்
தேசிய காணி உறுத்துப் பதிவு நிகழ்ச்சித் திட்டத்தை திட்டமிடல், அமுலாக்கல் மற்றும் கண்காணித்தலுக்கான பொறுப்பினை ...............................................
உறித்துச் சான்றிதழ்களை விநியோகித்தல் தொடர்பான பொது மக்களுக்கு தெளிவுபடுத்தலும் பயிற்சியளித்தலும்.
சம்பந்தப்பட்ட திணைக்களங்களிடமிருந்து பெற்றுக்கொண்ட தகவல்களை அடிப்படையாகக் கொண்டு தகவல், தொழில்நுட்ப அலகின் மூலம் காணி உறுதி தரவுத் தகவல் முறைமையொன்றைப் பேனிச் செல்லல்.
உறித்துச் சான்றிதழ்கள் தொடர்பான தகவல்களை அறிந்து கொள்ளக்கூடிய ஓர் இடமாக செயற்படுதல்.
மக்களின் தெளிவு பெறுதலை மேம்படுத்தல், ஊடக பிரச்சாரத்தை நெறிப்படுத்துதல் மற்றும் பயிற்சி நிகழ்ச்சிகளை அமுல் செய்தல்.
உறித்துதுச் சான்றிதழ்களை விநியோகிப்பதிலான வினைத்திறனை அதிகரிக்கும் பொருட்டு தகவல், தொழில்நுட்ப உதவிகளை வழங்குதல்.

நோக்கங்கள்
பல்வேறு முகவராண்மை நிறுவனங்களுக்குப் பொது மக்களுக்கும் காணிகளைப் பகிர்ந்தளித்தல்.
சுற்றாடல் சமநிலையைப் பேணுகின்ற அதே வேளை, அரசாங்க காணிகளைப் பேணுதல், அபிவிருத்தி செய்தல், முகாமை செய்தல்.
காணி மற்றும் நில அளவைக் கொள்கையைத் தயாரித்து அனைத்து முகவராண்மைகளுக்கும் அவற்றை அமுலாக்குமாறு ஆலோசனை வழங்குதல்.
பொதுத் தேவைகளுக்காக பிரத்தியேக காணிகளை எடுத்துக் கொண்டு, அபிவிருத்தி நடவடிக்கைகளுக்கும் பிற பொது நடவடிக்கைகளுக்கும் ஒதுக்குதல்.
காணி உபயோக திட்டங்களைத் தயாரிப்பதற்கான தொழில்நுட்ப வழிகாட்டல்களையும் பணிப்புரைகளையும் வழங்குதல்.
காணி நிர்ணய சட்டத்தின கீழ் காணி நிர்ணயத்திற்கான வழிகாட்டல்களையும் பணிப்புரைகளையும் வழங்குதல்.
காணி சம்பந்தப்பட்ட மக்கள் பிரச்சினைகள் தொடர்பாக செயலாற்றுதலும் பிணக்குகளைத் தீர்ப்பதற்கான பணிப்புரைகளை வழங்குதலும்.

நோக்கங்கள்
காணி, காணி அபிவிருத்தி அமைச்சிளும் அமைச்சின் கீழுள்ள நிறுவனங்களிலும் சிறந்த உள்ளகக் கட்டுப்பாட்டு முறைமையினையும் செயற்பாட்டினையும் நிறுவுதல்.
நிறுவனங்களில் மோசடிகளும் தவறுகளும் இடம்பெபெறுவதைக் குறைத்தலும் தடுத்தலும்.
அமைப்புகளின் முக்கிய அவதானனத்திற்குறியத் துறைகளை இனங்காணல்.
உற்பத்தித் திறனையும் வினைத்திறனையும் உச்சமட்டத்திற்கு கொண்டுவருதல்.
நிதி மற்றும் முகாமைத்துவப் பிரச்சினைகளுக்குத் தீர்வுகாணல்.
கணினி மற்றும் முகாமைத்துவ குழுக் கூட்டங்களை நடத்துவதன் மூலமாக அமைச்சின் கீழுள்ள நிறுவனங்களின் செயலாற்றுகையை பொழிப்பாக தாயரித்தல்.
செயற் திட்டத்திற்கிணங்க தமது நோக்கங்கள் வெற்றிகரமாக அடையப பெற்றுள்ளதா? என்பதை அறிந்துகொள்ளும் பொருட்டு அபிவிருத்திக் கருத்திட்டங்களையும் நிகழ்ச்சித்திட்டங்களையும் பரிசீலனை செய்தலும் முன்னேற்ற மீளாய்வு முறைமையொன்றைத் தாபித்தலும்.

சம்பந்தப்பட்ட திணைக்களங்களிலிருந்தும் நிறுவனங்களிலிருந்தும் தரவுகளைப் பெற்று அவற்றை சேகரித்து ஒட்டுமொத்தமான முன்னேற்றக் கட்டுப்பாட்டினை மேற்கொள்வதும் காணி, காணி அபிவிருத்தி அமைச்சின் திட்டமிடல் பிரிவினாலேயே மேற்கொள்ளப்படுகின்றது.

இதற்கு மேலதிகமாக தேவையான அறிக்கைகளும் வெளியிடப்படுகின்றன.

மாதாந்த முன்னேற்ற மீளாய்வுக் கூட்டம்.
வருடாந்த செயற் திட்டம்
வரவு - செலவுத் திட்டத்தை மைய்யமாகக் கொண்டு வெளியிடப்படுகின்ற வெளியீடு.
செயலாற்றுகை அறிக்கை
மஹிந்த சிந்தனை வேலைத்திட்டத்தை அமுலாக்கல்
தெற்காசிய பிராந்திய ஒத்துழைப்புக் குழுவின் (SARRC) சமூக பட்டயத்தின் கீழ் வறுமையைக் குறைத்தல் தொடர்பான முன்னேற்றத்தை பின்னாய்வு செய்தல்.
வரிசை அமைச்சுகளுடன் சிறந்த தொடர்பினைப் பேணுதல்.
பிற ஏற்புடைய தரவுகளை செய்முறைக்குட்படுத்துதலும் அமைச்சுக்களுக்கு சமர்ப்பித்தலும்.
தொடரறா இணையத் தளங்களை அடிப்படையாகக் கொண்ட முன்னேற்ற அறிக்கையிடல் முறைமை.
முகவராண்மை நிறுவன புள்ளி அட்டையைத் தாயாரித்தல்.

நில அளவையிலும், நில அளவை நடவடிக்கைகளும் ஈடுபட்டுள்ளோருக்கு தொழில்வாண்மைக் கற்கையைப் பேணிவரும் பொருட்டு நில அளவையுடன் தொடர்புடைய தரநியமங்களையும் நடைமுறைகளையும் பேணி வருதல்.
நில அளவையாளர்களாக பதிவு செய்து கொள்வதற்காக நில அளவையாளர்கள் அனுப்பிவைக்கின்ற விண்ணப்பப் பத்திரங்களை ஏற்றுக்கொள்ளலும் மேற்படி நில அளவையாளர்களுக்கு உரிய தகைமைகள் மற்றும் அனுபவத்துடன் நில அளவையாளர்களாக செயலாற்ற அவசியமான திறன்களும் ஆற்றலும் இருக்கின்றதென பேரவை திருப்தியடையின் அதற்கான உரிமங்களை விநியோகித்தல்.
வருடாந்த சேவை உரிமத்தைப் பெற்றுக்கொள்ளும் பொருட்டு புதிவுசெய்துள்ள நில அளவையாளர்களிடமிருந்து விண்ணப்பப் பத்திரங்களைப் பெற்றுக்கொள்ளலும் நில அளவையாளர் தொழிலில் ஈடுபட அவசியமான அறிவும் திறன்களும் அவர்களிடம் உள்ளதாக பேரவை திருப்தியடையின் மேற்படி உரிமங்களை விநியோகித்தல்.
நில அளவையாளர்களாக தொழில் புரிவதில் ஈடுபட்டுள்ளவர்கள் உயர்மட்ட தொழில்சார் கல்வித் தகைமைகள் பெற்றுக்கொள்வதை மேம்படுத்தல்.
உத்தரவுப்பெற்ற பதிவு செய்யப்பட்ட நில அளவையாளர்களின் அறிவையும் திறன்களையும் முன்னேற்றுவதன் மூலமாக தொழில்வாண்மை முன்னேற்றத்திற்கு வழி சமைக்கக்கூடிய நிகழ்ச்சித்திட்டங்களை மேம்படுத்தல்.

தீவு முழுவதும் புவிப்பாத்த (Geodetic) கட்டுப்பாட்டு வலையமைப்பினை நிறுவிப் பேணிவரல்.
அனைத்துவிதமான நியதிச்சட்டமுறையான அலுவல்களுக்காகவும் நிலஅளவையாளர் சேவைகளை வழங்குதல்.
படமாக்கல் மற்றும் அபிவிருத்தித் திட்டங்களுக்கான வான்ப் படங்களைப் பெற்றுக்கொள்ளல்.
தேசிய தேவைகளுக்காக இடவிளக்கப்படங்கள், ஆய்வுப் பொருள்சார் படங்கள் மற்றும் விசேட தேவைகளுக்கான படங்களைத் தயாரித்து வெளியிடல்.
முழு நாடும் உள்ளடக்கத்தக்கவாறு புவியியல் தகவல் முறைமையினைத் தயாரித்தல்.
முழு நாடுமே படிப்படியாக உள்ளடங்கக்கூடியவாறு காணித் தகவல் முறைமையொன்றினைத் தயாரித்தல்.
செய்மதித் தொழில்நுட்பத்தைப் பயன்படுத்தி புவியியல்சார் மற்றும் காணித் தகவல்களைப் பெற்றுக்கொள்ளல்.
நிலஅளவைத் தொழிலின் தரத்தைப் பாதுகாத்தலும் ஒழுங்குபடுத்தலும்.
திணைக்களத் தேவைப்பாடுகளுக்காக பதிவியணிக்குப் பயிற்சியளித்தல்.
அரச முகவராண்மைகளுக்கு நிலஅளவைப் பணி பற்றிய ஆலோசனை சேவைகளை வழங்குதல்.
பதவியணிக்கான உறிய பரீட்சைகளை நடாத்துதல்.
நிலஅளவைப் பணியுடன் தொடர்புடைய விடயங்கள் தொடர்பாக தேவையான ஆராய்ச்சிகளை நடாத்துதல்.
அங்கீகாரத்தை வழங்குவதற்கான சான்றிதழ்களை விநியோகித்தல்.

மாகாணங்களுக்கிடையிலான நீர்ப்பாசன முறைகளையும் காணி அபிவிருத்தி கருத்திட்டங்களையும் முகாமை செய்தல்.
காணிகளில் குடியமர்த்தல் செயற்திட்டங்களைத் திட்டமிடலும் அமுலாக்கலும் அத்துடன் காணி அபிவிருத்திக் கட்டளைச் சட்டத்தின் ஏற்பாடுகளின் கீழ் பாராதீனப்படுத்திய காணிகளுக்கான அளிப்புப் பத்திரங்களை வழங்குதல்.
அரசாங்கக் காணிகள் கட்டளைச் சட்டத்தின் கீழ் காணிகளைப் பகிர்ந்தளித்தல் இதற்கிணங்க,
வதிவிட, விவசாய, கைத்தொழில் மற்றும் வணிகத் தேவைகளுக்காக காணிகளை நீண்டகாலக் குத்தகை அடிப்படையில் வழங்குதல்.
விசேட மற்றும் இலவச அளிப்புக்களை வழங்குதல்.
பௌத்த விஹாரைகளுக்கான அளிப்புப் பத்திரங்களை விநியோகித்தல்.
அரசாங்க திணைக்களங்கள், நியதிச் சட்ட சபைகள் மற்றும் உள்ளூராட்சி நிறுவனங்களுக்குத் தேவையான காணிகளை விடுவித்தல், குத்தகைக்கு விடுதல் மற்றும் உரித்தாக்கல்.
காணி அளிப்பு (சிறப்பேற்பாடுகள்) சட்டத்தின் கீழ் காணிகளைப் பகிர்ந்தளித்தலும் அளிப்புப் பத்திரங்களை விநியோகித்தலும்.
அரச காணிகள் (உடைமையை மீளப்பெறல்) சட்டத்தின் ஏற்பாடுகளின் கீழ் ஒதுக்குக் காணிகளையும் அரச காணிகளையும் பாதுகாத்தல்.
மீள் குடியேற்றத் திட்டங்களுக்கான உட்கட்டமைப்பு வசதிகளை வழங்குதல்.
உலக உணவுத் திட்டத்தின் கீழ் கிடைத்த உணவுப் பொருட்களை களஞ்சியப்படுத்தல், அகற்றுதல் மற்றும் விநியோகித்தல்.
மாகாணங்களுக்கிடையிலான நீர்ப்பாசனச் திட்டங்கள் மற்றும் காணி அபிவிருத்திக் கருத்திட்டங்களுக்குப் புறம்பாக காணி நிர்வாகம் பற்றிய ஆலோசனைகளையும் வழிகாட்டல்களையும் மாகாண காணி ஆணையாளர்களுக்கும் மாவட்ட செயலாளர்களுக்கும் வழங்குதல்.

இலங்கையில் கடைப்பிடிக்கப்படுகின்ற தேசிய காணி உபயோக கொள்கையை அமுலாக்குவதற்கான சட்டரீதியான பின்னணியைத் தயாரித்தல்.
இலங்கைக்கான தேசிய காணிப் பயன்பாட்டுத் திட்டத்தை தயாரித்தல்.
சுற்றாடல் சமநிலையைப் பேணுகின்ற அதே வேளையில், மட்டுப்படுத்தப்பட்ட காணி வளத்தை மனித வர்க்கத்தின் நன்மைக்காக பயன்படுத்துதல் தொடர்பான தொழில்நுட்ப ஆலோசனைகளை வழங்குதல்.
காணி வளத்துடன் தொடர்புப்பட்ட திட்டங்களின் போது காணிகளைப் பேணிப் பாதுகாத்தல் மற்றும் காணிகளின் எதிர்கால வழியுரிமையை உறுதிப்படுத்துவதற்கான விதப்புரைகளையும் பணிப்புரைகளையும் விடுத்தல்.
விஞ்ஞான ரீதியான காணி உபயோக திட்டமிடல் பற்றிய அறிவு, பயிற்சி மற்றும் கல்வியை விரிவாக்குவதற்கான நிகழ்ச்சித்திட்டங்களை அமுலாக்குதல்.

1931 ஆம் ஆண்டின் 20 ஆம் இலக்க காணி நிருணயக் கட்டளைச் சட்டத்தின் ஏற்பாடுகளுக்கிணங்க அரச மற்றும் தனியார் காணிகளின் உரித்துக்களை நிருணயிக்கும் செயற்பாட்டினை நிறைவேற்றுதல்.
1998 ஆம் ஆண்டில் 21 ஆம் இலக்க காணி உரித்துப் பதிவுச் சட்டத்தின் பிரகாரம் பின்வருமாறு நடவடிக்கை மேற்கொள்ளப்படுகின்றது. உத்தியோகத்தர்களையும் பொது மக்களையும் விழிப்பூட்டுவதற்கான நிகழ்ச்சிகளை நடாத்துதல், காணி உறித்து நுண்ணாய்வு நடவடிக்கைகளை மேற்கொள்ளல், காணிப்பதிவாளர் அலுவலகத்தின் ஆவணங்களைப் பரிசீலனை செய்தல், உரித்துக்களை நிர்ணயம் செய்யுமாறு கோருதல், உரித்துக்களை நுண்ணாய்வு செய்வதற்கான நுண்ணாய்வுகளை மேற்கொள்ளல், சிக்களற்ற உரித்தை பதிவு செய்வதற்கு விதந்துரைத்தலும் அங்கீகரித்தலும்.

ஏதேனும் ஒரு பொதுத் தேவைக்கான அமைச்சு, திணைக்களம், கூட்டுத்தாபனம், நியதிச்சட்ட சபை, மாகாண சபை அல்லது உள்ளூராட்சி நிறுவனமொன்றிற்கு காணியொன்று தேவைப்படின், அவ்வமைச்சின், நிறுவனத்தின் அல்லது தாபனத்தின் தலைமையதிகாரியூடாக காணி கொள்ளலுக்கான முன்மொழிவொன்று காணி, காணி அபிவிருத்தி அமைச்சின் செயலாளரிடம் சமர்ப்பிக்கப்படும். முன்மொழிவின் பிழையற்ற தன்மை உறுதிப்படுத்தப்பட்ட பின்னர் காணி, காணி அபிவிருத்தி அமைச்சரின் அங்கீகாரத்துடன் காணி கொள்ளல் செயற்பாடு நடைமுறைப்படுத்தப்படும். காணி கொள்ளல் சட்டம் மற்றும் அதன் கீழான ஒழுங்குவிதிகளின் கீழ் காணிகள் எடுத்துக்கொள்ளப்படுவதோடு எடுக்கப்பட்ட காணிக்கான நட்டஈடும் ஏனைய உரித்துரிமைகளும் அக்காணி உரிமையாளருக்குச் செலுத்தப்படும்.

காணி தொடர்பான கோரிக்கைகளையும் முன்வைத்து அவற்றுக்குத் தீர்வினைப் பெற்றுக் கொள்ளும் எதிர்ப்பார்ப்புடன் அமைச்சுக்கு நாள் தோறும் வருகை தருகின்றவர்களுக்கு வழிகாட்டி கடிதங்களைத் தயாரித்து சம்பந்தப்பட்ட நிறுவனங்களுக்கு அனுப்பி வைக்கப்படுவதுடன் இது சம்பந்தமான பின்னாய்வுகளும் மேற்கொள்ளப்படுகின்றன.
சனாதிபதி செயலகத்திலிருந்து கிடைக்கின்ற கடிதங்கள் தொடர்பில் அவசியமான நடவடிக்கைகளை நிறைவேற்றி அவற்றை உரிய நிறுவனங்களுக்கு அனுப்பி வைத்தல்.
அனைத்து மாகாண சபைகளிலிருந்தும் பொது மக்களிடமிருந்தும் அமைச்சரின் அலுவலகத்திற்கு கடிதங்கள் மூழமாகவும் மனுக்கள் மூலமாகவும் காணிகளுக்காக சமாப்பிக்கப்படுகின்ற விண்ணப்பப் பத்திரங்களை உரிய நிறுவனங்களுக்கு அதாவது, காணி ஆணையாளர் நாயகத் திணைக்களம், மாகாண காணி ஆணையாளர்கள், பிரதேச செயலாளர்கள் மற்றும் பிற நிறுவனங்களுக்கு அனுப்பிவைத்தல்.
ஏற்புடைய நிறுவனங்களிடமிருந்து கடிதங்கள் / மனுக்கள் தொடர்பான அறிக்கைகளை வரவழைத்தலும் அவற்றை சனாதிபதி செயலகம், மாண்புமிகு அமைச்சரின் அலுவலகம் ஆகியவற்றுக்கு அனுப்பிவைப்பதற்கான பதில்களைத் தயாரித்தலும். அத்தகைய அறிக்கைகள் தாமதமடையின் நினைவுறுத்தற் கடிதங்களைஉரிய நிறுவனங்களுக்கு அனுப்பி வைத்தலும்.
100,000 காணி அளிப்புகள் நிகழ்ச்சித்திட்டம் தொடர்பில் விண்ணப்பப் பத்திரங்களை சம்பந்தப்பட்ட நிறுவனங்களுக்கு அனுப்பிவைத்தல்.
காணிப் பிரச்சினைகள் தொடர்பில் கிடைக்கும் விசாரணைகளை சம்பந்தப்பட்ட நிறுவனங்களிடம் ஆற்றுப்படுத்தல்.
காணிச் சீர்திருத்த ஆணைக்குழுவுக்குச் சொந்தமான காணிகளைப் பல்வேறு அபிவிருத்திக் கருத்திட்டங்களுக்கு விடுவிப்பதற்காக நியமிக்கப்பட்ட குழுவின் அங்கத்தவராக செயலாற்றுதல்.
மீள் குடியமர்த்தல் திட்டங்களுடன் தொடர்புடைய பிரச்சினைகள் தொடர்பில் செயலாற்றுதல்.
மேலே குறிப்பிட்ட விடயங்கள் மற்றும் நீதிமன்றங்களில் தொடரப்பட்டுள்ள வழக்குகள் உள்ளிட்ட சட்டத் திருத்தங்கள் தொடர்பான முன்னேற்ற அறிக்கைகளை வழங்குதல்.


இந்நாட்டில் காணி உரித்துப் பதிவுக்கான தேசிய நிகழ்ச்சித்திட்டத்தை அமுலாக்குதல்.
காணி உரித்துப் பதிவினை நிர்ணயம் செய்வதற்கு நடவடிக்கை எடுத்தல்.
முறையான காணி முகாமைத்துவத்தை ஏற்படுத்துவதற்காக காணிகள் பற்றிய தரவுத் தளமொன்றை நிறுவுதல்.
