மனிதர்கள் ஆடை அணியத் தொடங்கியது ஏன்?


இந்தக் கேள்விக்கு மானத்தைக் காப்பாற்றிக்கொள்ள அல்லது தட்ப வெப்பநிலையில் இருந்து தங்களைத் தற்காத்துக்கொள்ளத்தான் மனிதர்கள் ஆடை அணியத் தொடங்கியிருப்பார்கள் என்று தோன்றும். ஆனால் நீங்கள் நினைப்பது சரியல்ல என்கிறார்கள் மானிட ஆராய்ச்சி நிபுணர்கள்.
உடம்புக்கு அலங்காரமாக மனிதன் ஆடை அணியத் தொடங்கினான் என்பதே உண்மை. உடம்பில் வர்ணம் பூசிக்கொள்வது, பச்சை குத்திக் கொள்வது, பல்லைச் செதுக்கிக் கொள்வது, தலைமுடியை விதவிதமாய்ப் பின்னிக் கொள்வது போன்றவை மனிதனின் அலங்கார முயற்சியில் அடங்கும். தலைக்குப் பூசும் எண்ணை, முகப் பூச்சு, உதட்டுப் பூச்சு போன்றவை இந்த வகையில் சேர்ந்தவைதான்.
சரித்திர காலத்துக்கு முன் மனிதன் வெப்பப் பிரதேசத்தில்தான் வாழ்ந்தான். குளிர்ப் பிரதேசங்களில் யாரும் வசிக்கவில்லை. ஆசியா, ஆபிரிக்கா இரண்டிலும் வெப்பப் பிரதேசங்களில் மனிதர்கள் வசித்தனர். அங்கு வெப்பநிலைக்குப் பாதுகாப்பாக ஆடை அணியத் தேவையிருக்கவில்லை.
எனவே அலங்காரமாகவே ஆடை மனிதனின் உடம்பில் இடம்பிடிக்கத் தொடங்கியது. அவ்வாறு அலங்காரத்துக்காக மனிதன் ஆடையை அணிந்தான் என்றாலும் குளிர் மிகுந்த ஐரோப்பா, வட ஆசியா, வட அமெரிக்கா போன்ற பிரதேசங்களுக்குச் செல்லும்போது அங்கு உடம்புக்குப் பாதுகாப்பாகவும் ஆடை உதவுகிறது என்று அவன் கண்டுகொண்டான்.
கிறிஸ்தவ மதம் உரோம சாம்ராஜ்யத்துக்குள் புகுந்தபோது அங்கு அதனுடன் தைத்த கால்சட்டைகளும் சென்றன. ஆறு அல்லது ஏழாம் நூற்றாண்டில் கால்சட்டை அணிந்தாலும் அது தெரியாமல் அதற்கு மேல் நீண்ட போர்வையைப் போர்த்திக் கட்டிக் கொண்டார்கள். பின்னால்தான் போர்வை இல்லாமலே வெளிப்படையாகக் கால்சட்டை அணிந்தார்கள்.
இந்தோனேஷியா, தென் அமெரிக்கா, ஆபிரிக்கா மற்றும் நிக்கோபர் தீவுகள் சிலவற்றில் நாகரீகத் தாக்கம் ஏற்படாத ஆதிவாசிகள் இருக்கிறார்கள். அவர்கள் இன்றும் நிர்வாணமாகவே வாழ்கிறார்கள். ஆனால் பச்சை குத்திக்கொள்வதிலும் வர்ணம் பூசிக்கொள்வதிலும் மிகுந்த ஆர்வம் காட்டுகிறார்கள்.
கையில் வளையல் அல்லது காப்பு, காலுக்குக் கொலுசு, கழுத்துக்கு மணிமாலை, காதுக்குத் தோடு, மூக்குக்கு மூக்குத்தி போன்றவையெல்லாம் மனிதன் ஆடை அணியும் முன்பே தோன்றிவிட்டன. உடம்பில் எந்தெந்த அங்கங்களில் எல்லாம் நகை அணிய முடியுமோ, அங்கெல்லாம் நகைகளை அணிய மனிதனுக்கு இயற்கையாகவே ஓர் ஆர்வம் இருந்து வந்திருக்கிறது.

கொட்டாவி ஒரு தொற்று நோய், தூக்கம் வருகிறதோ இல்லையோ, பக்கத்திலிருப்பவர் கொட்டாவி விட்டால், நம்மையும் அறியாமல் நாமும் வாயைப்பிளந்து கொட்டாவி விடுவது வழக்கம். கொட்டாவி என்பது குழந்தை, தாயின் வயிற்றினுள் இருக்கும் போதே ஆரம்பிக்கிற ஒன்றாம்.
ஆட்டிசம் எனப்படுகிற மூளை வளர்ச்சிக் குறைபாட்டினால் பாதிக்கப்பட்ட குழந்தைகளுக்கு இப்படி தொற்று கொட்டாவி வருவதில்லை எனக் கண்டுபிடித்திருக்கிறார்கள் ஆராய்ச்சியாளர்கள்.
4 வயதுக்குக் குறைவான குழந்தைகளிடம் இந்த மாற்றம் காணப்பட்டால், ஆட்டிசம் பாதிப்பு இருக்கிறதா எனப் பரிசோதிப்பது நல்லது என்றும் எச்சரிக்கிறார்கள் அவர்கள்.
