வீதி, விமானப் போக்குவரத்துகாஷ்மீரில் கடும் பாதிப்பு


காஷ்மீரில் இந்த ஆண்டு வரலாறு காணாத பனிப்பொழிவு ஏற்பட்டுள்ளது. இதன் காரணமாக மக்களின் இயல்பு வாழ்க்கை கடுமையாக பாதிக்கப்பட்டுள்ளது. 
இந்த நிலையில், கடந்த சனிக்கிழமை இரவு தொடங்கி இடைவிடாமல் கடந்த 3 நாட்களாக பனிப்பொழிவு ஏற்பட்டது. குறிப்பாக காஷ்மீர் பள்ளத்தாக்கு பகுதியில் பனிப்பொழிவு அதிகமாக இருந்தது. 
தொடர் பனிப்பொழிவு காரணமாக ஸ்ரீநகர் ஜம்மு தேசிய நெடுஞ்சாலை மூடப்பட்டது. சாலையின் பல பகுதிகள் பனியால் மூடிக் கிடக்கிறது. 
பனியை அகற்றும் பணியில் நெடுஞ்சாலை துறை ஊழியர்கள் ஈடுபட்டுள்ளனர். ஸ்ரீநகர் விமான நிலையத்தின் ஒடுபாதையும் பனிப்பொழிவால் மூடப்பட்டது. 
இதனால், விமானப் போக்குவரத்து பாதிக்கப்பட்டது. இதனால், நாட்டின் பிற பகுதிகளில் இருந்து காஷ்மீர் பள்ளத்தாக்கு பகுதி துண்டிக்கப்பட்டுள்ளது.
