தமிழகத்தில் சட்டமேலவை வருவதற்கு 
அ.தி.மு.க அரசு அனுமதிக்காது


தமிழகத்தில் சட்டமேலவை வருவதற்கு அ.தி.மு.க அரசு அனுமதிக்காது என்று முதல்வர் ஜெயலலிதா கூறினார்.
கேபிள் டி.வி. அரசுடைமை ஆக்கப்பட நடவடிக்கை எடுக்கப்படும் என்றும் அவர் தெரிவித்தார். முதலமைச்சராகப் பதவி ஏற்ற பிறகு நிருபர்களை தலைமைச் செயலகத்தில் முதல் முறையாகச் சந்தித்த அவர் அவர்களின் கேள்விக்குப் பதில் அளித்தார். வாரந்தோறும் செய்தியாளர்களைச் சந்திக்கப் போவதாகவும் அவர் தெரிவித்தார்.
தி.மு.க. ஆட்சிக்கு வரும்போதெல்லாம் மேலவை அமைப்பதற்கான நடவடிக்கை களை எடுக்கும். அ.தி.மு.க. ஆட்சிக்கு வந்ததும் அதுகுறித்த நடவடிக்கைகளை எடுக்கும். அ.தி.மு.க. ஆட்சிக்கு வந்ததும் அதுகுறித்து தீரிமானங்களை ரத்து செய்யும். மேலவை தேவையில்லை என்கிற முடிவை அ.தி.மு.க நிறுவனர் எம்.ஜி.ஆர். எடுத்தார். அந்த முடிவில் எந்த மாற்றமும் இல்லை. தமிழகத்தில் மேலவை வராமல் இருக்க என்ன செய்ய வேண்டுமோ அதைச் செய்வோம். 
கேபிள் டி.வி. அரசுடமையாக்கப்படும் என அ.தி.மு.க தேர்தல் அறிக்கையில் தெரிவிக்கப்பட்டுள்ளது. அதன்படி அரசுடமையாக்கப்படும். எப்போது எனக் கேட்டால், அதை நடைமுறைக்குக் கொண்டு வரும்போது உங்களுக்குத் தெரியும். அ.தி.மு.க அரசு பொறுப்பேற்று எட்டு நாட்கள்தான் ஆகிறது. அதற்குள்ளாக மிகவும் சீக்கிரமாக இந்தக் கேள்வியைக் கேட்கிaர்கள். 
தி.மு.கவினர் ஆட்சி அதிகாரத்தைப் பயன்படுத்தி மக்களை அச்சுறுத்திப் பறித்துள்ள சொத்துகள் மீட்கப்படும் என அ.தி.மு.க. தேர்தல் அறிக்கையிலே தெரிவிக்கப்பட்டுள்ளது. அது நிறைவேற்றப்படும்.
2ஜி அலைக்கற்றை விவகாரம்: இப்போது எடுக்கப்பட்டுள்ள நடவடிக்கை மூலம் நீதித் துறையின் மீது மக்களுக்கு நம்பிக்கை ஏற்பட்டுள்ளது. பெண் என்பதால் ஒரு வழக்கில் இருந்து சலுகை காட்ட வேண்டும் என்கிற வாதமே தவறானது. பெண் என்பதற்காக குற்ற வழக்குகளில் அவருக்கு சலுகை கோர உரிமையில்லை.
தலைமைச் செயலகம்: தலைமைச் செயலகத்தைக் கட்டுவதற்கு தி.மு.க அரசு அதிக ஆண்டுகளை எடுத்துக் கொண்டது. ஆனால், அந்தக் கட்டடத்தை என்ன செய்வது என்பது குறித்து எங்களை சீக்கிரம் முடிவெடுக்கச் சொல்கிaர்கள்.
சமச்சீர் கல்வி: சமச்சீர் கல்வி இந்த ஆண்டு அமுல் செய்யப்படாது. இந்த கல்வித் திட்டத்தை ஆய்வு செய்வதற்காக குழு அமைக்கப்படும். கல்வித் திட்டத்தை ஆராய்ந்து குழுவின் சார்பில் பரிந்துரைகள் அளிக்கப்படும். இதற்கென கால நிர்ணயம் ஏதும் வகுக்கப்பட வில்லை. மெட்ரோ ரயில்: மெட்ரோ ரயில் உட்பட தி.மு.க. அரசு தொடங்கியுள்ள திட்டங்களின் நிலை குறித்து ஆய்வு செய்யப்பட்டு முடிவெடுக்கும் போது உங்களுக்குத் தெரிவிப்போம் என்று கூறினார் ஜெயலிதா.
