கிறிஸ்துவை நோக்கிப் பயணிக்க


தவக்காலம் தகுந்த தருணமாகும்
உயிர்ப்பு விழாவிற்கு இட்டுச் செல்லும் தவக்காலமானது திருச்சபைக்கு பெறுமதி மிக்கதும், முக்கியமானதுமாகும் என்பதால் நீங்கள் ஊக்கமுள்ள ஒரு வாழ்வை வாழ உங்களுக்கு ஒரு சிறப்பான செய்தியை அளிப்பதில் மகிழ்ச்சியடைகிறேன்.
திருமுழுக்கில் நாம் கிறிஸ்துவின் பாடுகள், மரணத்தில் பங்காளிகளானபோது எமக்கு கிறிஸ்து ஆண்டவரின் புது வாழ்வு அருளப்பட்டது. அப்போது சீடர்களின் மகிழ்வானதும் துணிகரமானதுமான வாழ்வு எம்மில் ஆரம்பமானது. 
அதே வேளை கிறிஸ்து இயேசு கொண்டிருந்த மன நிலையை (பிலி 2:5) எமது வாழ்வில் அனுபவிக்க அனுமதிக்கின்றது. நாமும் கிறிஸ்துவின் மரணம், உத்தானத்தில் பங்குகொள்ளும்போது தான் எம்மில் உருமாற்றம் நடைபெறுகின்றது என்று விளக்குகின்றார் பவுலடியார். (பிலி 3:10-11). 
திருமுழுக்கு கடந்த காலம் நடைபெற்ற ஒரு சடங்கல்ல. ஆனால் கிறிஸ்துவை சந்திப்பதும், உண்மையான மனமாற்றத்திற்கு அழைப்பதும், கிறிஸ்துவின் முதிர்ச்சி நிலையை அடைவதுமாகும். 
திருச்சபையானது, உயிர்ப்பு விழா திருவிழிப்பை, திருமுழுக்கு கொண்டாட்டத்துடன் இணைத்துள்ளது. இயேசுவை மரணத்திலிருந்து உயிர்ப்பித்த அதே இறைவனின் ஆவியை (உரோ 8:11) எமக்குள் பற்றியெரியச் செய்து கிறிஸ்துவ விசுவாச வாழ்வு வாழ தவக்காலம் அழைக்கிறது.
உயிர்த்த ஆண்டவரின் திருவிழாவைக் கொண்டாட எம்மை தயார்ப்படுத்துவதற்கு இறைவார்த்தை எம்மை வழி நடத்த விட்டுவிடுவதை விட வேறு மிகவும் பொருத்தமானது ஏது?
திருச்சபையானது இக்காரணத்தால் தவக்கால பயணத்தில் ஒவ்வொரு ஞாயிறு வாரமும் நற்செய்தி வாசகங்களால் ஆண்டவரை ஆழமாக சந்திக்கவும், புதிய ஒளியில் தீர்மான மெடுத்து, எம்மை முழுவதும் அவருக்கு அர்ப்பணிக்கவும் உதவுகின்றது.
1வது, தவக்கால ஞாயிறு இயேசுவின் பணியின் ஆரம்பத்தில் சாத்தானின் சோதனையில் இயேசுவின் வெற்றிகரமான போராட்டம், எமது சொந்த பலவீனத்திற்கு விழிப்பும் தீய சக்தியை வெற்றிகரமாக மேற்கொள்ள ஒரு நினைவூட்டலாகும்.
2வது, தவக்கால ஞாயிறு, ஆண்டவரின் உரு மாற்றம் பற்றிய செய்தியை (மத் 17:1) இவருக்கு செவி சாயுங்கள் (மத் 17:4) என்பவை இறை பிரசன்னத்தில் எம்மை அமிழ்த்த சப்தம் நிறைந்த நாளாந்த வாழ்விலிருந்து தூரமாக்க எம்மை அழைக்கின்றது.
3 வது தவக்கால ஞாயிறு, சமாரியப் பெண்ணிடம் இயேசு, விடுக்கும் வினாவான ‘குடிக்க எனக்கு கொடு’ என்பதும் (யோவா. 4:14) இறைவன் ஒவ்வொரு ஆண், பெண் மேல் கொண்டுள்ள பாசத்தையும் அது பொங்கி எழுந்து நிலைவாழ்வு அளிக்க விழித்தெழச் செய்ய விரும்புவதையும் வெளிப்படுத்துகின்றது.
4வது தவக்கால ஞாயிறு, குருடனாகப் பிறந்த மனிதனின் நற்செய்தி (யோவா. 9:35-38) கடவுளின் மகனை விசுவசிக்கின்றாயா? என்ற வினாவையும் கிறிஸ்து எமது உள்ளார்ந்த பார்வையைத் திறக்க விரும்புகின்றார் என்பதன் அடையாளத்தையும் கூறுகின்றது.
5ம் ஞாயிறு, இலாசரின உயிர்ப்பை எடுத்துக் கூறி, எமது இறுதி வாழ்வின் மறைபொருளை எதிர்கொள்கின்றோம் என்கின்றது (யோவா 11:25-26) தவக்கால பயணம் தனது நிறைவை சிறப்பாக பாஸ்கா இரவின் விழிப்பில் கண்டடைகின்றது. அவரின் சீடராவதற்கு திருமுழுக்கு வார்த்தை பாட்டைப் புதுப்பித்து, கிறிஸ்துவே எமது வாழ்வின் எஜமான் என்பதை மீண்டும் உறுதிப்படுத்தி, எமது அர்ப்பணத்தை அறிக்கையிடுகின்றோம்.
இத் தவக்காலப் பயணத்தில் எமது வாழ்வில் ஆழமான மனமாற்றத்தின் தாக்கத்தை ஏற்படுத்த அழைக்கப்பட்டுள்ளோம். தமஸ்கு நகரப் பாதையில் புனித பவுல் அடியாருக்கு ஏற்பட்ட மனமாற்றம் போன்று நாமும் பரிசுத்த ஆவியினால் உருமாற்றம் பெற்று இறை சித்தத்திற்கு ஏற்ப எமது வாழ்வை உறுதியாக அமைத்துக்கொள்வோம். 
இதனால் எமது அகந்தையில் இருந்து விடுபட்டு மற்றவர்களின் மேல் ஆதிக்கம் செலுத்தும் இயல்பூக்கத்தை மேற்கொண்டு உண்மைத் தன்மையுடன் எம்மை யார் என்று கண்டுகொண்டு பச்சாத்தாபம் எனும் அருட்சாதனத்தினால் புதுப்பிக்கப்பட்டு கிறிஸ்துவை நோக்கி நடைபோட இத் தவக்காலமானது தகுந்த நேரமாகும்.
அன்பான சகோதர சகோதரிகளே! மீட்பரோடு உள்ள தனி உறவினூடாகவும், நோன்பு, தர்மம், செபத்தினூடாகவும் உயிர்த்த ஞாயிறை நோக்கிய மனமாற்றப் பயணத்தில் எமது திரு முழுக்கை மீண்டும் கண்டுகொள்வோம். 
அதனை இப்போது புதுப்பித்துக் கொள்வோம். இவ்வருள் எமது எல்லா செயற்பாடுகளையும் ஒளியூட்டி வழிப்படுத்தும் கிறிஸ்துவை தாராள மனத்துடனும், உண்மைத் தன்மையுடனும் பின்பற்றி நாளாந்தம் அவரை அனுபவிக்க திருமுழுக்கு திருவருட்சாதனம் அழைக்கின்றது.
மனுவுருவமான இறைவார்த்தையை விசுவாசத்தில், தன்னில் உருவாக்கிய மரியாளிடம் எம்மை ஒப்படைத்து, மரியாளைப் போன்று அவளின் மகன் இயேசுவைப் போன்று மரணம், உயிர்ப்பில் எம்மை அமிழ்த்தி முடிவில்லா வாழ்வை அனுபவிப்போம்.
