அன்னா ஹசாரே உண்ணாவிரத மேடையில் எதிர்க்கட்சிகள் பங்கேற்பு: லோக்பால் மசோதா பற்றி பகிரங்க விவாதம்


அன்னா ஹசாரே உண்ணாவிரத மேடையில் முதல் முறையாக எதிர்க்கட்சி தலைவர்கள் பங்கேற்றனர். லோக்பால் சட்ட மசோதா குறித்து அவர்கள் பகிரங்க விவாதம் நடத்தினார்கள்.
வலுவான லோக்பால் மசோதாவை வற்புறுத்தி காந்தியவாதியான அன்னா ஹசாரே டெல்லி ஜந்தர் மந்தரில் நேற்று ஒரு நாள் அடையாள உண்ணாவிரதம் மேற் கொண்டார். இதுவரை தனது போராட் டத்தின்போது அரசியல் கட்சிகளுக்கு இடம் அளிக்காத அன்னா ஹசாரே, நேற்று முதன் முறையாக அனைத்துக் கட்சிகள் பங்கேற்ற வெளிப்படையான விவாதத்துக்கு அழை ப்பு விடுத்து இருந்தார்.
பாராளுமன்றத்துக்கு நிர்ப்பந்தம் கொடுப்ப தாகக் கூறி காங்கிரஸ் கட்சி இந்த அழைப்பை நிராகரித்துவிட்டது. பா.ஜனதா, இடதுசாரிகள் மற்றும் எதிர்க்கட்சி தலைவர்கள் இந்த விவாதத்தில் பங்கேற்று பேசினார்கள்.
லோக்பால் மசோதா வரம்புக்குள் பிரதமர் சி.பி.ஐ. கீழ்நிலை அரசு அதிகாரி கள் மற்றும் மக்கள் சாசனத்தை சேர்க்க வேண்டும் என்ற அன்னா ஹசாரே குழு வின் முக்கிய கோரிக்கைகளுக்கு அவர்கள் ஆதரவு தெரிவித்தனர். அதே நேரத்தில், நீதித்துறையை லோக் பால் வரம்புக்குள் சேர்க்கக்கூடாது என் றும் நீதித்துறை நம்பகத்தன்மை சட்டத்தை வலுப்படுத்த வேண்டும் என்றும் அவர்கள் கருத்து தெரிவித்தனர். அனைத்து அரசியல்வாதிகளும் ஊழல் வாதிகள் என்று அன்னா ஹசாரே பிர சாரம் செய்ய வேண்டாம் என்று வேண்டு கோள் விடுத்த அவர்கள்,
அவருடைய அனைத்து கோரிக்கைகளை யும் ஏற்க முடியாது என்றும் தெரிவித்தனர். பா. ஜனதா கட்சியின் மூத்த தலைவர்களில் ஒருவரும் பிரபல வக்கீலுமான அருண் ஜெட்லி விவாதத்தில் பங்கேற்று பேசிய தாவது, &quot;வலுவான லோக்பால் மசோதா, இந்த நாட்டுக்கு அவசியமான தேவையா கும். இந்த மசோதாவின் அடிப்படை கொள்கைகளை விட்டுக்கொடுக்க முடி யாது. பாராளுமன்ற நிலைக்குழுவின் அறி க்கை பாராளுமன்றத்தின் உணர்வுகளை பிரதிபலிக்கவில்லை. பிரதமர் பதவியில் இருக்கும்போது அவரை லோக்பால் வரம்புக்குள் உட்படுத்த வேண்டும்.
சி.பி.ஐ. மத்திய அரசினால் தவறாக பயன்படுத்தப்படுகிறது. அரசின் கட்டுப்பாட் டில் இருந்து சி.பி.ஐ. விடுவிக்கப்பட வேண்டும். சட்டங்கள் பாராளுமன்றத்தில் தான் உருவாக்கப்படுகின்றன. என்றாலும், இதில் மக்களின் கருத்தையும் கவனிக்க வேண்டும்&quot;. இவ்வாறு அருண்ஜெட்லி கூறினார். அரசு பதிவிதழ்பெறாத ஊழியர் களை (என்.ஜி.ஓ.க்கள்) லோக்பால் வரம்புக்குள் சேர்ப்பதற்கும் அவர் எதிர்ப்பு தெரிவித்தார். இந்திய கம்யூனிஸ்ட் கட்சி தலைவர் ஏ.பி. பரதன் பேசும்போது பிரதமர், சி.பி.ஐ. மற்றும் அனைத்து அரசு ஊழியர்களையும் லோக்பால் வரம்புக்குள் சேர்ப்பது என்ற அன்னா குழுவினரின் கோரிக்கைக்கு ஆதரவு தெரிவித்தார்.
