முல்லைப்பெரியாறு அணை பராமரிப்பு: தமிழக அரசுக்கு அனுமதி


முல்லைப் பெரியாறு அணையை பராமரிக்க தமிழக அரசுக்கு அனுமதி அளித்துள்ளது உச்சநீதிமன்றம்.
தமிழக மற்றும் கேரள மாநிலங்களுக்கு பெரிய நீர் ஆதாரமாக இருப்பது முல் லைப் பெரியாறு அணை. இந்த அணை தொடர்பாக இரு மாநிலங்களுக்கு இடையே ஆண்டு கணக்காக பிரச்சினை நீடித்து வருகிறது.
சமீபத்திய காலமாக புதிய அணை கட்ட கேரள அரசு தீவிர நடவடிக்கை மேற் கொண்டு வருகிறது. இந்நிலையில் அணையை பராமரிக்க போன தமிழக அதிகாரிகளை கேரள அரசு தடுத்து நிறுத்தியது. இந்நிலையில் அணையை பராமரிப்பது தொடர்பாக இரு மாநில அரசுகளும் உச்ச நீதிமன்றில் மனுத்தாக்கல் செய்து இருந்தது.
இம்மனு தொடர்பான விசாரணை வந்தது. அதில் அணையை தொடர்ந்து தமிழக அரசே பராமரிக்கலாம் என்று உச்ச நீதிமன்றம் உத்தரவிட்டுள்ளது.மேலும் நீதிபதி ஆனந்த் தலைமையிலான குழுவினரின் அறிக்கையை கேரள அரசுக்கு வழங்கிடவும் நீதிபதிகள் உத்தரவு பிறப்பித்தனர்.
