இயேசுவின் திருவுடல் திரு இரத்தம்

இயேசு கிறிஸ்து உலக மீட்புக்காகப் பாடுபட்டு மரித்து தன்னையே பலியாக்குகிறார். இந்த மாபெரும் மீட்பு நிகழ்வை நாம் 10ம் திகதி நினைவுகூருகின்றோம்.
ஆண்டவர் மோயீசன் வழியாக இஸ்ரயேல் மக்களோடு அவர்களின் வாழ்க்கை முறையை நெறிப்படுத்துவதற்காகவும் தாமே இஸ்ராயேல் மக்களின் கடவுள் என்று உணர்த்துவதற்காகவும் உடன்படிக்கை செய்வதையும், இயேசு தன்னையே பலிப்பொருளாகவும், பலியாகவும், பலியை நிறைவேற்றும் நித்திய குருவாகவும் இருந்து உலக மக்களை பாவத்திலிருந்து மீட்க தம் இரத்தத்தை சிந்தினார் என்றும் வேதாகமத்தில் பார்க்கின்றோம். நற்செய்தியில் இயேசுவின் இறுதி இராவுணவின்போது இயேசு நற்கருணையை நிறுவியதைப் பார்க்கின்றோம். 
அப்பத்தை தன் உடலாகவும் திராட்சை இரசத்தை தன் இரத்தமாகவும் மாற்றுகின்றார். இதை விசுவாசத்தின் மறைபொருளாக ஒவ்வொரு திருப்பலியிலும் அறிக்கையிடுகின்றோம். 
விலைமதிக்க முடியாத மிக உயர்ந்த கொடையாகிய நற்கருணையை பெறும் நாமும் வாழ்வது நானல்ல என்னில் கிறிஸ்துவே வாழ்கின்றார் எனப் பறைசாற்றுவோமாக. (ஸ)
