உலக மீட்புக்காகதேவ அன்னையுடன்இணைந்து செபிப்போம்!


ஜீத்தோலிக்கத் திருச்சபை கடந்த ஜுலை 16ம் திகதி கார்மேல் அன்னையின் திருநாளையும் கார்மேல் துறவற சபையின் திருநாளையும் கொண்டாடியது. அதனையொட்டிய சிறப்புக் கட்டுரை இது.
இயேசுவுக்கு அடுத்த நிலையில் வைத்துப் போற்றப்படும் கன்னி மரியாள் உலக மக்களால் ஆயிரமாயிரம் பெயர்கள் சூட்டி அழைக்கப்படுகின்றாள்.
அற்புதங்கள் அதிசயங்கள் நிகழ்ந்த இடங்களின் பெயர்களை அடை மொழியாகக் கொண்டு இவளை அழைக்கின்றனர்.
கார்மேல் மலை மாதா துறவற சபையினர் யூலை மாதம் 16 ஆம் திகதி கார்மேல் மலை புனித கன்னி மரியாளின் திருவிழாவைக் கொண்டாடுகின்றார்கள்.
இது கார்மேல் துறவற சபையின் முக்கியமான திருநாள் ஆகும். இச்சபை தோன்றிய நாள் இச் சபை மரியாள் விழாவை திருச்சபைக்கு தந்து சிறப்பித்துள்ளது.
கார்மேல் என்ற சொல்லுக்கு எபிரேய மொழியில் தோட்டம் என்பது பொருள். இதற்கும் எலியாவிற்கும் தொடர்பு உண்டு என்று பாரம்பரியம் நம்புகின்றது. இது பாலஸ்தீன நாட்டில் உள்ள ஹைபா வளைகுடாவில் 1800 அடி உயரத்தில் உள்ள தோட்டத்தில் இறைவாக்கினர் எலியா தங்கி இறைவனோடு செபத்தில் ஒன்றித்து வந்த இடம் இதுதான் என்று வரலாற்றுப் பின்னணி குறிப்பிடுகிறது.
சிலுவைப் போர் நடந்த காலத்தில் கார் மேல் துறவற சபைத் துறவிகள் சரேசெல்ஸசால் ஒடுக்கப்பட்டு சித்திரவதை செய்யப்பட்டு கொலை செய்யப்பட்டனர். இதனால் பாதுகாப்புத் தேடி துறவிகள் பல இடங்களுக்கு சென்று வாழ்ந்தனர். பலர் ஐரோப்பிய நாடுகளுக்குச் சென்றனர். சிலர் பாலஸ்தீன நாட்டில் உள்ள மலைப் பகுதிகளுக்குச் சென்று வனத் துறவிகளாக வாழ்ந்தனர். இப்படி வந்தவர்கள் தான் இந்த கார்மேல் மலைப் பகுதியில் வாழ்ந்து வந்தனர். இங்கு இவர்கள் மரியன்னையின் பாதுகாப்பில் தொடர்ந்து வாழ அன்னைக்கு ஒரு சிற்றாலயம் எழுப்பி தங்கள் பக்தி முயற்சிகளை வெளிப்படுத்தினர்.
இதுதான் இன்று கார்மேல் மலை புனித கன்னி மரியாள் ஆலயம் என்று அழைக்கப்படுகின்றது. இந்த மலைக்கு வந்த நாளைத் தான் தங்களின் சபையின் தொடக்க நாளாக கொண்டாடுகின்றனர். (யூலை 16). 12, 13 ஆம் நூற்றாண்டுகளில் சபைத் தலைவராக இருந்த சைமன் ஸ்டாக் என்ற ஆங்கிலேயர் சிதறடிக்கப்பட்ட தனது சபைக்காக அன்னை மரியாளிடம் பாதுகாப்பு வேண்டி தினமும் சிறப்பாக செபித்து வந்தார்.
இவரின் வேண்டுதலின் பரிசாக 1251 இல் யூலை 16இல் அன்னை மரியா இவருக்கு காட்சி தந்து அன்னையின் திருவுருவம் தாங்கிய உத்தரியம் அணிந்து கொள்ளும்படி கேட்டுக் கொண்டார். மேலும் அக் காட்சியம் பிள்ளைக்குரிய அன்போடு இந்த உத்தரியம் அணிந்து தம்முடைய நன்மைத் தனத்திலும் மன்றாட்டிலும் நம்பிக்கை கொண்டு அவளிடம் வேண்டும் எல்லோரும் தொடர்ந்து அவளின் சக்திவாய்ந்த வேண்டுதல் வழியாக விண்ணகப் பேரின்பத்தைப் பெறுவர். இவ்வுலகில் வாழும் பொழுது அவரது தாயன்பில் இறுதிவரை வழிநடத்தப்பட்டு இறைப் பாதுகாப்பில் வாழ்வார்கள் என்றும் வாக்களித்தார்.
இதன் வெளிப்பாடாக கார்மேல் சபைத் துறவிகள் இந்த உத்தரியம் அணிந்து அன்னையின் பாதுகாப்பை வேண்டி வந்தனர். இந்தப் பக்தியையும் பலன்களையும் பிறருக்கு எடுத்துரைத்தும் வந்தனர். இந்த திருநாளின்போது சிறப்பாக உத்தரியம் புனிதப்படுத்தி எல்லோரும் அன்னையின் பாதுகாப்பில் வளர அடையாளமாக வழங்குவர். இன்று உத்தரியம் அணியும் வழக்கம் அன்னை மரியின் பக்தி முயற்சிகளில் ஒன்றாக உள்ளது. சிறப்பாக அவளின் பரிந்துரையிலும் பாதுகாப்பிலும் உள்ள நம்பிக்கையை அது வெளிப்படுத்துகின்றது.
இது முதலில் திருச்சபை திருவழிபாட்டில் 14 ஆம் நூற்றாண்டில் விழாக் கொண்டாட்டமாக இடம்பெற்றது. பின்பு 1726 ஆம் ஆண்டு உலகெங்கும் உரோமன் கத்தோலிக்க திருச்சபையின் திருவழிபாடு அட்டவணையில் அன்னை மரியாளின் விழாக்களில் ஒன்றாக இடம்பெற்றது.
இத்திருநாளானது மரியன்னையின் பரிந்துரையில் நம்பிக்கை வைத்து அவளின் பாதுகாப்பிலும் நன்மைத்தனத்திலும் கிறிஸ்து என்ற புனித மலையை நாம் அடைந்து விண்ணக பேரின்பத்தை பெற முடியும் என்று அவளின் அருளாட்சியில் வளர அழைக்கும் மரியன்னையின் பரிந்துரைக்காக நம்மை அழைக்கிறது. அத்துடன் இந்த விசுவாசத்தை வெளிப்படுத்தும் விதமாக இறை ஆசியில் தொடர்ந்து வளர உத்தரியம் அணிந்து உண்மைக் கிறிஸ்தவர்களாக விசுவாச சாட்சியம் பகிர்ந்து வாழ நம்மை அழைக்கிறது.
சியோன் மகளே இறை ஆலயத்தை புதுப்பிக்கவும் புனித நாட்டை வளப்படுத்தவும் உள் வழியாக இறைவன் எனக்கு அருள் செய்வாராக இறைவிருப்பத்தை வாழ்வில் நிறைவேற்றுபவர் நிறை அருளால் ஆசிக்கப்படும் பேற்றினைப் பெறுவர். கிறிஸ்து என்ற கடவுளின் மலையை அடைய மரியாள் காட்டும் வழியில் நடப்போம். அவள் பாதுகாப்பும் பரிந்துரையும் என்றும் நம்முடன் இருக்கும். கார்மேல் மலை ஆசி நம்மை தெய்வீக மலைக்கு அழைத்தச் செல்லும்.
உயர்ந்த உன்னதமான வழிகளை, நெறிகளைக் காட்டும். மனிதம் மீட்புப்பெற செபம் மிகவும் தேவைப்படுகிறது. உலகில் சமாதானம் நிலவ செபம் மிகவும் இன்றியமையாதது. இந்த இரண்டு செயல்களும் அன்னை மரியின்பக்தி முயற்சிகளால் மேற்கொள்ளும் செயல்பாடாகும். ஏனெனில் உலகம் மீட்புப் பெற அன்னை நம்மிடம் கேட்பதெல்லாம் அவரோடு சேர்ந்து செபிக்கவே. எனவே அன்னையோடு சேர்ந்து செபிப்போம். அவள் மாசற்ற இருதயம் தரும் அன்பின் அருளிரக்கத்தை அணிந்து கொள்வோம். சமாதானத்தின் தூதர்களாய் வாழ்வோம் !

