மாத்தளை ஆமினா தேசிய பாடசாலைமாணவிக்கு மத்திய மாகாண ஆளுநர் பாராட்டு


(மாத்தளை சுழற்சி நிருபர்)
கல்வி அமைச்சினால் அண்மையில் பாடசாலை மட்டத்தில் நடத்தப்பட்ட ஆங்கில தின போட்டியில் அகில இலங்கை ரீதியில் இரண்டாம் இடத்தை பெற்றுள்ள மாத்தளையைச் சேர்ந்த எம்.ஏ.எப். நுஹா என்ற மாணவியை பாராட்டி மத்திய மாகாண ஆளுநர் டிக்கிரி கொப்பேகடுவ வாழ்த்துச் செய்தியொன்றை அனுப்பி வைத்துள்ளார். 
மாத்தளை ஆமினா தேசிய பாடசாலையில் தரம் 12 இல் கல்வி பயின்றுவரும் இம்மாணவியை பாராட்டி மத்திய மாகாண ஆளுநரால் அனுப்பி வைத்துள்ள வாழ்த்துச் செய்தியில் இம்மாணவி பாடசாலைக்கும், மத்திய மாகாணத்திற்கும் கீர்த்தியையும், பெருமையையும் தேடித்தந்துள்ள தோடு மாணவியின் அடைவு குறித்தும் மிகவும் பெருமையடை வதாகவும் அதில் தெரிவிக்கப்பட்டுள்ளது.
