கல்ஹின்ன - பட்டகொள்ளாதெனியவீதியை உடன் திருத்த கோரிக்கை


(ஹாரிஸ்பத்துவ குறூப் நிருபர்)
பூஜாபிட்டிய பிரதேச சபை எல்லையில் அமைந்துள்ள கல்ஹின்ன - பட்டகொள்ளாதெனிய வீதி பாரிய அளவில் பழுதடைந்துள்ளதால் பொதுமக்களும், வாகன சாரதிகளும் பெரும் அசெளகரியங்களை எதிர்கொண்டு வருகின்றனர்.
ரச மற்றும் தனியார் போக்குவரத்து சேவைகள் இவ் வீதியில் நடைபெற்று வருகின்ற போதிலும் அவை சீராக செயல்படுவதுமில்லை. மேலும் இப் பிரதேசத்திலுள்ள மக்களின் வசதி கருதி இடம்பெற்று வந்த கொழும்பு - பட்டகொள்ளாதெனிய இ.போ.ச. பஸ்சேவை வீதியின் அவல நிலை காரணமாக இடைநிறுத்தப்பட்டுள்ளதால் மக்கள் பெரும் கஷ்டங்களுக்கு ஆளாகி வருகின்றனர். சுமார் 24 கிலோ மீற்றர் தொலைவிலுள்ள கண்டி நகருக்கு சென்று அங்கிருந்தே கொழும்பு சென்று திரும்ப வேண்டிய நிர்ப்பந்தம் அவர்களுக்கு ஏற்பட்டுள்ளது.
இப்பிரதேசத்திலிருந்து நகருக்குச் செல்லும் பாடசாலை மாணவர், வைத்திய சிகிச்சை நாடிச் செல்லும் நோயாளர்கள் மற்றும் வயோதிபர்கள் இதனால் பல சோதனைகளை அனுபவிக்கின்றனர். எனவே பூஜாபிட்டிய பிரதேச சபையும், வீதி அபிவிருத்தி அதிகார சபையும் விரைவில் உரிய நடவடிக்கைகளை மேற்கொள்ள வேண்டும் என மக்கள் கோரிக்கை விடுக்கின்றனர். (ஐ - ஞ)
