சீரற்ற காலநிலையால் பாதிக்கப்பட்ட கா.பொ.த. பரீட்சார்த்திகளின் தரவுகள் கோரப்படுகின்றன


நாட்டிலேற்பட்ட சீரற்ற காலநிலையால் கா.பொ.த. சாதாரணதரப் பரீட்சைக்கு தோற்ற முடியாமல் போன மாணவர்களின் தரவுகளை பாடசாலை அதிபர்கள் ஊடாக வழங்குமாறு பரீட்சைகள் திணைக்களம் அறிவித்துள்ளது.
கடந்த டிசம்பர் மாதம் 17,18,19 மற்றும் 20 ஆம் திகதிகளில் இடம்பெற்ற பரீட்சைகளுக்கு சீரற்ற காலநிலையால் தோற்றாத மணவர்களுக்கே மீள் பரீட்சைகள் எதிர்வரும் பெப்ரவரி மாதம் 09,10 மற்றும் 11ஆம் திகதிகளில் நடத்தப்படவுள்ளதாக திணைக்களம் அறிவித்துள்ளது.
எனவே பரீட்சைக்கு தோற்றும் பாதிக்கப்பட்ட பரீட்சார்த்திகள் தமது பாடசாலை அதிபர்கள் ஊடாக தரவுகளை பரீட்சைகள் திணைக்களத்துக்கு அனுப்பிவைக்க வேண்டுமென அறிவிக்கப்பட்டுள்ளது.
இதேவேளை, தனியார் பரீட்சார்த்திகள் தமது தகவல்களை நேற்றைய தினம் வெளியிடப்பட்ட பத்திரிகை அறிவுறுத்தல்களுக்கமைய எதிர்வரும் 15ஆம் திகதிக்கு முன்னர் அனுப்பிவைக்க வேண்டும்.
இது தொடர்பான மேலதிக தகவல்களை 0112784208, 0112784537, 0113188350, 0112786200,0112784201 மற்றும் 0112784204 ஆகிய தொலைபேசி இலக்கங்களுடன் தொடர்பு கொண்டு பெற்றுக்கொள்ள முடியுமென பரீட்சைகள் திணைக்களம் குறிப்பிட்டுள்ளது.

