காணாமல் போனவர் கற்பாறையில் சிக்கிய நிலையில் உயிருடன் மீட்பு


மாட்டுக்குப் புல்லறுக்கச் சென்று காணாமல் போனவர் காட்டிலுள்ள கற்பாறையில் சுயநினைவற்ற நிலையில் பொதுமக்களால் மீட்கப்பட்ட சம்பவமொன்று தலவாக்கலை கிரேட் வெஸ்டன் கல்கந்தை தோட்டத்தில் நேற்று இடம்பெற்றுள்ளது.
இச் சம்பவம் தொடர்பில் மேலும் தெரியவருவதாவது,
தலவாக்கலை கிரேட் வெஸ்டன் தேயிலைத் தோட்டத் தொழிற்சாலையில் தொழில் புரிகின்ற 24 வயதுடைய இளைஞரொருவர் நேற்று முன்தினம் (21-12-2012) முற்பகல் 11 மணியளவில் மாட்டுக்கு புல்லறுப்பதற்காக காட்டுப்பகுதிக்குச் சென்றுள்ளார்.
அவ்வாறு சென்றவர் மாலையாகியும் வீடு திரும்பாத காரணத்தினால் அவரின் உறவினர்களும் தோட்ட மக்களும் காட்டுப்பகுதியில் தொடர்ந்து தேடியுள்ளனர்.
இந்தச்சம்வம் தொடர்பாக லிந்துலை பொலிஸாரின் கவனத்திற்கும் கொண்டு வந்தனர்.
இந்நிலையில் நேற்று நண்பகல் 12.30 மணியளவில் குறிப்பிட்ட நபர் கற்பாறை இடுக்கொன்றில் சிக்கிய நிலையில் பொதுமக்களால் மீட்கப்பட்டார்.
இதன்பின்பு இவரை மீட்டத்தோட்ட மக்கள் அவரை உறவினர்களிடம் ஒப்படைத்துள்ளனர். சுயநினைவுக்கு வந்த அவர் தனக்கு என்ன நடந்ததென்று கூற முடியாத நிலையிலிருந்ததாகவும் தோட்ட மக்கள் தெரிவிக்கின்றனர்.

