சிறு கைத்தொழில் உற்பத்தியாளர்களின் கண்காட்சியில்சூரிய சக்தி தயாரிப்புகளுக்கு இரண்டாவது இடம்


உள்ளூர் கைத்தொழிலாளர்களை ஊக்குவிக்கும் நோக்கில் இளைஞர் விவகார மற்றும் திறன்கள் அபிவிருத்தி அமைச்சு நடத்திய கண்காட்சியில் சூரிய சக்தி தயாரிப்புக்களை மேற்கொண்ட கீர்த்தி குமார இரண்டாவது இடத்தை பெற்றுக்கொண்டார்.
சிறு கைத்தொழில் உற்பத்தியாளர்களின் கண்காட்சி கொழும்பு பண்டாரநாயக்க சர்வதேச ஞாபகார்த்த மாநாட்டு மண்டபத்தில் அண்மையில் நடைபெற்ற போதே கீர்த்தி குமாரவுக்கு இந்த விருதை இளைஞர் விவகார மற்றும் திறன்கள் அபிவிருத்தி அமைச்சர் டலஸ் அழகப்பெரும வழங்கி னார். 
நாடு தழுவிய ரீதியில் 17 மாவட்டங் களைச் சேர்ந்த பலர் தமது உற்பத்தி பொருட்களை காட்சிப்படுத்தியிருந்த இக்கண்காட்சியில் 300 இற்கும் அதிகமான காட்சிக் கூடங்கள் அமைக்கப்பட்டிருந்தன.
சூரிய சக்தியில் பயன்படுத்தக்கூடிய வகையில் LED தொழில்நுட்பத்தை பயன்படுத்தி உற்பத்தி செய்யப்பட்டிருந்த டியூப் லைட், ஸ்ரீட் லைட், கார்டன் லைட் ஆகியனவும் “Hybrid Solar Control” கட்டமைப்பும் இதன் போது பலரது கவனத்தை ஈர்த்தன.
முக்கியமாக சூரியசக்தி மூலம் பயன்படுத்தக்கூடிய வகையில் உற்பத்திப் செய்யப்பட்டுள்ள “ஹைபிரிட் சோலர் கொன்ட்ரோல்” கட்டமைப்பு மின்சார வசதியற்ற பகுதிகளுக்கு ஏற்ற சிறந்த கட்டமைப்பாகும். அத்துடன் மின்சார கட்டணத்தை குறைத்துக் கொள்ள முயற்சிப்பவர்களுக்கு இதனை பயன்படுத்தி தமது கட்டணங்களை குறைத்துக்கொள்ளலாம்.
வியாஷோ இனோவேஷன் நிறுவனத்தைச் சேர்ந்த கீர்த்தி குமாரவின் பொருட்களை உள்ளூர் சந்தையில் விற்பனை செய்யும் ஏக முகவர்களாக குளோபல் லைப் ஸ்டைல் லங்கா நிறுவனம் விளங்கி வருகின்றதுடன் அவர்களின் வழிகாட்டலின் பேரிலேயே அவர் இம்முறை கண்காட்சி யில் பங்குபற்றி யுள்ளார். 
இதற்கு முன்னர் கொழும்பு மாவட்டத்தில் நடைபெற்ற கண்காட்சியில் முதலாவது இடத்தை பெற்றுக்கொண்ட கீர்த்தி குமார தற்போது நாடு தழுவிய ரீதியில் நடைபெற்ற இப்போட்டிகளில் இரண்டாவது இடத்தை பெற்றிருப்பது விசேட அம்சமாகும்.
இரண்டாவது இடத்தை பெற்றுக்கொண்ட கீர்த்தி குமார கருத்துத் தெரிவிக்கையில், “இம்முறை கண்காட்சியில் என்னை கலந்து கொள்ளுமாறு குளோபல் லைப் ஸ்டைல் லங்கா நிறுவனமே உற்சாகப்படுத்தியது. அவர்களது ஆலோசனைக் கமையவே பங்குபற்றினேன். இரண்டாவது இடத்தை வென்றெடுத்தமை மகிழ்ச்சியளிக்கின்றது” என கூறினார்.
