சீன திருவிழாவில் 100 கோடி குறுந்தகவல்கள் அனுப்பி சாதனை



சீனாவில் கொண்டாடப்பட்ட திருவிழாவான இலைதுளிர் காலத் திருவிழாவில் சீன கைத்தொலைபேசி நிறுவனங்கள் தலா ஒரு கோடி குறுந்தகவல்களை அனுப்பி சாதனை படைத்துள்ளன. சீனாவின் மிகப் பெரிய திருவிழாவாக கொண்டாடப்படுவது இலைதுளிர்கால விழாவாகும். இந்த விழாவையொட்டி சீன மக்கள் தங்களின் நண்பர்கள் மற்றும் உறவினர்களுக்கு வாழ்த்துச் செய்திகளை தங்களின் கைத்தொலைபேசியில் இருந்து குறுந்தகவல் மூலம் வாழ்த்துக்களை பரிமாறிக் கொண்டனர். இதன்படி அனுப்பப்பட்ட அனைத்து நிறுவனங்களையும் சேர்த்து மொத்தம் 100 கோடியை தாண்டியிருக்கக் கூடும் என்று கணக்கிடப்பட்டுள்ளது. பீஜிங் நகரில் மட்டும் சுமார் 143 மில்லியன் குறுந்தகவல்கள் பரிமாற்றம் நடைபெற்றுள்ளது. ஒரு வினாடிக்கு 4 ஆயிரத்து 700 என்ற விகிதத்தில் அனுப்பப்பட்டுள்ளதாக நிறுவனங்கள் தெரிவித்துள்ளன. ஷாங்காய் மாகாணத்தில் மட்டும் திருவிழா தினத்தன்று 920 மில்லியன் குறுந்தகவல்கள் அனுப்பப்பட்டுள்ளன. இவை குவாங்டாங் மாகாணத்தை காட்டிலும் 20 சதவீதம் அதிகமாகும். ஆண்டு தோறும் குறுந்தகவல் மூலம் தகவல் அனுப்புவோரின் எண்ணிக்கை 23 சத வீதம் அதிகரித்து காணப்படுகிறது என்பது குறிப்பிடத்தக்கது.
குற்றச்சாட்டுகள் தவறானவை:
அசாஞ்சின் ஆணித்தரமான பதில்
என்னை சுவீடனுக்கு நாடு கடத்தும் வழக்கு, என் மீது சுமத்தப்பட்டுள்ள குற்றச்சாட்டுகள் அனைத்தும் தவறானவை என்பதை நிரூபிக்கும் என்று “விக்கிலீக்ஸ்” நிறுவுனர் ஜூலியன் அசாஞ்ச் தெரிவித்துள்ளார். லண்டனின் பெல் மார்ஷ் மாஜிஸ்திரேட் நீதிமன்றில் அசாஞ்ச் மீதான சுவீடனுக்கு நாடு கடத்தும் வழக்கு விசாரணை நேற்று முன்தினம் இரண்டாவது நாளாக நடந்தது. முதல் நாள் விசாரணையில் அசாஞ்சின் சட்டத்தரணிகள் “அவர் சுவீடனுக்கு நாடு கடத்தப்பட்டால் சுவீடன் அவரை அமெரிக்காவுக்கு அனுப்ப வாய்ப்புள்ளது. அமெரிக்கா, குவான்டனமோ சிறைக்கு அனுப்பும் அல்லது மரண தண்டனை அளிக்கும் என்று வாதிட்டனர். அவர்களின் வாதத்தை மறுத்த சுவீடன் தரப்பு வக்கீல் “அவரை அமெரிக்காவுக்கு நாடு கடத்தமாட்டோம். அப்படியே ஒரு முயற்சி நடந்தாலும் அதில் பிரிட்டன் தலையிட்டு தடுக்க வாய்ப்புள்ளது” என்று கூறினார். இதற்கிடையில் முதல் நாள் விசாரணை முடிந்தவுடன் செய்தியாளர்களுக்குப் பேட்டியளித்த அசாஞ்ச் “கடந்த ஐந்து மாதங்களாக என் வாழ்க்கை ஒரு கறுப்புப் பெட்டிக்குள் திணிக்கப்பட்டது. அப்பெட்டியின் மீது “கற்பழிப்பு” என்ற குற்றச்சாட்டு ஒட்டப் பட்டிருந்தது. இப்போது அப்பெ ட்டி நீதிமன்றால் திறக்கப்பட் டுள்ளது. இனிவரும் நாட்களில் என் மீதான குற்றச்சாட்டு பொய்யானது என்பது நிரூபிக்கப்படும்” என்றார்.
