நடப்பு நிதியாண்டில் சி.பி.எல். இன்ஏற்றுமதி வருமானம் அதிகரிப்பு


சிலோன் பிஸ்கட் லிமிடெட் நிறுவனம் 45 நாடுகளுக்கு தனது உற்பத்திகளை ஏற்றுமதி செய்ததன் மூலம் நடப்பு நிதியாண்டில் 20 மில்லியன் அமெரிக்க டொலர்களை வருமானமாக பெற்றதாக அந்நிறுவனம் அறிவித்துள்ளது. 
சர்வதேச நிதி நெருக்கடி நிலவிய 2008-10 காலப் பகுதியில் நிறுவனத்தின் ஏற்றுமதி 15% வளர்ச்சி அடைந்திருந்ததிலும் இக்காலப் பகுதியில் பல்வேறு நிறுவனங்கள் தமது செயற்பாடுகளை இடை நிறுத்தியிருந்தமை குறிப்பிடத்தக்கது. நடப்பு நிதியாண்டில் ஏற்றுமதி 20% வளர்ச்சி எட்டுவதன் மூலம நாட்டின் ஏற்றுமதி துறையில் முக்கிய பங்களிப்பை வகிக்க சிபிஎல் திட்டமிட்டுள்ளது.
1982 முதல் 2000 ஆம் ஆண்டு வரையிலான காலப் பகுதியில் சிபிஎல் குறிப்பிட்ட ஒரு சில நாடுகளுக்கு மாத்திரமே ஏற்றுமதி நடவடிக்கைகளை மேற்கொண்டு வந்தது.
2000 ஆம் ஆண்டிலிருந்து நிறுவனம் தொடர்ச்சியாக மேற்கொண்ட விஸ்தரிப்பு நடவடிக்கை மூலம் தனது ஏற்றுமதி நாடுகளை படிப்படியாக அதிகரித்தது. தற்போது கானா, கம்பியா, சிரேலியோன், விக்டோரியா, தாஹிட்டி, பிஜிங் போன்ற நாடுகளுக்கு அதிக ஏற்றுமதிமேற்கொள்ளுவது குறிப்பிடத்தக்கது.
மேலும் நியூஸிலாந்து, ஐக்கிய இராச்சியம், சுவிற்சர்லாந்து, நோர்வே மற்றும் ஜப்பான் §§போன்ற நாடுகளுக்கும் ஏற்றுமதி மேற்கொள்ளப்படுவதுடன் புதிய நாடுகளாக பொட்ஸ்வானா மற்றும் கென்யா போன்றனவும் உள்ளடக்கப்பட்டுள்ளன.
ஏற்றுமதி பொருட்களில் மஞ்சி பிஸ்கட்ஸ் முன்னணி வகிப்பதுடன் ரிட்ஸ்பெரி சொக்கலட் மற்றும் டியாரா கேக் வகைகளும் பிரதான பங்கு வகிப்பது குறிப்பிடத்தக்கது. சமபோஷா மற்றும் லங்கா சோய் வகைகள் இலங்கையிலிருந்து புலம்பெயர்ந்து ஐக்கிய இராச்சியம், அவுஸ்திரேலியா, மத்திய கிழக்கு மற்றும் கனடா போன்ற நாடுகளில் வதியும் மக்களிடையே சிறந்த வரவேற்பை பெற்றுள்ளன.
சிபிஎல் நிறுவனத்தில் ஏற்றுமதி பிரிவின் பொது முகாமையாளர் ஜுட் ருபேரா கருத்துத் தெரிவிக்கையில் “சர்வதேச சிற்றுணவு வகைச் சந்தையில் நாம் தொடர்ச்சியாக எமது பங்களிப்பை வழங்கி வருகிறோம். மற்றும் பல்வேறு சர்வதேச நிகழ்வுகளிலும் நாம் பங்களிப்பு வழங்கி வருகிறோம். 
இதன் மூலம் எமக்கு மேலும் புதிய சந்தை வாய்ப்புகளை எய்த முடிந்திருந்தது. புதிய தயாரிப்புக்களான மஞ்சி மில்க் சோர்ட் கேக், இஞ்சி பிஸ்கட், ஹவாயிங் கொகிஸ், டியாரா கேக் வகைகள், சிசில் பழப்பான வகைகள், கித்துல் தேன் வகைகள் போன்றன எமக்கு சிறந்த சந்தை வாய்ப்பை பெறுவதற்கான முக்கிய காரணிகளாக அமைந்தன” என்றார்.
வெளிநாடுகளிலுள்ள முன்னணி சுப்பர் மார்க்கட்டுக்களுக்கு தமது தயாரிப்புக்களை ஏற்றுமதி செய்வதுடன் முன்னணி விமான சேவைகளிலும் சிற்றுண்டிச்சாலைகளிலும் உத்தியோகபூர்வ சிற்றுணவு வழங்குனராக சிபிஎல் திகழ்கிறது. அனைத்து அவசியமான சர்வதேச தரச் சான்றுதல்களையும் சிபிஎல் கொண்டுள்ளதுடன் அனைத்து நாடுகளுக்கும் ஒரே தரத்திலான தயாரிப்புக்களை ஏற்றுமதி செய்கிறது.
“போலி நாமங்களில் இந்தியா மற்றும் சீனா போன்ற நாடுகளிலிருந்து வெளிவரும் பிஸ்கட் வகைகள் மற்றும் அதிகரித்துச் செல்லும் உற்பத்தி பொருட்களின் விலை போன்றன எமக்கு பெரும் சவால்களாக காணப்படுகின்றன. 
ஏற்றுமதி வரிகள், போக்குவரத்து செலவினங்கள் போன்றனவும் பாதகமாக அமைந்துள்ளன. சார்க் பிராந்தியத்தில் முன்னணி சிற்றுணவு நாமமாக திகழ்வதே எமது பிரதான குறிக்கோள்” என்று ஜூட் ருபெரா மேலும் தெரிவித்தார்.
கடந்த ஆண்டில் தேசிய ஏற்றுமதியாளர் சம்மேளன விருது வழங்கல் நிகழ்வில் சிபிஎல் வெவ்வேறு பிரிவுகளில் விருதுகளை வென்று இருந்தமையும் குறிப்பிடத்தக்கது.
