96 பேர் கொண்ட சீன உயர்மட்ட அதிகாரிகள் குழு அடுத்தமாதம் இலங்கை வருகை


சீனப் பாதுகாப்பு அமைச்சர் ஜெனரல் லியாங் குவாங் லியை அடுத்து இன்னொரு சீன உயர்மட்ட அதிகாரிகள் குழு அடுத்தமாதம் இலங்கைக்கு வரவுள்ளது. 
சீன மக்கள் காங்கிரசின் உதவித் தலைவர் யு பங்கோ உட்பட 96 பேர் கொண்ட குழுவே இலங்கைக்கு விஜயத்தை மேற்கொள்ளவுள்ளது.
எதிர்வரும் செப்டெம்பர் 15ஆம் திகதி வரவுள்ள இந்தக் குழுவினர் வடக்கு, கிழக்கு மற்றும் அம்பாந்தோட்டைப் பகுதிகளைச் சென்று பார்வையிடவுள்ளதாகவும் சீனாவின் கூட்டு முயற்சியில் இடம்பெறும் வீதிப் புனரமைப்பு உள்ளிட்ட திட்டங்களையும் ஆய்வு செய்யவுள்ளதாகவும் தெரிவிக்கப்படுகின்றது.

