நாட்காட்டி உருவான வரலாறு


கிரேக்கர்கள்தான் முதன் முதலில் நாட்காட்டியை (கலண்டர்) உருவாக்கினர். அவர்களிடம் இருந்து ரோமானியர்கள் இதைக் கற்றுக்கொண்டனர். ஆரம்ப காலத்தில் இன்றுள்ள ஜனவரி, பெப்ரவரி மாதங்கள் இல்லை. மார்ச் முதல் டிசம்பர் வரையான பத்து மாதங்களும், 304 நாட்களுமே இருந்தன.
கி. மு. 700 ல் ரோமானியமன்னர் நூமா பாம்பிளியஸ் ஜனவரி, பெப் ரவரி மாதங்களைச் சேர்த்து 12 மாதங்களாக்கினார். ஆனால், இந்த இரண்டு மாதங்களும் ஆண்டின் கடைசி இரு மாதங்களாக (11,12 வது மாதங்கள்) இருந்தன.
கி. மு. 46 ல் ஜுலியஸ் சீசர் சில திருத்தங்கள் செய்து, ஜனவரி, பெப்ரவரியை ஆண்டின் முதல் இரு மாதங்களாக ஆக்கினார். இது ஜுலியன் நாட்காட்டி என்றழைக்கப்பட்டது. இதில் தான் சாதா, ஆண்டு, லீப் ஆண்டு முறையை கொண்டு வந்தார்கள். இன்று உலகெங்கும் பரவலாகப் பயன்படுத்தப்படும் நாட்காட்டி முறையே கிரிகோரியன் காலண்டர்.
பதிமூன்றாம் போப் ஆண்டவராக இருந்த போப் கிரிகோரியின் ஆணைப்படி ஆலோயிஷியஸ் லிலியஸ் என்னும் மருத்துவரே 1582 பெப்ரவரி 24 இல் ஜுலியன் நாட்காட்டியில் காணப்பட்ட குறைபாடுகளைத் திருத்தியமைத்து கிரியோரியன் நாட்காட்டியை உருவாக்கினார்.
இயேசு கிருஸ்துவின் பிறந்த தினத்தை அடிப்படையாகக் கொண்டே இவ் நாட்காட்டியின் வருடங்கள் ஒழுங்கமைக்கப்பட்டது. ஜுலியன் நாட்காட்டியை முன்மாதிரியாகக் கொண்டு தயாரிக்கப்பட்ட இந்த நாட்காட்டியில் ஒரு ஆண்டு என்பது 365 நாட்கள் 5 மணி நேரம் 49 நிமிடங்கள் 12 நொடிகளை கொண்டது.
கிரியோரியன் நாட்காட்டி கணக்குபடி ஜனவரி 1ம் திகதி ஒரு ஆண்டு தொடங்கும் நாள் என்றும் டிசம்பர் 31ம் திகதி ஆண்டின் கடைசி நாள் என்றும் குறிப்பிட்டு உள்ளது.
இங்கிலாந்து மற்றும் அதன் காலனி நாடுகளில் 1752ம் ஆண்டில் இருந்து ஜனவரி 1ம் திகதியை புத்தாண்டாக கொண்டாடும் வழக்கம் தொடங்கியது. மேலும் அந்த ஆண்டின் செப்டம்பர் மாதத்தில் இருந்து ஆங்கிலேய ஆட்சி உள்ள எல்லா நாடுகளிலும், கிரிகோரியன் நாட்காட்டி முறை பயன்பாட்டிற்கு வந்தது. டெயில் பீஸ் – ஜுலியன் நாட்காட்டி வழக்கத்திற்கு வரும்முன் கடைப்பிடிக்கப்பட்ட சில நாட்காட்டிகளின் படி மார்ச் 21ம் திகதியை தான் புத்தாண்டாக கொண்டாடி வந்திருக்கின்றனர்.
அதிவேகத்தில் ஓடும், சிக்கலான திருப்பங்களில் தானே சிந்தித்துச் செயலாற்றும் உலகின் முதலாவது கணனி காரை ஜப்பான் தயாரித்துள்ளது.
நான்கு நபர்கள் பயணம் செய்யும் வகையில் அமைக்கப்பட்டுள்ள இந்தக்காரில் இலத்திரனியல் நான்கு சக்கர ஸ்டியரிங் அமைக்கப்பட்டுள்ளது சிறப்பம்சம்.
ப
இரண்டு வெப்பக் காற்று பலூன்கள் மூலம் 8 ஆயிரத்து 848 மீற்றர் உயரமுடைய எவரெஸ்ட் சிகரத்தைக் கடந்து நான்கு பேர் சாதனை படைத்துள்ளனர்.
வெப்பக் காற்று பலூன் மூலம் பறந்து எவரெஸ்ட் சிகரத்தைக் கடந்தது அதுவே முதல் முறையாகும்.
முதலாவது வெப்பக் காற்று பலூனில் அவுஸ்திரேலியாவைச் சேர்ந்த கிறிஸ்ட்டியூ கிறிஸ்ட், பிரிட்டனைச் சேர்ந்த லியோ டிக்கின்சன் ஆகியோர் பறந்து சென்றனர். இரண்டாவது வெப்பக் காற்று பலூனில் பிரிட்டனைச் சேர்ந்த ஆன்டி எல்சனும் எரிக் ஜோன்சும் பறந்து சென்றனர்.
வெப்பக் காற்று பலூன்கள் மூலம் எவரெஸ்ட் சிகரத்தைக் கடக்க அவர்கள் ஒரு மணி நேரம் எடுத்துக் கொண்டனர்.
