2012ல் இந்திய தொழில் நுட்பத்தில் ரொக்கெட்


திருநெல்வேலி முழுவதும் இந்திய தொழில்நுட்பத்திலேயே தயாரிக்கப்பட்டு வரும் ஜி. எஸ். எல். வி., ரொக்கெட் 2012ல் விண்ணில் ஏவப்படும் என, திருவனந்தபுரம் திரவ திட்ட இயக்க இயக்குநர் ராமகிருஷ்ணன் தெரிவித்தார். திருநெல்வேலி கிருஷ்ணாபுரத்தில், மத்திய அரசின் பூமத்திய புவி இயற்பியல் ஆராய்ச்சிக்கூடம் உள்ளது. பூமிக்கு மேல் 65 கி.மீ. முதல் 90 கி.மீ. தூரம் வரையிலான வளி மண்டலம், அயனி மண்டலம் குறித்த ஆய்வுகள் மேற்கொள்ளப்படுகின்றன. தேசிய அறிவியல் தினத்தையொட்டி இந்த மையத்தில் அறிவியல் கண்காட்சி தொடங்கியது.
மூன்று நாட்கள் நடைபெறும் கண்காட்சியை தொடக்கி வைத்து, இயக்குநர் ராமகிருஷ்ணன் பேசியதாவது, கடந்த ஆண்டு ஸ்ரீஹரிகோட்டாவில் இருந்து ஏவப்பட்ட ஜி. எஸ். எல். வி. ரொக்கெட் தோல்வியை தழுவியது. ரஷ்ய நாட்டில் இருந்து பெறப்பட்ட கிரையோஜெனிக் இயந்திர பாகங்களில் ஏற்பட்ட குளறுபடியால் அந்த தவறு நேர்ந்தது. 
முழுக்க முழுக்க இந்திய தொழில்நுட்பத்தில் தயாராகும் ஜி. எஸ். எல். வி. ரொக்கெட் 2012ல் விண்ணில் ஏவப்படும். 200 தொன் உந்து சக்தியுடைய இந்த ரொக்கெட்டை ஏவுவதற்கான ஆரம்ப கட்டப் பணிகள் நடந்து வருகின்றன. முன்னதாக வரும் மார்ச்சில் பி. எஸ். எல். வி. சி 16 ரொக்கெட் விண்ணில் ஏவப்படுகிறது என்றார்.
