சர்வாதிகார ஆட்சியாளரை வீட்டுக்கு அனுப்ப மக்கள் தயாராக வேண்டும்: சரத் பொன்சேகா


அரசியல் இருப்பையும் பதவியையும் தக்கவைத்துக் கொள்வதற்காக அடுத்த வருடம் அவசர ஜனாதிபதித் தேர்தல் நடத்தப்படவுள்ளது. ௭னவே இன்றைய சர்வாதிகார ஆட்சியாளரை வீட்டுக்கு அனுப்பும் போராட்டத்திற்கு மக்கள் உடனடியாக தயாராக வேண்டுமென சரத் பொன்சேகா தெரிவித்தார்.
ஹிட்லர், கடாபி, இடி அமீன் போன்றோரும் தம்மை தேசப்பற்றாளர்களாகவே அடையாளப்படுத்திக் கொண்டனரென்றும் அவர் தெரிவித்தார். கொழும்பு ஹைட்பார்க்கில் ஐக்கிய பிக்கு முன்னணியினால் நிறைவேற்று அதிகார ஜனாதிபதி முறையை ஒழிப்போமென்ற தொனிப் பொருளில் நேற்று இடம்பெற்ற பொதுக் கூட்டத்தில் கலந்து கொண்டு உரையாற்றும்போதே சரத் பொன்சேகா இவ்வாறு தெரிவித்தார். 
இங்கு அவர் தொடர்ந்து உரையாற்றுகையில், நாட்டில் இன்று பெண்கள், சிறுவர்கள், பெண் பிள்ளைகள் பாலியல் வல்லுறவுகளுக்கு உள்ளாக்கப்படுகின்றனர். அம்பாந்தோட்டை, தங்காலை, அக்குரஸ்ஸ பகுதிகளிலேயே அதிகமாக இவ்வாறான சம்பவங்கள் இடம்பெற்றுள்ளன. 
பெரும்பாலான இச் சம்பவங்களின் பின்னணியில் ஆளும் தரப்பு அரசியல்வாதிகளே உள்ளனர். ஆனால் இவர்கள் விசாரிக்கப்படுவதில்லை, தண்டனை வழங்கப்படுவதில்லை. மாறாக நிறைவேற்று அதிகாரத் தலைமைத்துவத்தால் பாதுகாக்கப்படுகின்றனர். 
ஊழல் மோசடிகள், அரச சொத்துக்கள் கொள்ளையடிக்கப்படுகின்றன. நீதித் துறையிலும் அரசியல் தலையீடுகள் அதிகரித்துள்ளன. நீதிமன்றத்திற்கே நியாயம் கிடைக்காத நிலைமை தோன்றியுள்ளது. 18 ஆவது திருத்தம் நிறைவேற்றப்பட்ட சர்வாதிகார சகோதர ஆட்சி முன்னெடுக்கப்பட்டு வருகிறது. 
அரசாங்கத்திற்கு சார்பானவர்கள் செய்யும் தவறுகளுக்கான வழக்குகளை சட்டமா அதிபர் திணைக்களம் வாபஸ் பெறுகின்றது. நீதிச் சேவை ஆணைக்குழு செயலாளர் மீதான தாக்குதலை அமைச்சர்கள் நியாயப்படுத்தும் நிலைமை உருவாகியுள்ளது. 
நிறைவேற்று அதிகாரத்தை பயன்படுத்த காட்டுத் தர்பார் நாட்டில் நடத்தப்படுகிறது. ஹிட்லர், கடாபி, இடி அமீன் போன்றோர் தம்மை தேசப்பற்றாளர்கள் ௭ன்றே அடையாளப்படுத்தினார்கள். தேசப்பற்றை பேசிக் கொண்டு நாட்டில் இன்று தேசத் துரோகச் செயல்கள் தலைவிரித்தாடுகின்றன. யுத்த காலத்தில் கொள்வனவு செய்த ஆயுதங்களுக்கான கடன் 2020 ஆம் ஆண்டுவரை செலுத்த வேண்டியுள்ளது. மக்களுக்கு தேவதைக் கதைகளை கூறி அரசாங்கம் ஏமாற்றுகின்றது. அதற்கு ஏமாற வேண்டாம். 
நிறைவேற்று அதிகாரத்தை ஒழித்து மக்களுக்கான ஆட்சியை அமைக்க மகா சங்கத்தினர் இன்று அணி திரண்டுள்ளனர். ௭னவே இந்த அணியுடன் நாமனைவரும் கைகோர்த்துக் கொள்வோம். பலமான பொது ௭திர்க்கட்சியொன்று உருவாக வேண்டும். உன்னதமான நோக்கத்திற்காக தமது பதவிகளை பற்றி யோசிக்காது அர்ப்பணிப்புடன் ௭மது கூட்டத்தில் இணைந்துள்ளனர். 
2013 அடுத்த ஆண்டில் அரசியல் இருப்பையும், பதவியையும் தக்க வைத்துக் கொள்வதற்காக அவசர ஜனாதிபதித் தேர்தல் நடத்தப்படவுள்ளது. ௭னவே இன்றைய சர்வாதிகார ஜனாதிபதியை வீட்டுக்கு அனுப்புவதற்கு மக்கள் தயாராக வேண்டுமென்றும் சரத் பொன்சேகா தெரிவித்தார்.

