கண்டி மாவட்டத்தில் பரவி வரும் டெங்கு நோய்


(மத்திய மாகாண மேலதிக குறூப் நிருபர்)
டெங்கு ஒழிப்பு நடவடிக்கை கண்டி மாவட்டத்தில் பல இடங்களில் தீவிரமாக மேற் கொள்ளப்பட்டு வருவதாக கண்டி மாவட்ட சுகாதார சேவைகள் இயக்குனர் தெரிவித்தார். 
அக்குறணை, பூஜாபிட்டிய, ஹாரிஸ் பத்துவ, மெனிக்ஹின்ன, கங்க இஹல கோறனை மற்றும் நுவரெலியா மாவட்டத்தில் சகல பிரதேச செயலக பிரிவுகளிலும் மற்றும் மாத்தளை மாவட்டத்திலும் டெங்கு ஒழிப்பு நடவடிக்கைகள் தீவிரப் படுத்தப்பட்டிருப்பதாக சுகாதார சேவைகள் இயக்குனர்கள் தெரிவித்தனர். 
மேற் கூறப்பட்ட இடங்களில் டெங்கு நுளம்பு பெருக்க இடங்களாக இனங் காணப்பட்ட இடங்களைத் துப்புரவு செய்தல் தடுப்பு மருந்து தெளித்தல் மற்றும் எரித்தல் நடவடிக்கைகள் இடம்பெறுகின்றன. 
மேலும் டெங்கு சம்பந்தமாக விழிப்பூட்டல் கருத்தரங்குகள், களப் பரிசோத னைகள் முடுக்கி விடப்பட்டு பாட சாலைகள், பொலிஸ் நிலைய ங்கள், ஆஸ்பத்திரி வளவுகள் மற்றும் மத வழிபாட்டு வீட்டுச் சூழல்கள் துப்புரவு நடவடிக்கைகள் துரிதமாக இடம் பெற்று வருகின்றன. (ஐ-ஞ)
